
Digitized by Google 




igitized by CjOOgle 



» 



Digijized by Google 



Digitized by Google 



TITI LUCRETII CARI 

DE RERUM NATURA 

LIBRI SEX. 



LONDINI 
IN jEDIBUS ricardi taylor et socii 

MDCCCXIII. 



r. 

\ Digitized by Google 



Digitized by Google 



T. LUCRETII CARI 



DE RERUM NATURA 



LIBER PRIMUS. 



^Eneadum genetrix, hominurn div6mque voluptas, 
Alma Venus, coeli subter labentia signa 
Quae mare navigerum, quae terras frugiferenteis 
Concelebras; per te quoniam genusomne animantum 
Concipitur, visitque exortum lumina solis: 
Te, dea, te fugiunt venti, te nubila coeli, 
Adventumque tuum ; tibi suaveis daedala tellus 
Submittit flores, tibi rident aequora ponti, 
Placatumque nitet diffuso lumine coelum. 
Nam simul ac species patefacta est verna diei, 
Et reserata viget genitabilis aura Favonl, 
Aeriae primum volucres te, diva, tuumque 
Significant initum perculsae corda tua vi : 
Inde ferae pecudes persultant pabula laeta, 

Et rapidos tranant amneis ; ita capta lepore, 
Illecebrisque tuis omnis natura animantum 
Te sequitur cupide, quo quamque inducere pergis : 
Denique per maria, ac monteis, fluviosque rapaceis, 
Frundiferasque domos avium, camposque virenteis, 
Omnibus incutiens blandum per pectora amorem, 
Efficis ut cupide generatim saecla propagent. 

Quae quoniam rerum naturam sola gubernas, 
Nec sine te quicquam dias in luminis oras 
Exoritur, neque fit laetum, neque amabile quicquam ; 
Te sociam studeo scribundis versibus esse, 
Quos ego de rerum natdra pangere conor 
Memmiadae nostro; quem tu, dea, tempore in omni 
Omnibus ornatum voluisti excellere rebus. 
Quo magis aeternum da dictis, diva, leporem : 
Effice ut interea fera moenera militiai 
Per maria ac terras omneis sopita quiescant. 
Nam tu sola potes tranquilla pace juvare 
Mortaleis, quoniam belli fera mcenera Mavors 
Armipotens regit, in gremium qui saepe tuum se 
Rejicit, actcrno devinctus volnere amoris; 
Atque ita suspiciens tereti cervice reposta 
Pascit amore avidos inhians in te, dea, visus ; 
Eque tuo pendet resupini spiritus ore. 
Hunc tu, diva, tuo recubantem corpore sancto 
Circumfusa supcr, suaveis ex ore loquelas 

Funde, petens placidarn Romanis, incluta, pacem. 
Nam neque nos agere hoc patriai tempore iniquo 
Possumus aequoanimo; neque Memmi clara propago 
Talibus in rebus communi deesse saluti. 
Quod superest, vacuas aureis mihi, Memmiada, et te 
Semotum a curis adhibe veram ad rationem; 
Ne mea dona tibi studio disposta fideli, 
Intellecta prius quam sint, contempta relinquas. 
Nam tibi de summa coeli ratione, deumque, 
Disserere incipiam, et rerum primordia pandam; 
Unde omneis natura creet res, auctet, alatque ; 
Quove eadem rursum natura perempta resolvat: 
Quae nos materiem, et genitalia corpora rebus 
Reddunda in ratione vocare, et semina rerum 
Appellare suemus, et haec eadem usurpare 
Corpora prima, quod ex illis sunt omnia primis. 

Omnis enim per se divom natura necesse est 
Immortali aevo summa cum pace fruatur, 
Semota ab nostris rebus, sejunctaque longe; 
Nam privata dolore omni, privata periclis, 
Ipsa suis pollens opibus, nihil indiga nostri, 
Nec bene promeritis capitur, nec tangitur ira. 

Humana ante oculos foede quom vita jaceret 
In terris oppressa gravi sub Relligione, 
Quae caput a coeli regionibus ostendebat, 
Horribili super adspectu mortalibus instans; 

Primum Graius homo mortaleis tollere contra 
Est oculos ausus, primusque obsistere contra: 
Quem nec fama deum, nec fulmina, nec minitanti 
Murmure compressit coelum, sed eo magis acrem 
Virtutem irritat animi, confringere ut arcta 
Naturae primus portarum claustra cupiret. 
Ergo vivida vis animi pervicit, et extra 
Processit longe flammantia moenia mundi ; 
Atque omne immensum peragravit mente animoque : 
Unde refert nobis victor quid possit oriri, 
Quid nequeat ; finita potestas denique quoique 
Quanam sit ratione, atque alte terminus haerens. 
Quare Relligio pedibus subjecta vicissim 
Obteritur, nos exaequat victoria coelo. 

Illud in his rebus vereor, ne forte rearis 
Impia te rationis inire elementa, viamque 
Endogredi sceleris : quod contra, saepius illa 
Relligio peperit scelerosa atque impia facta : 
Aulide quo pacto Triviai virginis aram 
Iphianassai turparunt sanguine foede 
Ductores Danaum, delecti, prima virorum. 
Quoi simul infula virgineos circumdata comptus 
Ex utraque pari malarum parte profusa est, 
Et moestura simul ante aras adstare parentem 
Sensit, et hunc propter ferrum celare ministros, 
Adspectuque suo lacrymas efFundere civeis, 

Muta metu terraun genibus submissa petebat : 
Nec miserae prodesse in tali tempore quibat, 
Quod patrio princeps donarat nomine regem : 
Nam sublata virum manibus tremebundaque ad aras 
Deducta est, non ut, solenni more sacrorum 
Perfecto, posset claro comitari hymenaeo, 
Sed casta inceste nubendi tempore in ipso 
Hostia concideret mactatu moesta parentis, 
Exitus ut classi felix faustusque daretur. 
Tantum relligio potuit suadere malorum. 

Tutemet a nobis jam quovis tempore vatum 
Terriloquis victus dictis desciscere quaeres ? 
Quippe etenim quam multa tibi jam fingere possum 
Somnia, quae vitae rationes vertere possint, 
Fortunasque tuas omneis turbare timore ? 
Et merito : nam si certam finem esse viderent 
jErumnarum homines, aliqua ratione valerent 
Relligionibus, atque minis obsistere vatum : 
Nunc ratio nulla est restandi, nulla facultas, 
^Eternas quoniam poenas in morte timendum. 
Ignoratur enitn quse sit natura animai, 
Nata sit, an, contra, nascentibus insinuetur, 
Et simul intereat nobiscum morte dirempta, 
An tenebras Orci visat, vastasque lacunas, 
An pecudes alias divinitus insinuet se; 
Ennius ut noster cecinit, qui primus amoeno 

Detulit ex Helicone perenni frunde coronam, 
Per genteis Italas hominum quae clara clueret. 
Etsi praeterea tamen esse Acherusia templa 
Ennius aeternis exponit versibus, edens, 
Quo neque permanent animae neque corpora nostra, 
Sed quaedam simulacra modis pallentia miris ; 
Unde sibi exortam semper-florentis Homeri 
Commemorat speciem, lacrumas effundere salsas 
Coepisse, et rerum naturam expandere dictis. 

Quapropter bene, cum, superis de rebus habenda 
Nobis est ratio, solis lunaeque meatus 
Qua fiant ratione, et qua vi quaeque genantur 
In terris ; tum, cum primis, ratione sagaci 
Unde anima atque animi constet natura, videndum ; 
Et quae res nobis vigilantibus obvia menteis 
Terri6cet, morbo adfectis, somnoque sepultis, 
Cernere uti videamur eos, audireque coram, 
Morte obita quorum tellus amplectitur ossa. 

Nec me animi fallit, Graiorum obscura reperta 
Difficile inlustrare Latinis versibus esse, 
(Multa novis verbis praesertim quom sit agendum) 
Propter egestatem linguae, et rerum novitatem : 
Sed tua me virtus tamen, et sperata voluptas 
Suavis amicitiae, quemvis efferre laborem 
Suadet, et inducit nocteis vigilare serenas, 
Quaerentem dictis quibus, et quo carmine demum 

Clara tuae possim praepandere lumina menti, 
Res quibus occultas penitus convisere possis. 

Huncigitur terrorem animi,tenebrasquenecesse est 
Non radii solis, neque lucida tela diei 
Discutiant, sed naturae species, ratioque : 
Principium hinc cujus nobis exordia sumet; 

NuLLAM REM E NIIIILO GIGNI DIVINITUS UNQUAM, 

Quippe ita formido mortaleis continet omneis, 
Quod multa in terris fieri coeloque tuentur, 
Quorum operum causas nulla ratione videre 
Possunt, ac fieri divino numine rentur. 
Quas ob res, ubi viderimus nil posse creari 
De nihilo, tum, quod sequimur, jam rectius inde 
Perspiciemus, ut unde queat res quaeque creari, 
Et quo quaeque modo fiant opera sine divom. 

Nam si de nihilo fierent, ex omnibus rebus 
Omne genus nasci posset; nil semine egeret: 
E mare primum homines, e terra posset oriri 
Squammigerum genus et volucres ; erurapere coelo 
Armenta atque aliae pecudes: genus omne ferarum 
Incerto partu culta, ac deserta teneret : 
Nec fructus iidem arboribus constare solerent, 
Sed mutarentur : ferre omnes omnia possent. 
Quippe, ubi non essent genitalia corpora quoique, 
Qui posset mater rebus consistere certa? 
At nunc seminibus quia certis quidque creatur, 

Inde enascitur, atque oras in luminis exit, 
Materies ubi inest cujusque et corpora prima : 
Atque hac re nequeunt ex omnibus omnia gigni 
Quod certis in rebus inest secreta facultas. 

Proeterea, cur vere rosam, frumenta calore, 
Viteis auctumno fundi sudante videmus : 
Si non, certa suo quia tempore semina rerum 
Cum confluxerunt, patefit quodcunque creatur, 
Dum tempestates adsunt, et vivida tellus 
Tuto res teneras effert in luminis oras ? 
Quod si de nihilo fierent, subito exorerentur 
Incerto spatio, atque alienis partibus anni : 
Quippe ubi nulla forent primordia, quae genitali 
Cohcilio possent arceri tempore iniquo. 

Nec porro augendis rebus spatio foret usus 
Seminis ad coitum, e nihilo si crescere possent. 
Nam fierent juvenes subito ex infantibus parvis; 
E terraque exorta repente arbusta salirent. 
Quorum Dll fieri manifestum est, omnia quando 
Paullatim crescunt (ut par est) semine certo, 
Crescendoque genus servant ; ut noscere possis 
Quaeque sua de materia grandescere, alique. 

Huc accedit uti sine certis imbribus anni 
Laetificos nequeat foetus submittere tellus; 
Nec porro secreta cibo natura animantum 
Propagare genus possit, vitamque tueri : 

Ut polius multis communia corpora rebus 
Multa putes esse, ut verbis elementa videmus, 
Quam sine principiis ullam rem existere posse. 

Denique cur homines tantos natura parare 
Non potuit, pedibus qui pontum per vada possent 
Transire, et magnos manibus divellere monteis, 
Multaque vivendo vitalia vincere saecla : 
Si non materies quia rebus reddita certa est 
Gignundis, e qua constat quid possit oriri ? 
Nil igitur fieri de nilo posse fatcndum est: 
Semine quando opus est rebus, quo quaeque creatae 
Aeris in teneras possint proferrier auras. 

Postremo quoniam incultis praestare videmus 
Culta loca, et manibus melioreis reddere foetusj 
Esse videlicet in terris primordia rerum, 
Quae nos, foecundas vertentes vomere glebas, 
Terraique solum subigentes, cimus ad ortus. 
Q.uod si nulla forent, nostro sine quaeque labore 
Sponte sua multo fieri meliora videres. 

Huc accedil , uti quidque in sua corpora rursum 
Dissolvat natura, neque ad nihilum interimat res. 

Nam, si quid mortale e cunctis partibus esset, 

Ex oculis res quaeque repente erepta periret; 

Nulla vi foret usus enim, quae partibus ejus 

Discidium parere, et nexus exsolvere posset. 

Quod nunc, aeterno quia constant semine quaeque, 

Donec vis obiit, quae res diverberet ictu, 
Aut intus penetret per inania, dissolvatque, 
Nullius exitium patitur natura videri. 

Praeterea, quaecunque vetustate amovet aetas, 
Si penitus perimit consumens materiem omnem, 
Unde animale genus generatim in lumina vitae 
Redducit Venus? aut redductum dasdala tellus 
Uude alit, atque auget, generatim pabula praebens 
Unde mare iugenui fontes, externaque longe 
Flumina suppeditant ? unde eelher sidera pascit? 
Omnia enim debet, mortali corpore quae sunt, 
Infinita aetas consumse, anteacta diesque. 
Quod, si in eo spatio, atque anteacta aetate fuere,. 
E quibus haec rerum cousistit summa refecta, 
Immortali sunt natura praedita certe. 
Haud igitur possunt ad nilum quaeque reverti. 

Denique res omneis eadem vis causaque volgp 
Conficeret, nisi materies aeterna teneret 
Inter se nexas minus aut magis endopedite; 
Tactus enim letbi satis esset causa profecto: 
Quippe, ubi nulla forent aeterno corpore,. eorum 
Contextum vis deberet dissolvere quaeque. 
At nunc, inter se quia nexus principiorum 
Dissimiles constant, aeternaque materies esV 
Incolumi remanent res corpore, dum satis acris- 
Vis obeat pro textura cujusque reperta. 

Haud igitur redit ad nihilum res ulla, sed omnes 
Discidio redeunt in corpora materiai. 

Postremo pereunt hnbres, ubi eos pater jEther 
In gremium matris Terrai praecipitavit. 
At nitidae surgunfc fruges, ramique virescunt 
Arboribus; crescunt ipsae,. foefcuque gravantur: 
Hinc alitur porro nostrum genus r atque ferarum: 
Hinc laetas urbeis pueris florere videmus, 
Frundiferasque novis avibus canere undique sylvas» 
Hinc fessae pecudes pingues per pabula laeta 
Corpora deponunt y et candens lacteus humor 
Uberibus manat distentis; hinc nova proles 
Artubus infirmis teneras lasciva per herbas 
Ludit, lacte mero menteis percussa novellas. 
Haud igitur penitus pereunt quaecunque videntur : 
Quando alid ex alio reficit natura, nec ullam 
Rem gigni patitur, nisi morte adjutam aliena. 

N unc age, res quoniam docui non posse creari 
De nihilo, neque item genitas ad nil revocari; 
Ne qua forte tamen coeptes diffidere dictis, 
Quod nequeunt oculis rerum primordia cerni; 
Accipe praeterea r quae corpora tute necesse est 
Confiteare esse in rebus, nec posse videri. 

Principio, venti vis verberat incita pontum, 
Ingenteisque ruit naveis, et nubila difFert; 
Interdum rapido percurrens turbine campos 

Arboribus magnis sternit, monteisque supremos 
Silvifragis vcxat flabris : ita perfurit acri 
Curn fremitu, saevitque minaci murmure coortus. 
Sunt igitur venti nimirum corpora caeca, 
Quae mare, quae terras, quae clenique nubila cceli 
Verrunt, ac subito vexantia turbine raptant. 
Nec ratione fluuntalia, stragemque propagant, 
Ac cum mollis aquae fertur natura repente 
Flumine abundanti, quod largis imbribus auget 
Montibus ex altis magnus decursus aquai', 
Fragmina conjiciens sylvarum, arbustaque tota ; 
Nec validi possunt pontes venientis aquai 
Vim subitam tolerare : ita inagno turbidus iinbri 
Molibus incurrens validis cum viribus amnis, 
Dat sonitu magno stragem; volvitque sub undis 
Grandia saxa, ruit qua quidquid fluctibus obstat. 
Sic igitur debent venti quoque flamina ferri : 
Quae, veluti validuin iluuien, cum procubuere 
Quanilibet in partem, trudunt res ante, ruuntque 
Impetibus crebris ; interdum vertice torto 
Corripiunt, rapidoque rotanti turbiue portant. 
Quare etiam atque etiam sunt venti corpora caeca : 
Quandoquidem factis ac moribus, aemula magnis 
Ainnibus inveniuntur, apcrto corpore qui sunt. 

Tum porro varios rerum sentimus odores, 
Nec tamen ad nareis venienteis cernimus unquam ; 

Nec calidos aestus tuimur, nec frigora quimus 
Usurpare oculis, nec voces cernere suemus ; 
Quae tamen omnia corporea constare necesse est 
Natura : quoniam sensus impellere possunt. 
Tangere enim et tangi, nisi corpus, nulla potest res. 

Denique, fluctifrago suspensae in littore vestes 
Uvescunt, eaedem dispansae in sole serescunt ; 
At neque, quo pacto persederit humor aquai 
Visu est, nec rursum quo pacto fugerit aestu ; 
In parvas igitur parteis dispergitur humor, 
Quas oculi nulla possunt ratione videre. 

Quin etiam multis Solis redeuntibus annis 
Annulus in digito subtertenuatur habendo : 
Stillicidt casus lapidem cavat : uncus aratri 
Ferreus occulte decrescit vomer in arvis : 
Strataque jam volgi pedibus detrita viarum 
Saxea conspicimus : tum portas propter ahena 
Signa manus dextras ostendunt attenuari 
Saepe salutantum tactu, praeterque meantum : 
Haec igitur minui, cum sint detrita, videmus ; 
Sed quae corpora decedant in tempore quoque, 
Invida praeclusit speciem natura videndi. 

Postremo, quoecunque dies naturaque rebus- 
Paullatiin tribuit, moderatim crescere cogens, 
Nulla potest oculorum acies contenta tueri ; 
Nec porro quaecunque aevo macieque senescunt r 

Nec mare quae impeodent vesco sale saxa peresa, 
Quid quoque amittant in tcmpore, cernere possis. 
Corporihus caecis igitur natura gerit res. 

Nec tamen undique corporea stipata tenentur 
Omnia natura, namque est in rebus inane: 

Quod tibi eognosse in multis erit utile rebus ; j 
Nec sinet errantem dubitare, et quaerere semper 
De summa rerum, et nostris diffidere dictis: 
Quapropter locus est intactus, Iuane, vacansque. 

Quod si non esset, nulla ratione moveri 
Res possent ; namque officium, quod corporis extat, 
Officere, atque obstare, id in omni tempore adesset 
Omnibus : haud igitur quidquam procedere posset, 
Principium quoniam cedendi nulla daret res. 
At nunc per maria, ac terras, suhlimaque coeli, 
Multa modis multis variaratione moveri 
. Cernimus ante oculos ; quae, si non esset Inane, I 
Non tam sollicito motu privata carerent ; 
Quam genita omnino nulla ratione fuissent : 
Undique materies quoniam stipata qui£sset.. 

Praeterea, quamvis solidae res esse putentur, 
liine tamen essc licet raro cum corpore cernas : 
In saxis, ac speluncis permanat aquarum 
Liquidus humor, et uberibus flent omnia guttis: 
Dissupatin corpus sese cibus omne animantum: 
Crescunt arbusta, et fcetus in tempore fundunt, 

Quod cibus in totas usque ab radicibus iinis 
Per truncos, ac per ramos diffuuditur omneis: 
Inter septa ineant voces, et clausa domorum 
Transvolitant: rigidum permanat frigus ad ossa. 
Quod, nisi inania sint, qua possent corpora quaequo 
Transire, haud ulla fieri ratione videres. 

Denique, cur alias aliis praestare videmus 
Pondere res rebus, nihilo majore figura? 
Nam, si tantundem est in lanae glomere, quantum 
Corporis in plumbo est, tantundem pendere par est; 
Corporisofficiumestquoniampremereomniadeorsum: 
Contra autem natura manet sine pondere Inanis. 
Ergo quod inagnum est aeque, leviusque videtur, 
Nimirum plus esse sibi declarat Inanis : 
At contra gravius plus in se corporis esse 
Dedicat, et multo vacui minus intus habere. 
Est igitur nimirum id, quod ratione sagaci 
Quaerimus, admistum rebus quod Inane vocainus. 

Illud in his rebus, ne te deducere vero 
Possit, quod quidam fingunt, praecurrere cogor: 
Cedere squammigeris latices nitentibus aiunt, 
Et liquidas aperire vias; quia post loca pisces 
Linquant, quo possint cedentes confluere undae: 
Sic alias quoque res inter se posse moveri, 
Et mutare locum, quamvis sint omnia plena: 
Scilicet id falsa totum ratione receptum est. 

Nam quo squammigeri poterunt procedere tandem, 
Ni spatium dederint latices ? concedere porro 
Quo poterunt undae,,cum pisces ire nequihunt? 
Aut igitur inotu privandum estcorpora quaeque, 
Aut esse admistum dicendum est rebus Inane, 
Undeinitium primum capiat res quaeque movendi. 

Postremo duo de concurso corpora lata 
Si cita dissiliant, nempe aer omne necesse est, 
Inter corpora quod fuvat, possidat Inane. 
Is porro, quamvis circum celerantibus auris 
Confluat, haud poterit tamen uno tempore totum 
Compleri spatium : nam primum quemque necesse est 
Occupet ille locum, deinde omnia possidantur. 

Quod si forte aliquis, cum corpora dissiluere, 
Tum putat id fieri, quia se condenseat aer, 
Errat; nam vacuum tum fit, quod non fuit ante, 
Et repletur item vacuum quod constitit ante ; 
Nec tali ratione potest denserier aer, 
Nec, si jam posset, sine Inani posset, opinor, 
Se ipse in se trahere, et parteis conducere in unum : 
Quapropter, quamvis causando multa moreris, 
Esse in rebus Inane tamen fateare necesse est. 

Multaque praeterea tibi possum commemorando 
Argumenta, fidem dictis conradcre nostris ; 
Verum animo satis haec vestigia parva sagaci 
Sunt, per quae possis cognoscere caetera tute : 

Namque canes ut montivagae persaepe ferai 
Naribus inveniunt intectas frunde quietes, 
Cum semel institerunt vestigia certa viai: 
Sic alid ex alio per te tute ipse videre 
Talibus in rebus poteris, cascasque latebras 
Insinuare omneis, et verum protrabere inde. 

Quod si pigraris, paullumve abscesseris ab re, 
Hoc tibi de plano possum promittere, Memmi : 
Usque adeo largos haustus, e fontibus amneis, 
Lingua meo suavis diti de pectore fundet, 
Ut verear, ne tarda prius per membra senectus 
Serpat, et in nobis vitai claustra resolvat, 
Quam tibi de quavis una re versibus omnis 
Argumentorum sit copia missa per aureis. 
Sed nunc jam repetam coeptum pertexere dictis. 

Omnis, ut est, igitur, per se, natura, duabus 
Consistit rebus; nam corpora sunt, et inane; 
Haec in quo sita sunt, et qua diversa moventur: 
Corpus enim per se communis dedicat esse . 
Sensus; quo nisi prima fides fundata valebit, 
Haud erit occultis de rebus quo referentes 
Confirmare animi quidquam ratione queamus. 
Tum porro locus, ac spatium, quod inane vocamus, 
Si nullum foret, haud usquam sita corpora possent 
Esse, neque omnino quaquam diversa meare; 
Id quod jam supera tibi paullo ostendimus ante. 

D9 

I 

Praeterea nihil est, quod possis dicere ab omni 
Corpore sejunctum, secretumque esse ab inani : 
Quod quasi tertia sit numero natura reperta. 
Nam quodcunque erit, esse aliquid debebit id ipsum 
Augmine vel grandi, vel parvo denique, dum sit ; 
Quoi si tactus erit quamvis levis, exiguusque, 
Corporum augebit numerum, summamque sequetur; 
Sin intactile erit, nulla de parte quod ullam 
Rem probibere queat per se transire meantem, 
Scilicet hoc id erit vacuum, quod inane vocamus. 

Praeterea, per se quodcunque erit, aut faciet quid, 
Aut aliis fungi debebit agentibus ipsum, 
Aut erit, ut possint in eo res esse, gerique : 
At facere et fungi sine corpore nulla potest res ; 
Nec praebere locum porro, nisi inane vacansque : 
Ergo praeter inane, et corpora, tertia per se 
Nulla potest rerum in numero natura relinqui; 
Nec quae sub sensus cadat ullo tempore nostros, 
Nec ratione animi quam quisquam possit apisci. 

Nam quaecunque cluent, aut his conjuncta duabus 
Rebus ea invenies ; aut horum eventa videbis. 
Conjunctum est id, quod nunquam sine perniciali 
Discidio potis est sejungi, seque gregari ; 
Pondus uti saxis, calor ignibus, liquor aquai, 
Tactus corporibus cunctis, intactus inani. 
Servitium contra, libertas, divitiaeque, 

Paupertas, bellum, concordia, caetera, quorum 
Adventu manet incolumis natura, abituque, 
Haec soliti sumus, ut par est, eventa vocare. 

Tempus item per se non est, sed rebus ab ipsis 
Consequitur sensus, transactum quid sit in aevo, 
Tum quae res instet, quid porro deinde sequatur : 
Nec per se quemquam tempus sentire fatendum est 
Semotum ab rerum motu, placidaque quiete. 

Denique Tyndaridem raptam, belloque subactas 
Trojugenas genteis quum dicunt esse, videndum est, 
Ne forte haec per se cogant nos esse fateri ; 
Quando ea saecla hominum, quorum haec eventafuere, 
Irrevocabilis abstulerit jam praeterita aetas. 
Namque aliud rebus, aliud regionibus ipsis 
Eventum dici poterit, quodcunque erit actum. 

Denique, materies si rerum nulla fuisset, 
Nec locus, ac spatium, res in quo quaeque geruntur ; 
Nunquam Tyndaridis formae conflatus amore 
Ignis Alexandri Phrygio sub pectore gliscens 
Clara accendisset saevi certamina belli : 
Nec clam durateus Trojai Pergama partu 
Inflammasset equus nocturno Grajugenarum : 
Perspicere ut possis res gestas funditus omneis 
Non ita, uti corpus, per se constare, nec esse, 
Nec ratione cluere eadem, qua constat inane ; 



Digitized by Google 



T. LUCRETII CARI 



Sed magis ut merito possis eventa vocare 
Corporum, atque loci, res in quo quaeque gerantur. 

Corpora sunt porro partim primordia rerum, 
Partim concilio quae constant principiorum. 
Sed quae sunt rerum primordia, nulla potest vis 
Stringere ; nam solido vincunt ea corpore demum : 
Et si difficile esse videtur credere quidquam 
In rebus solido reperiri corpore posse ; 
Transit enim fulmen coeli per septa domorum, 
Clamor ut, ac voces : ferrum candescit in igne : 
Dissiliuntque fero ferventi saxa vapore : 
Conlabefactatus rigor auri solvitur aestu: 
Tum glacies aeris ilamma devicta liquescit: 
Permanat calor argentum, penetraleque frigus, 
Quando utrumque, manu retinentes pocula rite, 
Sensimus, infuso lympharum rore superne : 
Usque adeo in rebus solidi nihil esse videtur. 
Sed quia vera tamen ratio naturaque rerum 
Cogit, ades, paucis dum versibus expediamus, 
Esse ea, quae solido atque aeterno corpore constent, 
Semina quae rerum, primordiaque esse docemus ; 
Unde omnis rerum nunc constet summa creata. 

Principio quoniam duplex natura duarum 
Dissimilis rerum longe constare reperta est, 
Corporum atque loci, res in quo quaeque geruntur ; 

Esse utramque sihi per se, puramque necesse est : 
Nam quacunque vacat spatium, quod inane vocamus, 
Corpus ea non est : qua porro cunque tenet se 
Corpus, ea vacuum nequaquam constat inane. 
Sunt igitur solida, ac sine inani corpora prima. 

Praeterea quoniam genitis in rebus inane est, 
Materiam circum solidam constare necesse est: 
Nec res ulla potest vera ratione probari 
Corpore inane suo celare, atque intus habere ; 
Si non, quod cohibet, solidum constare relinquas. 
Id porro nihil esse potest nisi materiai 
Concilium, quod inane queat rerum cohibere. 
Materies igitur solido quae corpore constat 
Esse aeterna potest, cum caetera dissolvantur. 

Tum porro si nil esset, quod inane vacaret, 
Omne foret solidum, nisi contra corpora caeca 
Essent, quae loca complerent quaecunque tenerent: 
Omne, quod est, spatium vacuum constaret inane. 
Alternis igitur nimirum corpus inani 
Distinctum est, quoniam nec plenum naviter extat, 
Nec porro vacuum : sunt ergo corpora caeca, 
Quae spatium pleno possint distinguere inane. 

Haec neque dissolvi plagis extrinsecus icta 
Possunt ; nec porro penitus penetrata retexi ; 
Nec ratione queunt alia tentata labare : 
Id quod jam supera tibi paullo ostendimus ante. 

Nam neque conlidi sine inani posse videtur 
Quidquam, nec frangi, nec findi in bina secando; 
Nec capere humorem, neque item manabile frigus, 
Nec penetralem ignem, quibus omnia conficiuntur. 
Et quam quaeque magis cohibet res intus inane, 
Tam magis his rebus penitus tentata labascit. 
Ergo, si solida, ac sine inani corpora prima 
Sunt, ita uti docui, sint haec aeterna necesse est. 

Praeterea, nisi materies aeterna fuisset, 
Antehac ad nihilum penitus res quaeque redissent, 
De nihiloque renata forent quaecunque videmus. 
At quoniam supera docui nil posse creari 
De nihilo, neque quod genitum est ad nil revocari; 
Esse immortali primordia corpore debent, 
Dissolvi quo quaeque supremo tempore possint ; 
Materies ut suppeditet rebus reparandis. 
Sunt igitur solida primordia simplicitate, 
Nec ratione queunt alia servata per aevom 
Ex infinito jam tempore res reparare. 

Denique, si nullam finem natura parasset 
Frangendis rebus, jam corpora materiai 
Usque redacta forent, aevo frangente priore, 
Ut nihil ex illis a certo tempore posset 
Conceptum, summum aetatis pervadere florem : 
Nam quidvis citius dissolvi posse videmus, 
Quam rursus refici. Quapropter longa diei 

Infinita aetas anteacti temporis omnis 

Quod fregisset adhuc, disturbans, dissolvensque, 

Nunquam reliqiio reparari tempore posset: 

At nunc nimirum frangendi reddita finis 

Certa manet; quoniam refiei rem quarnque videmus, 

Et finita simul generatim tempora rebus 

Stare, quibus possint aevi contingere florem. 

Huc accedit, uti solidissima materiai 
Corpora cum constant, possint tamen omnia reddi 
Mollia, quae fiant, aer, aqua, terra, vapores, 
Quo pacto fiant, et qua vi cunque genantur, 
Admistum quoniam semel est in rebus inane. 
At contra, si mollia sint primordia rerum, 
Unde queant validi silices, ferrujnque creari, 
Non poterit ratio reddi : nam funditus omnis 
Principio fuudamenti natura carebit. 
Sunt igitur solida pollentia simplicitate, 
Quorum condenso magis omnia conciliatu 
Arctari possunt, validasque ostendere vireis. 

Deniquejam quoniam generatim reddita unis 
Crescendi rebus constat, vitamque tuendi, 
Et quid quaeque queant per foedera naturai', 
Quid porro nequeant,sancitum quaudoquidem exstat; 
Nec commutatur quidquam, quin omnia constant 
Usque adeo, variae volucres ut in ordine cunctae 
Ostendanl maculas generaleis corpori inesse; 

Immutabile materiae quoque corpus habere 
Debent nimirum. Nam si primordia rerum 
Commutari aliqua possent ratione revicta, 
Incertum quoque jam constet, quid possit oriri, 
Quid nequeat; finita potcstas denique quoique 
Quanam sit ratione, atque alte terminus haerens ; 
Nec totics possent generatim saecla referre 
Naturam, motus, victum, moresque parentum. 

Tum porro,quoniamextremum quojusquecacumen 
Corporis est aliquod, nostri quod cernere sensus 
Jain nequeunt ; id nimirum sine partibus exstat, 
Et minima constat natura ; nec fuit unquam 
Per se secretum, neque posthac esse valebit; 
Alterius quoniam est ipsum pars, primaque, et ima : 
Inde alia?, atque aliae similes ex ordine partes 
Agmine condcnso naturam corporis explent. 
Quae quoniam per se nequeunt constare, necesse est 
Haerere, ut nequeant ulla ratione revelli. 
Sunt igitur solida primordia simplicitate, 
Quae minimis stipata cohaerent partibus arcte ; 
Non ex ullorum conventu conciliata, 
Sed magis aeterna pollentia simplicitate : 
Unde neque avelli quidquam, neque deminui jam 
Concedit natura, reservans semina rebus. 

Praeterea, nisi erit minimum, parvissima quaeque 
Corpora constabunt ex partibus infinitis : 

Quippe ubi dimidiae partis pars semper habebit 
Dimidiam partem, nec res perfiniet ulla. 
Ergo rerum inter summam, minimamque, quid escit? 
Non erit ut distent : nam, quamvis funditus oinnis 
Summa sit infinita, tamen, parvissima quae sunt, 
Ex infinitis constabunt partibus aeque. 
Quoi quoniam ratio reclamat vera, negatque 
Credere posse animum, victus fateare necesse est, 
Esse ea quae nullis jam praedita partibus exstent, 
Et ininima constent natura. Quae quoniam sunt, 
Illa quoque esse tibi solida, atque aeterna, fatendum. 

Denique, ni minimas in parteis cuncta resolvi 
Cogere consu&sset rerum natura creatrix, 
Jam nihil ex illis eadem reparare valeret : 
* Propterea quia, quae multis sunt partibus aucta, 
Non possunt ea, quae debet genitalis habere 
Materies, varios connexus, pondera, plagas, 
Concursus, motus, per quae res quaeque geruntur. 

Porro, si nulla est frangendis reddita finis 
Corporibus, tamen ex aeterno tempore quaedam 
Nunc etiam superare necesse est corpora rebus, 
Quae nondum clueant ullo tentata periclo : 
At quoniam fragili natura praedita constant, 
Discrepat aeternum tempus potuisse manere 
Innumerabihbus plagis vexata per aevom. 

Quapropter, qui materiem rerum esse putarunt 
Ignem, atque ex igni summam consistere solo, 
Magnopere a vera lapsi ratione videntur. 
Heraclitus init quorum dux praelia primus, 
Clarus ob obscuram linguam magis inter inaneis, 
Quamde graveis inter Graios, qui vera requirunt. 
Omnia enim stolidi magis admirantur amantque 
lnversis quae sub verbis latitantia cernunt; 
Veraque constituunt, quae belle tangere possunt 
Aureis, et lepido quae sunt fucata sonore. 

Nam cur tam variae res possent esse, requiro, 
Ex uno si sunt igni, puroque creatae. 
Nil prodesset enim calidum denserier iguem, 
Nec rarefieri, si partes ignis eandem 
Naturam, quam totus babet super ignis, babere : 
Acrior ardor enim conductis partibus esset ; 
Languidior porro disjectis, disque supatis. 
Amplius boc fieri nihil est, quod posse rearis 
Talibus in causis ; nedum variautia rerum 
Tanta queat densis rarisque ex ignibus esse. 
Atque hi si faciant, admistum rebus inane, 
Denseri poterunt ignes, rarique relinqui : 
Sed, quia multa sibi cernunt contraria, mussant, 
Et fugitant in rebus inane relinquere purum, et, 
Ardua dum metuunt, amittunt vera viai : 

Nec rursum cernunt exempto rebus inani, 
Omnia denseri, fierique ex omnibus unum 
Corpus, nil ab se quod possit mittere raptim, 
jEstifer ignis uti lumen jacil, atque vaporem : 
Ut videas non e stipatis partibus esse. 

Quod si forte ulla credunt ratione potesse 
Igneis in caetu stingui, mutareque corpus ; 
Scilicet ex ulla facere id si parte reparcent, 
Occidet ad nihilum nimirum funditus ardor 
Omnis, et ex uihilo fient quaecunque creantur. 
Nam quodcunque suis rnutatum finibus exit, 
Continuo hoc mors est illius, quod fuit ante : 
Proinde aliquid superare necesse est incolume olli, 
Ne tibi res redeant ad nilum funditus oinnes, 
De nihiloque renata virescat copia rerum. 

Nunc igitur, quoniam certissima corpora quaedam 
Sunt, quae conservant naturam semper eandem, 
Quorum abitu, aut aditu, mutatoque ordine, mutant 
Naturam res, et convertunt corpora sese ; 
Scire licet non esse haec ignea corpora rerum. 
Nil referret enim quaedam decedere, abire, 
Atque alia attribui, mutarique ordine quaedam, 
Si tamen ardoris naturam cuncta tenerent : 
Ignis enim foret omnimodis, quodcunque crearent. 
Verum, ut opinor, ita est: sunt quaedam corpora, quorum 
Concursus, motus, ordo, positura, figurae, 

Efficiunt ignes, mutatoque ordine mutant 
Naturam ; neque sunt igni simulata, neque ullae 
Praeterea reii, quae corpora mittere possit 
Sensibus, et nostros adjectu tangere tactus. 

Dicere porro ignem res omneis esse, neque ullam 
Rem veram in numero rerum constare nisi ignem, 
Quod facit Hic idein, perdelirum esse videtur. 
Nam contra sensus ab sensibus ipse repugnat, 
Et labefactat eos, unde omnia credita pendent ; 
Unde Lic cognitus est ipsi, quem nominat ignein. 
Credit enim sensus ignem cognoscere vere, 
Caetera non credit, nibilo quae clara minus sunt: 
Quod mihi cum vanum, tum delirum esse videtur. 
Quo referemus enim ? Quid nobis certius ipsis 
Sensibus esse potest, quo vera ac falsa notemus ? 

Praeterea, quare quisquam magis omnia tollat, 
Et velit ardoris naturam linquere solam, 
Quam neget esse ignis, summain tamen esse relinquat? 
iEqua videtur enim dementia dicere utrumque. 

Quapropter qui materiem rerum esse putarunt 
Ignem, atque ex igni summam consistere posse; 
Et qui principium gignundis aera rebus 
Constituere; aut humorem quicunque putarunt 
Fingere res ipsum per se ; terramve creare 
Omnia, et in rerum naturas vertier omneis; 
Magnopere a vero longeque errasse videntur. 

Adde etiam qui conduplicant primordia rerum, 
Aera jungentes igni, terramque liquori ; 
Et qui quatuorex rebus posse omnia rentur, 
Ex igni, terra, atque anima procrescere, et imbri : 

Quorum Acragantinus cumprimis Empedocles est 
Insula quem triquetris terrarum gessit in oris ; 
Quam iluitans circum magnis amfractibus aequor 
lonium glaucis adspergit virus ab undis ; 
Angustoque fretu rapidum mare dividit undis 
jEoliae terrarum oras a finibus ejus : 
Hic est vasta Charybdis, et hic ^Etnaea minantur 
Murmura flammarum rursum se conligere iras, 
Faucibus eruptos iterum ut vis evomat igneis, 
Ad ccelumque ferat flammai fulgura rursum : 
Quae quom magna modis multis miranda videtur 
Gentibus humanis regio, visendaque fertur, 
Rebus opima bonis, multa munita virum vi ; 
NH tamen hoc habuisse viro prasclarius in se, 
Nec sanctum magis, et mirum, carumque videtur. 
Carmina quin etiam divini pectoris ejus 
Vociferantur, et exponunt praeclara reperta; 
Ut vix humana videatur stirpe creatus. 

Hic tamen, et supera quos diximus, inferiores 
Partibus egregie multis, multoque minores, 
Quanquam, multa bene ac divinitus invenientes, 
Ex adyto tanquam cordis responsa dedere 

Sanctius, et multo certa ratione magis, quam 
Pythia, quae tripode ex Plicebi lauroque profatur; 
Principiis tamen in rerum fecere ruinas, 
Et graviter magni magno cecidere ibi casu. 

Primum, quod motus, exempto rebus inani, 
Constituunt, et res rnolleis rarasque relinquunt, 
Aera, solem, ignem, terras, animalia, frugeis ; 
Nec tamen admiscent in eorum corpus inane. 

Deinde, quod omnino finem non esse secandis 
Corporibus faciunt, neque pausam stare fragori ; 
Nec prorsum in rebus minimum consistere quidquam : 
Quom videamus id extremuin quojusque cacumen 
Esse, quod ad sensus nostros minimum esse videtur: 
Conjicere ut possis ex hoc, quod cernere non quis, 
Extremuin quod habent, minimum consistere rebus. 

Huc accedit item, quod jam primordia rerum 
Mollia constituunt, quae nos nativa videmus 
Esse, et mortali cum corpore funditus; atqui 
Debeat ad nihilum jam rerum summa reverti, 
De nihiloque renata virescere copia rerum : 
Quorum utrumque quid a vero jam distet, habebas. 

Deiude, inimica modis multis sunt, atque venena 
Ipsa sibi inter se; quare aut congressa peribunt, 
Aut ita diftugient, ut ternpestate coorta, 
Fulmina diftugere, atque imbreis ventosque videmus. 

Dcnique, quatuor ex rebus si cuncta creantur, 

Atque in eas rursum res omnia dissolvuntur, 
Qui rnagis illa queunt rerum primordia dici, 
Quani contra res illorum, retroque putari ? 
Alternis giguuntur enim, mutantque colorem, 
Et totam inter se naturam, tempore ab omni. 
Sin ita forte putas ignis, terraeque coire 
Corpus, etaerias auras, roremque liquorum, 
Nil in concilio naturam ut mutet eorum; 
Nulla tibi ex illis poterit res esse creata, 
Non animans, non exanimo quid corpore, ut arbos : 
Quippe suam quidque in coetu variantis acervi 
Naturam ostendet, mistusque videbitur aer 
Cum terra simul, atque ardor cum rore manere : 
At primordia gignundis in rebus oportet 
Naturam clandestinam, caecamque adhibere, 
Emineat ne quid, quod contra pugnet, et obstet, 
Quo minus esse queat proprie quodcunque creatur. 

Quin etiam repetunt a coelo, atque ignibus ejus, 
Et primum faciunt ignem se vertere in auras 
Aeris : hinc imbrem gigni, terramque creari 
Ex imbri, retroque a terra cuncta reverti, 
Humorem primum, post aera, deinde calorem : 
Nec cessare haec inter se mutare, meare 
De coelo ad terram, de terra ad sidera mundi : 
Quod facere haud ullo debent primordia pacto. 
Iramutabile enim quiddam superare necesse est, 

Ne res ad nihilum redigantur funditus omues. 
Nam quodcunque suis mutatum finibus exit, 
Continuo hoc mors est illius, quod fuit ante. 
Quapropter, quoniam quae paullo diximus ante, 
Tn commutatum veniunt, constare necesse est 
Ex aliis ea, quae nequeant convertier unquam ; 
Ne tibi res redeant ad nilum funditus omnes. 
Quin potius tali natura praedita quaedam 
Corpora constituas ; ignein si forte crearint, 
Posse eadem, demptis paucis, paucisque tributis, 
Ordine mutato, et motu, facere aeris auras : 
Sic alias aliis rebus mutarier omneis. 

At manifesta palam res indicat, inquis, in auras 
Aeris e terra res omneis crescere, alique ; 
Et, nisi tempestas indulget tempore fausto 
Imbribus, et tabe nimborum arbusta vacillant, 
Solque sua pro parte fovet, tribuitque calorem, 
Crescere non possint fruges, arbusta, animantes. 
Scilicet ; et nisi nos cibus aridus, et tener humor 
Adjuvat, amisso jam corpore, vita quoque omnis 
Omnibus e nervis atque ossibus exsolvatur : 
Adjutamur enim dubio procul, atque aiimur nos 
Certis ab rebus, certis aliae atque aliae res ; 
Nimirum quia multimodis communia multis 
Multarum rerum in rebus primordia mista 
Sunt, ideo variis variae res rebus aluntur. 

Atque eadem magni refert primordia saspe 
Cum quibos*, et quali positura contineantur ; 
Et quos inter se dent motus, accipiantque. 
Namque eadern cnolum, mare, terras, flumina, solem 
Constituunt; eadem frugeis, arbusta, animanteis : 
Verum aliis, alioque modo commista moventur. 

Quin etiam passim nostris in versibos ipsis 
Multa- elementa vides rnultis comraunia verbis ; 
Cum tamen inter se versus ac verba necesse est 
Confiteare, et re et sonitu distare sonanti : • 
Tantum elementa queunt permutato ordinc solo. 
At rerum quae sunt primordia, plura adhibere 
Possunt, unde queant variaB res quaeqne creari. 

Nunc et Anaxagorae scrutemur 'Opjoppe/ay, 
Quam Graii memorant, nec nostra dicere lingua 
Concedit nobis patrii sermonis egestas: 
Sed tamen ipsam rem facile est exponere verbis, 
Principium rerum quam dicit 'OjtwiofAcpe/ov : 
Ossa videlicet de pau xillis atque minutis 
Ossibus ; sic et de pauxillis atque minutis 
Visceribus viscus gigni ; sanguenque creari, 
Sanguinis inter se multis coeuntibus guttis : 
Ex aurique putat micis consistere posse 
Aurum; et de terris terram concrescere parvis; 
Ignibus ex ignem ; humorem ex humoribus esse : 
Caetera consimili fmgitratione, putatque. 

Nec tamen esse ulla parte Idera in rebus inane 
Concedit, neque corporibus finem esse secandis : 
Quare in utraque mihi pariter ratione videtur 
Errare, atque illi, supera quos diximus ante. 

Adde quod imbecilla nimis primordia fingit, 
Si primordia sunt, simili quae prsedita constant 
Natura, atque ipsae res sunt, aequeque laborant, 
Et pereunt, neque ab exitio res ulla refraenat : 
Nam quid in oppressu valido durabit eorum, 
Ut mortem effugiat lethi sub dentibus ipsis? 
Ignis? an humor? an aura? quid horum? sanguis? 
an ossa? 

Nil, ut opinor, ubi ex aequo res funditus omnis 
Tam mortalis erit, quam quae manifesta videmus 
Ex oculis nostris aliqua vi victa perire. 
At neque recidere ad nihilum res posse, neque autem 
Crescere <le nihilo, testor res ante probatas. 

Praeterea, quoniam cibus auget corpus, alitque ; 
Scire licet, nobis venas, et sanguen, et ossa, 
Et nervos alienigenis ex partibus esse : 
Sine cibos omneis commisto corpore dicent 
Esse, et habere in se nervorum corpora parva, 
Ossaque, et omnino venas, parteisque cruoris; 
Fiet, uti cibus omnis, et aridus et liquor ipse, 
Ex alienigenis rebus constare putetur, . 
Ossibus, et nervis, venisque, et sanguine misto. 

Praeterea, quaecunque e terra corpora crescunt, 
Si sunt in terris, terras constare necesse est 
Ex alienigenis quae terris exoriuntur. 
Transfer item, totidem verbis utare licebit : 
In lignis si ilamma latet, fumusque, cinisque, 
Ex alienigenis consistant ligna necesse est. 

Linquitur hic tenuis latitandi copia quaedam ; 
Id quod Anaxagoras sibi surait, ut omnibus omneis 
Res putet immistas rcbus latitare ; sed illud 
Apparere unum, cujus sint pluria mista, 
Et magis in promptu, primaque in fronte locata : 
Quod tamen a vera longe ratione repulsum est. 
Conveniebat enim frugeis quoque saepe minutas, 
Robore quom saxi franguntur, mittere signum 
Sanguinis, aut alium nostro quae corpore aluntur : 
Cum lapidi lapidem terimus, manare cruorem. 
Consimili ratione herbas quoque saepe decebat, 
Et laticis dulceis guttas, similique sapore 
Mittere, lanigerae quali sunt ubera lactis : 
Scilicet et glebis tcrrarum saepe friatis 
Herbarum genera, et frugeis frundeisque videri 
Dispertita, atque in terris latitare minute : 
Postremo, in lignis cinerem fumumque videri, 
Quom praefracta forent, igneisque latere minutos. 
Quorum nil fieri quoniam manifesta docet res, , 
Scire licet non esse in rebus res ita mistas : 

Verum semina multimodis immista latere 
Multarum rerum in rebus communia debent. 

At saepe in magnis fit montibus, inquts, ut altis 
Arboribus vicina cacumina summa terantur 
Inter se, validis facere id cogentibus anstris, 
Donec flammai fulserunt flore coorto : 
Scilicet ; et non est lignis tamen insitus ignis, 
Verum semina sunt ardoris multa, terendo 
Quae quom confluxere, creant incendia sylvis. 
Quod si facta fbret sylvis abscondita flamma, 
Non possent ullum tempus celarier ignes : 
Conficerent volgo sylvas, arbusta cremarent. 

Jamne vixles igitur, pautlo quod diximus ante, 
Permagni referre eadem primordia saepe 
Cum quibus, et quali positura contineantur, 
Et quos inter se dent motus, accipiantque ; 
Atque eadem paullo inter se mutata creare 
Igneis e lignis, quo pacto verba quoque ipsa 
Inter se paullo mutatis sunt elementis, 
Quom ligna, atque igneis distincta voce notemus? 

Denique jam quaecunque in rebus cernis apertis, 
Si fieri non posse putas, quin materiai' 
Corpora consimili natura praedita fingas, 
Hac ratione tibi pereunt primordia rerum : 
Fiet uti risu tremulo concussa cachinnent, 
Et lacrymis saisis humeetent ora, genasque% 

Nunc age, qnod superest cognosce, et clarius audi. 
Nec me animi fallit quam sint obscura, sed acri 
Percussit thyrso laudis spes magna meum cor, 
Et simul incussit suavem mi in pectus amorem 
Musarum ; quo nunc instinctus, mente vigenti 
Avia Pieridum peragro loca, nullius ante 
Trita solo : juvat integros accedere fonteis, 
Atque haurire ; juvatque novos decerpere flores ; 
Insignemque meo capiti petere inde coronam, 
Unde prius nulli velarint tempora Musae. 
Primum quod magnis doceo de rebus, et arctis 
Relligionum animos nodis exsolvere pergo : 
Deinde quod obscura de re tam lucida pango 
Carmina, musaeo contingens cuncta lepore ; 
Id quoque enim non ab nulla ratione videtur : 
Sed veluti pueris absinthia tetra medentes 
Quom dare conantur, prius oras pocula circum 
Contingunt mellis dulci flavoque liquore, 
Ut puerorum aetas improvida ludificetur 
Labrorum tenus, interea perpotet amarum 
Absintlri laticem, deceptaque non capiatur, 
Sed potius tali facto recreata valescat : 
Sic ego nunc, quoniam hasc ratio plerumque videtur 
Tristior esse, quibus non est tractata, retroque 
Volgus abhorret ab hac, volui tibi suaviloquenti 
Carmine Pierio rationem exponere nostram, 



Digitized by Google 



40 T. LUCRETII CARI 

Et quasi musaeo dulci contingere melle, 
Si tibi forte animum tali ratione tenere 
Versibus in nostris possem, dum perspicis omnem 
Naturam rerum, qua constet compta figurai. 

Sed quoniam docui, solidissima materiai* 
Corpora perpetuo volitare invicta per aevom ; 
Nunc age, summai' qusedam sit finis eorum, 
Necne sit, evolvamus : item quod inane repertum est, 
Seu locus, ac spatium, res in quo quajque gerantur, 
Pervidcamus utrum finitum funditus Omne 
Constet,an immensum pateat veladusque profundum. 

Omne quod est, igitur, nulla regione viarum 
Finitum est : nam qua extremum debebat habere ? 
Extremuin porro nullius posse videtur 
Esse, nisi ultra sitquod finiat, utvideatur, 
Quo non longius haec sensus natura sequalur. 
Nunc extra summam quoniam nihilesse fatendum est, 
Non habet extremum : caret ergo fine, modoque : 
Nec refert quibus adsistas regionibus ejus, 
Usque adeo quem quisque locum possidit, in omneis 
Tantundem parteis infinitum Omne relinquit. 

Praeterea, sic jam finitum constituatur 
Onme quod est spatium, si quis procurrat ad oras 
Ultimus extremas, jaciatque volatile telum, 
Id validis utrum contortum viribus ire 
Quo fuerit missum mavis, longeque volare., 

An proliibere aliquid censes, obstareque posse? 
Alterutrum fatearis enim, sumasque necesse est, 
Quorum utrumque tibi effugium praecludit, et omne 
Cogit ut exempta concedas fine patere. 
Nam sive est aliquid, quod probibeat, officiatque 
Quo minus quo missum est veniat, finique locet se, 
Sive foras fertur, non est ea finis profecto. 
Hoc pacto sequar, atque oras ubicunque locaris 
Extremas, quaeram quid telo denique fiat. 
Fiet uti nusquam possil consistere finis ; 
Effugiumque fugae prolatet copia semper. 

Praeterea, spatium summai totius omne 
Undique si inclusum certis consisteret oris, 
Finitumque foret, jam copia materiai 
Undique ponderibus solidis confluxet ad imum ; 
Nec res ulla geri sub coeli tegmine posset ; 
Nec foret omnino coeluin, neque lumina solis : 
Quippe ubi materies omnis cumulata jaceret 
Ex infinito jam tempore subsidendo. 
At nunc nimirum requies data principiorum 
Corporibus nulla est : quia nil est funditus imum, 
Quo quasi confluere, et sedes ubi ponere possint; 
Semper et adsiduo motu res quaeque geruntur 
Partibus in cunctis, aeternaque suppeditantur 
Ex infinito cita corpora materiai. 

Poslremo ante oculos rem res finire videtur; 
Aer dissepit colleis, atque aera monteis ; 
Terra mare, et contra mare terras terminat omneis : 
Oinne quidein vero nihil est quod finiat extra. 
Kst igitur natura loci, spatiumque profundi, 
Quod neque clara suo percurrere flumiua cursu 
Perpetuo possint aevi labentia tractu, 
Nec prorsum facere, ut restet minus ire, meando : 
Usque adeo passim patet ingens copia rebus, 
Finibus exemptis in cunctas undique parteis. 

Ipsa modum porro sibi reruin summa parare 
Ne possit, natura tenet: quia corpus inani, 
Etquod iuane autem est, finiri corpore cogit; 
Ut sic alternis infinita omnia reddat. 
Aut etiam, alterutrum nisi terminet alterum eorum, 
Simplice natura pateat tamen immoderatum, 
Nec mare, nec tellus, nec cceli lucida templa, 
Nec mortale genus, neque divom corpora sancta 
Exiguum posscnt horai sistere tempus : 
Nam dispulsa suo de coetu materiai 
Copia ferretur magnum per inane soluta ; 
Sive adeo potius nunquam concreta creasset 
Ullam rem, quoniam cogi disjecta nequisset. 

Nam certe neque consilio primordia rerum 
Ordine se, sua quaeque sagaci mente locarunt; 

Nec quos quaeque darent motus pepigere profecto : 

Sed quia multimodis, multis, mutata, per Omne 

Ex infinito vexantur percita plagis, 

Omne genus motus et coetus experiundo, 

Tandem deveniunt in taleis disposituras, 

Qualibus haec rebus consistit summa creata : 

Et multos etiam magnos servata per annos, 

Ut semel in motus conjecta est convenienteis, 

Efficit, ut largis avidum mare fluminis undis 

Inlegrent amnes, et solis terra vapore 

Fota novet foetus, summissaque gens animantum 

Floreat, et vivant labentes aetheris ignes. 

Quod nullo facerent pacto, nisi materiai 

Ex infinito suboriri copia posset, 

Unde amissa solent reparari in tempore quoque. 

Nam veluti privata cibo natura animantum 
Diffluit amittens corpus, sic oinnia debent 
Dissolvi, simul ac defecit suppeditare 
Materies recta regione aversa viai. 

Nec plagae possent extrinsecus undique summam 
Conservare omnem, quaecunque est conciliata. 
Cudere enim crebro possunt, partemque morari, 
Dum veniant aliae, ac suppleri summa queatur : 
Interdum resilire tamen coguntur, et una 
Principiis rerum spatium tempusque fugai 
Largiri, ut possint a ccetu libera ferri. 

O 8 

Quare < tiam atque etiam suboriri multa necesse est. 
Et tamen ut plagse quoque possint suppetere ipsa?, 
Infinita opus est vis undique materiai. 

Illud in his rebus longe fuge credere, Memmi, 
In medium sumniai (quod dicunt) omnia niti, 
Atque ideo mundi naturam stare sine ullis 
Ictibus externis, neque quoquam posse resolvi 
Summa atque ima, quod in medium sintomnia nixa; 
(Ipsum si quidquam posse in se sistere credis ; 
Et qua3 pondera suut sub terris omnia sursum 
Nitier, in terraque retro requiescere posta; 
Ut per aquas quae nunc remm simulacra videmus :) 
Et simili ratione animalia suppa vagari 
Contendunt, neque posse e terris in loca co?li 
Recidere inferiora magis, quam corpora nostra 
Sponte sua possint in coeli templa volare : 
Illi quom videant solem, nos sidera noctis 
Cernere, et alternis nobiscum tempora cceli 
Dividere, et nocteis parileis agitare, diesque. 

Sed vanus stolidis haec omnia finxerit error, 
Amplexi quod habent perverse prima viai. 
Nam medium nihil esse potest, ubi inane, locusque 
Infinita : neque omnino, si jam medium sit, 
Possit ibi quidquam hac potius consistere causa, 
Quam quavis alia longe regione manere. 
Omnis enim locus, ac spatium, quod inane vocamus, 

Per medium, per non medium concedal oportet 
iEquis ponderibus, motus quacunque feruntur : 
Nec quisquam locus est, quo corpora quom venere, 
Ponderis amissa vi possint stare in inani : 
Nec quod inane autem est, ulli subsistere debet, 
Quin, sua quod natura petit, concedere pergat. 
Haud igitur possunt tali ratione teneri 
Res in concilio, medii cuppedine victae. 
Praeterea quoque jam non omnia corpora fingunt 
In medium niti, sed terrarum, atque liquorum, 
Humorem ponti, magnisque e montibus undas, 
Et quasi terreno quae corpore contineantur : 
At contra tenueis exponunt aeris auras, 
Et calidos simul a medio differrier igneis, 
Atque ideo totum circumtremere aethera signis, 
Et solis flammam per coeli caerula pasci, 
Quod calor a medio fugiens ibi conligat igneis ; 
(Quippe etiam vesci e terra mortalia saecla ; 
Nec prorsum arboribus summos frundescere ramos 
Posse, nisi a terris paullatim cuique cibatum 
Terra det) at supra circum tegere omnia coeluui ; 
Ne volucri ritu flammarum, mcenia mundi 
Diffugiant subito magnum per inane soluta, 
Et ne caetera consimili ratione sequantur : 
Neve ruant cceli tonitralia templa superne, 
Terraque se pedibus raptim subducat, et omnei» 

Inter permistas terrae coelique ruinas 
Corpora solventes, abeant pcr inane profundum, 
Temporis ut puncto nihil exstet relliquiarum, 
Desertum praeter spatium, et priinordia caeca. 
Nam quacunque prius de parti corpora cesse 
Constitues, haec rebus erit pars janua iethi ; 
Hac se turba foras dabit omnis materiai'. 

Haec si pernosces, parva perfunctus opella, 
(Namque alid ex alio clarescet) nec tibi caeca 
Nox iter eripiet, quin ultima naturai' 
Pervideas, ita res accendent lumina rebus. 

StiAVE, mari magno turbantibus aequora ventis, 
E terra magnum alterius spectare laborem ; 
Non quia vexari quemquam est jucunda voluptas, 
Sed, quibus ipse malis careas, quia cernere suave est. 
Suave etiam belli certamina magna tueri 
Per campos instructa, tua sine parte pericli : 
Sed nil dulcius est, bene quam munita tenere 
Edita doctrina sapientum templa serena ; 
Despicere unde queas alios, passimque videre 
Errare, atque viam paianteis quaerere vitae, 
Certare ingenio, contendere nobilitate, 
Nocteis atque dies niti praestante labore 
Ad summas emergere opes, rerumque potirL 

O miseras hominum menteis ! o peetora caeca ! 
Qtialibus in tenebris vitae, quantisque periclis 
Degitur boc aevi, quodcunque est! nonne videre 
Nii aliud sibi naturam latrare, nisi ut, quom 
Corpore sejunctus dolor absit, mente fruatur 
Jucundo sensu, cura semota, metuque? 

Ergo corpoream ad naturam pauca videmus 
Esse opus omnino, quae demant cunque dolorem, 
Delicias quoque uti multas substernere possint, 
Gratius interdum neque natura ipsa requirit. 
Si non aurea sunt juvenum simulacra per aedeis 
Lampadas igniferas manibus retinentia dextris, 
Lumina nocturnis epulis ut suppeditentur, 
Nec domus argento fulget, auroque renidet; 
Nec citharis reboant laqueata aurataque tcmpla : 
Quin tamen inter se prostrati in gramine molli 
Propter aquae rivom, sub ramis arboris altae, 
Non magnis opibu9 jucunde corpora curant : 
PrLEsertim qnom tempestas adridet, et anni 
Tempora conspergunt viridanteis floribus herbas ; 
Nec calidae citius decedant corpore febres, 
Textilibus si in pieturis, ostroque rubenti 
Jacteris, quam si plebeja in veste cubandum est. 

Quapropter quoniam nil nostro in corpore gazae 
Proficiunt, neque nobilitas, nequegloria regni; 

Quod superest, animo quoque bil prodesseputandum : 
Si non forte tuas legiones per loca campi 
Fervere cum videas belli simulacra cienteis ; 
Fervere cum videas classem, lateque vagari ; 
His tibi tura rebus timefactae relligiones 
Effugiunt animo pavidae, mortisque timores ; 
Tum vacuum tempus linquunt, curaque solutum. 

Quod si ridicula haec, ludibriaque esse videmus, 
Re veraque metus hominum, curaeque sequaces, 
Nec metuunt sonitus armorum, nec fera tela ; 
Audacterque inter reges rerumque potenteis 
Versantur, neque fulgorem reverentur ab auro, 
Nec clarnm vestis splendorem purpureai : 
Quid dubitas, quin omnis sit haec rationis potestas, 
Omnis quom in tenebris praesertim vita laboret? 

Nam veluti pueri trepidant, atque omnia caecis 
In tenebris metuunt; sic nos in luce timemus 
Interdum nihilo quae sunt metuenda magis, quam 
Quae pueri in tenebris pavitant, finguntque futura. 
Hunc igitur terrorem animi tenebrasque necesse est 
Non radii solis neque lucida tela diei 
Discutiant, sed naturae species, ratioque. 

Nunc age, quo motu genitalia materiai 
Corpora res varias gignant, genitasque resolvant, 
Et qua vi facere id cogantur, quaeve sit ollis 
Reddita mobilitas magnum per inane meandi, 

Expediam : tu te dictis praebere memento. 

Nam certe non inter se stipata cohaeret 
Materies, quoniam minui rem quamque videmus, 
Et quasi longinquo fluere omnia cernimus aevo, 
Ex oculisque vetustatem subducere nostris: 
Quom tamen incolumis videatur summa manere, 
Propterea quia, quae decedunt corpora cunque, 
Unde abeunt, minuunt; quo venere, augmine donant: 
IUa senescere, at ha?c contra florescere cogunt : 
Nec remorantur ibi. Sic rerum summa novatur 
Semper, et inter se mortales mutua vivunt ; 
Augescunt aliae gentes, aliae minuuntur: 
Inque brevi spatio mutantur saecla animantum, 
£t, quasi cursores, vitai lampada tradunt. 

Si cessare putas rerum primordia posse, 
Cessandoque novos rerum progignere motus; 
Avius a vera longe ratione vagaris. 
Nam, quoniam pcr inane vagantur, cuncta necesse est 
Aut gravitate sua ferri primordia rerum, 
Aut ictu forte alterius : nam cita superne 
Obvia quom flixere, fit, ut diversa repente 
Dissiliant : neque enim mirum, durissima quae sint, 
Ponderibus solidis,neque quidquam a tergo ibus obstct. 

Et quo jactari magis omnia materiai 
Corpora pervideas, reminiscere totius imum 
Nil esse in summa ; neque habere ubi corpora prima 

Consistant, quoniam spatiura sine fine modoque est 
Iminensuraque patere in cunctas undique parteis, 
Piuribus ostendi, et certa ratione probatum est. 

Quod quoniam constat, nimirum nulla quies est 
Reddita corporibus primis per inane profundum ; 
Sed magis adsiduo, varioque exercita motu, 
Partim intervallis magnis conflicta resultant : 
Pars etiam brevibus spatiis nexantur ab ictu. 
Et quaecunque magis condenso conciliatu 
Exiguis intervallis conncxa resultant, 
Indupedita suis perplexis ipsa figuris; 
Haec validas saxi radices, et fera ferri 
Corpora constituunt, et caetera de genere.borum 
Paucula : quae porro magnum per inane vagantur, 
Et cita dissiliunt longe, longeque recursant 
In magnis intervallis ; haec aera rarum 
Suificiunt nobis, et splendida lumina solis. 

Multaque praeterea magnura per inane vagantur, 
Conciliis rerum quae sunt rejecta, nec usquam 
Consociare etiam motus potuere recepta : 
Quojus, uti memoro, rei simulacrum et imago 
Ante oculos semper nobis versatur et instat. 
Contemplator enim, quom solis lumina cunque 
Inserti fundunt radii per opaca domorum ; 
Multa minuta modis multis per inane videbis 
Corpora misceri radiorura lumine in ipso : 

Et velut aeterno certamine prcelia pugnasque 
Edere turmatim certantia ; nec dare pausam, 
Conciliis, et discidiis exercita crebris : 
Conjicere ut possis ex hoc, primordia rerum, 
Quale sit, in magno jactari semper inani ; 
Duntaxat rerum magnarum parva potest res 
Exemplare dare, etvestigia notitiai. 

Hoc etiam magis haec animum te advertere par est 
Corpora quae in solis radiis turbare videntur : 
Quod tales turbae motus quoque materiai 
Significant clandestinos, caecosque subesse. 
Multa videbis enim plagis ibi percita caecis 
Commutare viam, retroque repulsa reverti 
Nunc huc, nunc illuc, in cunctas denique parteis : 
Scilicet hic a principiis est omnibus error. 

Prima moventur enim per se primordia rerum ; 
Inde ea, quae parvo sunt corpora conciliatu, 
Et quasi proxima sunt ad vireis principiorum, 
Ictibus illorum caecis impulsa cientur : 
Ipsaque, quae porro paullo majora, lacessunt. 
Sic a principiis adscendit motus, et exit 
Paullatim nostros ad sensus, ut moveantur 
llla quoque in solis quae lumine cernere quimus; 
Nec quibus id faciant plagis adparet aperte. 

Nunc, quae mobilitas sit reddita materiai' 
Corporibus, paucis licet hinc cognoscere, Memmi. 

Priraum Aurora novo quom spargit lumine terras, 
Et variae volucres nemora avia pervolitantes 
Aera per tenerum liquidis loea vocibus opplent : 
Quam subito soleat sol ortus iempore tali 
Convestire sua perfundens omnia luce, 
Omnibus in promptu, manifestumque esse videmus. 
At vapor is, quem sol mittit, lumenque serenum, 
Non per inane ineat vacuum, quo tardius ire 
Cogitur, aefias quasi quom diverberet undas : 
Nec singillatim corpuscula quaeque vaporis, 
Sed complexa meant inter se, conque globata : 
Quapropter simul inter se retrahuntur, et extra 
OfEciuntur, uti cogantur tardius ire. 
At, quae sunt solida primordia simplicitate, 
Quom per inane meant vacuum, nec res remoratur 
Ulla foris, atque ipsa suis e partibus unum, 
Unum in quem ccepere locum connixa feruntur; 
Debent nirairum praecellere mobilitate, 
Et multo citius ferri, ruam lumina solis : 
Multiplexque loci spatium transcurrere eodem 
Tempore, quo solis pervolgant fulgura coeluin : 
Nam neque consilio debent tardata morari, 
Nec perscrutari primordia singula quaeque, 
Ut videant, qua quidque geratur cum ratione. 

At quidam contra haec, ignari, materiai' 
Naturam non posse deum sine numine reddi 

Tantopere humanis rationibus adinoderate, 
Tempora mutare annoruin, frugesque creare ; 
Nec jam caetera, raortaleis quae suadet adire, 
Ipsaque deducit dux vitae dia voluptas, 
Ut res per Veneris blanditim saecla propagent, 
Ne genus occidat humanum : quorum omnia causa 
Constituisse deos fingunt, sed in omnibus rebus 
Magnopere a vera lapsi ratione videntur. 
Nam quanivis rerum ignorem primordia quae sint, 
Hoc tamen ex ipsis cceli rationibus ausim 
Confirmare, aliisque ex rebus reddere multis, 
Nequaquam nobis divinitus esse creatam 
Naturain mundi, quae tanta est praedita culpa : 
Quae tibi posterius, Memmi, faciemus aperta ; 
Nunc id quod superest de motibus expediemus. 

Nunc locus est (ut opinor) in his illud quoque rebus 
Confirmare tibi, nullam rern posse sua vi 
Corpoream sursum ferri, sursumque meare ; 
Ne tibi dent in eo flammarum corpora fraudem : 
Sursum enim vorsus gignuntur, et augmina sumunt ; 
Et sursum nitidae fruges, arbustaque crescunt, 
Pondera, quantum in se est, quom deorsum cuncta 
ferantur. 

Nec quom subsiliunt ignes ad tecta domorum, 
Et celeri flamma degustant tigna trabeisque, 
Sponle sua facere id, sine vi subigente, putandum est : 

Quod genus, e nostro quom missus corpore sanguis 

Emicat exsultans alte, spargitque cruorein. 

Nonne vides etiam, quanta vi tigna trabeisque 

Respuathumor aquae? namquam magisursimus altum 

Directa, et magna vi inulti pressimus a?gre, 

Tam cupide sursum revomit magis, atque remittit, 

Plus ut parte foras emergant, exsiliantque : 

Nec tamen haec, quantum est in se,dubitamus, opinor, 

Quin vacuum per inane deorsum cuncta ferantur. 

Sic igitur debent flammae quoque posse per auras 

Aeris expressa? sursum succedere ; quamquam 

Poudera, quantum in se est, deorsum deducere pugnent: 

Nocturnasqne faces coeli sublime volanteis 

Nonne vides longos flammarum ducere tractus, 

In quascunque dedit parteis natura meatum ! 

Non cadere in terram stellas, et sidera cernis ? 

Sol etiam summo de vertice dissupat omneis 

Ardorem in parteis, et lumine conserit arva; 

In terras igitur quoque solis vergitur ardor. 

Transversosque volare per imbres fulmina cernis : 

Nunc hinc nunc illinc abrupti nubibus ignes 

Concursant, cadit in terras vis flammea volgo. 

Illud in his quoque te rebus cognoscere avemus: 
Corpora quom deorsum rectum per inane feruntur, 
Ponderibus propriis incerto tempore ferme, 
Incertisque locis spatio se pellere paulluin : 

Tantum quod momen mutatum dicere po&sie. 

Quod nisi declinare solerent, omnia deorsum, 
Imbris uti gutta?, caderent per inane profundum ; 
Nec foret oftensos natus, nec plaga creata 
Principiis : ita nil unquam natura creasset. 

Quod si forte aliquis credit graviora potesse 
Corpora, quo citius rectura per ioane feruntur, 
Incidere e supero levioribus, atque ita plagas 
Gignere, quae posMnt genitaleis reddere uiotus ; 
Avius a vera longe ratione recedit. 
Nam per aquas quaecunque cadunt, atque aera rarum, 
Haec pro ponderibus casus celerare necesse est, 
Propterea, quia corpus aquae, naturaque tenuis 
Aeris haud possunt aeque rem quamque morari : 
Sed citius cedunt gravioribus exsuperata. 
At contra nulli de nulla parte, neque ullo 
Tempore inane potest vacuum subsistere reii, 
Quin, sua quod natura petit, concedere pergat: 
Omnia quapropter debent per inane quietuin 
jEque ponderibus non ajquis concita ferri. 
Haud igitur poterunt levioribus incidere unquam 
Ex supero graviora, neque ictus gignere per se, 
Qui varient motus, per quos natura gerat reS. 

Quareetiam atque etiampaullumclinarenecesseest 
Corpora, nec plus quam minimiira, ne fingere motus 
Obliquos videamur, et id res vera refutet. 

Namquehocin promptu,manifestumqueessevidemus, 
Pondera, quantum in se est, non posse obliqua meare, 
Ex supero quom praecipitant, quod cernere possis ; 
Sed nihil omnino recta regione viai 
Declinare, quis est qui possit cernere, sese ? 

Denique si semper motus connectitur omnis, 
Et vetere exoritur semper novus ordine certo, 
Nec declinando faciunt primordia motus 
Principium quoddam, quod fati foedera rumpat, 
Ex infinito ne causam causa sequatur ; 
Libera per terras unde haec animantibus exstat, 
Unde est haec (inquam) fatis avolsa voluntas, 
Per quam progredimur quo ducit quemque voluptas ; 
Declinamus item motus, nec tempore certo, 
Nec regione loci certa, sed ubi ipsa tulit mens ? 
Nam dubio procul his rebus sua quoique voluntas 
Principium dat ; et hinc motus per membra rigantur. 
Nonne vides etiam patefactis tempore puncto 
Carceribus, non posse tamen prorumpere equorum 
Vim cupidain tam desubito, quam mens avet ipsa? 
Omnis enim totum per corpus materiai 
Copia conquiri debet, concita per artus 
Omneis, ut studium mentis connexa sequatur : 
Ut videas initium motus a corde creari, 
Ex animique voluntate id procedere primum : 
Inde dari porro per totum corpus, et artus. 

Nec simile est, ut quom impulsi procedimus ictu, 
Viribus alterius magnis, magnoque coactu ; 
Nam tum materiam totius corporis omnem 
Perspicuum est, nobis invitis, ire, rapique, 
Donicum eam refraenavit per membra voluntas. 
Jamne vides igitur, quamquam vis extera multos 
Pellit, et invitos cogit procedere saepe, 
Praecipiteisque rapit, tamen esse in pectore nostro 
Quiddam, quod contra pugnare, obstareque possit, 
Quojus ad arbitrium quoque copia materiai 
Cogitur interdum flecti per membra, per artus, 
Et projecta refraenalur, retroque residit ? 

Quare in seminibus quoque idem fatearenecesseest, 
Esse aliam praeter plagas et pondera causam 
Motibus, unde haec est nobis innata potestas : 
De nihilo quoniam fieri nil posse videmus. 
Pondus enim prohibet ne plagis omnia fiant, 
Externa quasi vi ; sed ne mens ipsa necessum 
lntestinum habeat cunctis in rebus agendis, 
Et devicta quasi cogatur ferre, patique ; 
Id facit exiguum clinamen principiorum 
Nec regione loci certa, nec tempore certo. 

Nec stipata magis fuit unquam materiai 
Copia, nec porro majoribus intervallis : 
Nam nequeadaugescit quidquam,neque deperit inde. 
Quapropter quo nunc in motu principiorum 

Corpora sunt, in eodem anteacta aetate fuere, 

Et posthac sernper simili ratione ferentur; 

Et quae consuerunt gigni, gignentur eadem 

Conditione ; et erunt, et crescent, inque valebunt, 

Quantum quoique datum est per foedera naturai : 

Nec rerum summam commutare ulla potest vis. 

Nam neque quo possit genus ullum materiai 

EtTugereexomni, quidquam est,neque rursus, inomne 

Unde coorta queat nova vis inrumpere, et omnem 

Naturam rerum mutare, et vertere motus. 

Illud in his rebus non est mirabile, quare 

Omnia quom rerum primordia sint in motu, 

Summa tamen summa videatur stare quiete, 

Praeterquam si quid proprio dat corpore motus. 

Omnis enim longe nostris ab sensibus infra 

Primorum natura jacet : quapropter ubi illa 

Cernere jam nequeas, motus quoque surpere debent : 

Praesertim quom, quae possimus cernere, celent 

Saepe tamen motus spatio diducta locorum. 

Nam saepe in colli tondentes pabula laeta 

Lanigerae reptant pecudes, quo quamque vocantes 

Invitant herbae gemmantes rore recenti ; 

Et satiati agni ludunt, blandeque coniscant : 

Omuia quae nobis longe confusa videntur, 

Et veluti in viridi candor consistere colli. 

Praeterea maguae legiones quom loca cursu 

1« 

Camporum complent, belli simulacra cientes; 
Et circumvolitant equites, inediosque repente 
Tramittunt valido quatientes impete campos : 
Fulgur ibi ad coelum se tollit, totaque circum 
JEre renidescit tellus, subterque virum vi 
Excitur pedibus sonitus, clamoreque montes 
Icti rejectant voces ad sidera mundi ; 
Et tamen est quidam locus altis montibus, unde 
Stare videtur, et in campis consistere fulgur. 

Nunc age jam deincepscunctarum exordia rerum, 
Qualia sint, et quam longe distantia fonnis, 
Percipe, multigenis quam sint variata figuris : 
Non quod multa parum simili sint praedita forma, 
Sed quia non volgo paria omnibus oniftia constant. 
Nec mirum ; nam quom sit eorum copia tanta, 
Ut neque finis (uti docui) neque summa sit ulla ; 
Debent nimirum non omnibus omnia prorsum 
Esse pari filo, similique adfecta tigura. 

Pneterea genus humanum, inutaeque natantes 
Squainniigeruui pecudes, et laeta armenta, feraeque, 
Et variae volucres, Uetantia quae loca aquarum 
Concelebrant circum ripas, fonteisque, lacusque, 
Et quae pervolgant nemora avia pervolitantes ; 
Horum unum quodvis generatim sumere perge, 
Invenies tamen inter se distare figuris. 
N ec ratione alia proles coguosccre matrem, 

Nec mater posset prolem ; quod posse videmus, 
Nec minus atque homines inter se nota cluere. 
Nam saepe ante deum vitulus delubra decora . 
Turicremas propter mactatus concidit aras, 
Sanguinis exspirans calidum de pectore flumen ; 
At mater virideis saltus orbata peragrans, 
Linquit humi pedibus vestigia pressa bisulcis, 
Omnia convisens oculis loca, si queat usquam 
Conspicere amissum foetum ; completque querelis 
Frundiferum nemus adsistens; etcrebra revisit 
Ad stabulum, desiderio perfixa juvenci : 
Nec tenerae salices, atque herbae rore vigentes, 
Fluminaque ulla queunt summis labentia ripis, 
Oblectare anifnum, subitamque avertere curam; 
Nec vitulorum aliae species per pabula laeta 
Derivare queunt alio, curaque levare : 
Usque adeo quiddam proprium, notumque requirit. 
Praeterea teneri tremulis cum vocibus hoedi 
Cornigeras norunt matres, agnique petulci 
BalanLum pecudes : ita, quod natura reposcit, 
Ad sua quisque fere decurrunt ubera lactis. 

Postremo quodvis frumentum, non tamen omne 
Quodque suo in genere inter se simile esse videbis, 
Quin intercurrat quaedam distantia formis ; 
Concharumque genus parili ratione videmus 
Pingere telluris gremium, qua mollibus undis 

Littoris incurvi bibulam pavit aequor arenara. 
Quare etiara atque etiara simili ratione necesse est, 
Natura quoniam constant, neque facta manu sunt 
Unius ad certam formam primordia rerum, 
Dissimili inter se quaedam volitarc figura. 

Perfacile est jam anirai ratione exsoivere nobis, 
Quare fulmineus multo penetralior ignis, 
Quam noster fluat e tedis terrestribus ortus. 
Dicere enim possis coelestem fulminis ignem 
Subtilem magis e parvis constare figuris ; 
Atque ideo transire foramina, quae nequit ignis 
Noster hic e lignis ortus, tedaque creatus. 

Praeterea lumen per cornum transit ; at imber 
Respuitur : quare ? nisi luminis illa minora 
Corpora sunt, quam dequibus est liquor almusaquamm. 

Et quamvis subito per colura vina videmus 
Perfluere, at contra tardum cunctatur olivom ; 
Aut quia nimirum majoribus est elementis, 
Aut magis hamatis inter se, perque plicatis. 
Atque ideo fit uti non tam diducta repente 
Inter se possint primordia singula quaeque 
Singula per cujusque foramina pcrmanare. 

Huc accedit, uti mellis lactisque liquores 
Jucundo sensu linguae tractenturin ore; 
At contra tetra absinthi natura, ferique 
Centauri foedo pertorquent ora sapore : 

Ut facile agnoscas e laevibus atque rotundis 
Esse ea quae sensus jucunde tangere possunt : 
At contra quae amara atque aspera cunque videntur, 
Haec magis hamatis inter se nexa teneri ; 
Proptereaque solere vias rescindere nostris 
Sensibus, introituque suo perrumpere corpus. 

Omnia postremo bona sensibus, et mala tactu, 
Dissimili inter se pugnant perfecta figura : 
Ne tu forte putes serrae stridentis acerbum 
Horrorem constare elemeutis laevibus aeque 
Ac musaea mele, per chordas orgauici quae 
Mobilibus digitis expergefacta figurant. 

Neu 8imili penetrare putes primordia forma 
In nareis hominum, quoin tetra cadavera torrent, 
Et quom scena croco Cilici perfusa recens est, 
Araque Panchaeos exhalat propter odores. 

Neve bonos rerum simili constare colores 
Semine constituas, oculos qui pascere possunt, 
Et qui compungunt aciem, lacrymareque cogunt : 
Aut foeda specie tetri, turpesque videntur. 
Omnis enim sensus quae mulcet causa, juvatque, 
Haud sine principiali aliquo laevore creata est : 
At contra, quaecunque molesta, atque aspera constat, 
Non aliquo sine materiae squalore reperta est. 

Sunt etiam quae jam nec laevia jure putantur 
Esse, neque omnino flexis mucronibus unca : 

Sed magis angululis paullum prostantibus, et qua? 
Titillare rnagis sensus, quam laedere possunt ; 
Faecula jam quo de genere est, inulaeque sapores. 
Denique jam calidos igneis, gelidamque pruinam, 
Dissimili dentata modo compungere sensus 
Corporis, iudicio nobis est tactus uterque. 
Tactus enim, tactus (pro divum numina sancta) 
Corporis est sensus, vel quom res extera sese 
Insinuat, vel quom ldedit quae in corpore nata est, 
Aut juvat egrediens genitaleis per Veneris res ; 
Aut ex oiTensu quom turbant corpore in ipso 
Seinina, confunduntque intcr se concita sensum ; 
Ut si forte manu quainvis jam corporis ipse 
Tute libi partem ferias, aeque experiare. 
Quapropter longe formas distare neccsse est, 
Principiis, varios quae possint edere sensus. 

Denique, quae nobis durata ac spissa videntur. 
Haec magis hamatis inler sese csse necesse est, 
Et quasi ramosis alte compaeta teneri : 
In quo jam genere in primis adamantina saxa, 
Prima acie constant, ictus contemnere sueta, 
Et validi silices, ac duri robora ferri, 
iEraque, quae claustris restantia vociferantur. 

llla autem debent ex laevibus atque rotundis 
Esse magis, fluido quae corpore liquida constant: 
Nec retinentur enim inter se glomeramina quaeque, 

Et procursus item in proclive volubilis exstat. 

Omnia postremo quae puncto tempore cernis 
Diffugere,utfumum,nebulas, flammasque,necesse est, 
Si minus omnia sunt e laevibus atque rotundis, 
At non esse tamen perplexis inrlupedita, 
Pungere uti possint corpus, penetrareque saxa ; 
Nec tamen haerere inter se, quod quisque videmus 
Sentibus esse datum : facile ut cognoscere possis 
Non e perplexis, sed acutis esse elementis. 

Sed quod amara vides eadem, quae fluvida constant, 
Sudor uti maris est, minime id mirabile habendum. 
Nara quod fluvidum est, e laevibus atque rotundis 
Est, at laevibus atque rotundis mista doloris 
Corpora ; nec tamen haec retineri hamata necesse est : 
Scilicet esse globosa, tamen cum squalida constent, 
Provolvi simul ut possint, et laedere sensus. 

Et quo mista putes magis aspera laevibus esse 
Principiis, unde est Neptuni corpus acerbum ; 
Est ratio secernundi, seorsumque videndi. 
Humor dulcit ubi per terras crebrius idem 
Percolatur, ut in foveam fluat, ac mansuescat : 
Linquit enim supra tetri primordia viri 
Aspera, quo magis in terris haereseere possunt. 

Quod quoniam docui, pergam connectere rem, quat 
Ex hoc apta fidem ducit : primordia rerum 
Finita variare figurarum ratione. 

Quod si non ita sit, rursum jam semina quaedam 

Esse infinito debebunt corporis auctu. 

Namque in eadem una quojusquojus brevitate 

Corporis, inter se multum variare figurae 

Nou possunt : fac enim minimis e partibus esse 

Corpora prima tribus, vel paullo pluribus auge; 

Nempe ubi eas parteis unius corporis omneis, 

Summa atque ima locans, transmutans dextera laevis, 

Omnimodis expertus eris, quam quisque det ordo 

Formai speciem totius corporis ejus : 

Quod superest, si forte voles variare figuras, 

Addendum parteis alias erit ; inde sequetur 

Adsimili ratione alias, ut postulet, ordo, 

Si tu forte voles etiam variare figuras. 

Ergo formai novitatem corporis augmen 

Subsequitur : quare non est ut credere possis, 

Esse infinitis distantia semina formis, 

Ne quaedam cogas immani maximitate 

Esse, supra quod jam docui non posse probari. 

Jam tibi Barbarieae vestes, Melibceaque fulgens 
Purpura Thessalico concharum tincta colore, et 
Aurea pavonum ridenti imbuta lepore 
Saecla novo rerum superata colore jacerent: 
Et contemptus odor myrrhae, mellisque sapores, 
Et cycnea mele, Phoebeaque daedala chordis 
Carmina consimili ratione oppressa silerent. 

Namque aliis aliud praestantius exoreretur. 

Cedere item retro possent in deteriores 
Oinnia sic parteis, ut diximus in meliores : 
Namque aliis aliud retro quoque tetrius esset 
Naribus, auribus, atque oculis, orisque sapori. 

Quae quoniam non sunt in rebus reddita, certa et 
Finis utrimque tenet summam ; fateare necesse est 
Materiam quoque finitis differre figuris. 

Denique, ab ignibus ad gelidas hiemisque pruinas 
Finitum est, retroque pari ratione remensum est. 
Finit enim calor, ac frigus, mediique tepores 
Inter utrumque jacent, explentes ordine summam : 
Ergo finita distant ratione creata, 
Ancipiti quoniam mucrone utrimque notantur, 
Hinc flammis, illinc rigidis insessa pruinis. 

Quod quoniam docui, pergam connectere rem, quae 
Ex hoc apta fidem ducit : primordia rerum, 
Inter se simili quae sunt perfecta figura, 
Infinita cluere : etenim distantia quom sit 
Formarum finita, necesse est, quae similes sint, 
Esse infinitas ; aut summam materiai 
Finitam constare : id quod non esse probavi. 

Quod quoniam docui, nunc suaviloquis, age, paucis 
Versibus ostendam, corpuscula materiai 
Ex infinito summam rerum usque tenere, 
Undique protelo plagarum continuato. 

Nam quod rara vides magis esse animalia quaedam, 
Foecundamque minus naturam cernis in illis ; 
At regione, locoque alio, terrisque remotis, 
Multa licet genere esse in eo, numerumque reple-ri. 
Sicut quadrupedum cum primis esse videmus 
In genere anguimanos elephantos, India quorurn 
Millibus e multis vallo munitur eburno, 
Ut penitus ne(jueat penetrari ; tanta ferarum 
Vis est, quarum nos perpauca exeinpla videinus. 

Sed tamen id quoque uti concedam,quam libet, esto 
Unica res quaedam nativo corpore sola, 
Quoi similis toto terrarum non sit in orbe : 
Infinita tamen nisi erit vis materiai 
Unde ea progigni possit concepta, creari 
Non poterit; neque, quod superest, procrescere, alique. 

Quippe etenim sumant oculi, finita per omne 
Corpora jactari unius genitalia reji ; 
Unde, ubi, qua vi, ct quo pacto congressa coibunt 
Materiai tanto in pelago, turbaque aliena? 
Non (ut opinor) habent rationem conciliandi : 
Sed quasi naufragiis magnrs multisque coortis, 
Disjectare solet magnum mare transtra, guberna, 
Antennas, proram, malos, tonsasque natanteis, 
Per terrarum omneis oras fluitantia aplustra ; 
Ut videantur» et indicium mortalibus edant, 
Infidi maris insidias, vireisque, dolumque 

Ut vitare velint, neve ullo tempore credant, 
Subdola quom ritlet placidi pellacia ponti : 
Sic tibi si finita semel primordia quaedam 
Constitues, aevom debebunt sparsa per omne 
Disjectare asstus diversi materiai ; 
Nuuquam in concilium ut possint compulsa coire, 
Nec remorari in concilio, nec crescere adaucta. 
Quorum utrumque palam fieri manifesta docet res, 
Et res progigni, et genitas procrescere posse : 
Esse igitur genere in quovis primordia rerum 
Infinita palam est, unde omnia suppeditantur. 

Nec superare queunt motus utique exitiales 
Perpetuo, neque in aeternum sepelire salutem ; 
Nec porro rerum genitales auctificique 
Motus perpetuo possunt servare creata. 
Sic aequo geritur certamiue principiorum 
Ex infinito contractum tempore bellum : 
Nunc hic, nunc illic superant vitalia rerum, 
Et superantur item ; miscetur funere vagor 
Quem pueri tollunt visentes luminis oras : 
Nec nox ulla diem, neque noctem aurora secuta est, 
Quae non audierit mistos vagitibus aegris 
Ploratus, mortis comites, et funeris atri. 

lllud in his obsignatum quoque rebus habere 
Convenit, et memori mandatum mente tenere : 
Nil esse in promptu, quoruui natura tenetur. 

Quo<l genere ex uno consistat principiorum ; 
Nec quidquam, quod non permisto semine constet. 
Et quam quidque magis multas vis possidet in se, 
Atque potestates, ita pluria principiorum 
ln sese genera, ac varias docet esse figuras. 

Principio, Tellus habet in se corpora prima, 
Unde mare immensum volventes flumina fontes 
Adsidue renovent : habet, ignes unde oriantur. 
Nam multis succensa locis ardent sola terrae ; 
Eximiis vero furit ignibus impetus JEtnae. 
Tum porro nitidas fruges, arbustaque laeta 
Gentibus humanis habet unde extoilere possit. 
Unde etiam fluidas frondeis, et pabula laeta 
Montivago generi possit praebere ferarum. 

Quare magna deum mater, materque ferarum, 
Et nostri genetrix haee dicta est corporis una. 
Hanc veteres Grajum docti cecinere poetae 
Sedibus in curru bijugos agitare leones : 
Aeris in spatio magnam pendere docentes 
Tellurem ; neque posse in terra sistere terram. 
Adjunxere feras, quia quamvis eflfera proles 
Ofticiis debet molliri victa parentum. 
Muralique caput summum cinxere corona; 
Eximiis munita locis quod sustinet urbeis : 
Quo nunc insigni per magnas praedita terras 
Horrifice fertur divinae matris imago. 

Hanc variae gentes antiquo more sacrorum 
Idaeam vocitant matrem, Phrygiasque catervas 
Dant comites, quia primum ex illis finibus edunt 
Per terrarum orbem fruges coepisse creari. 
Gallos attribuunt, quia numen qui violarint 
Matris, et ingrati genitoribus inventi sint, 
Significare volunt indignos esse putandos, 
Vivam progeniem qui in oras luminis edant. 
Tympana tenta tonant palmis, et cymbala circum 
Concava, raucisonoque minantur cornua cantu, 
Et Phrygio stimulat numero cava tibia menteis ; 
Telaque praeportant violenti signa furoris, 
Ingratos animos, atque impia pectora volgi 
Conterrere metu quae possint numine divae. 

Ergo quom primum magnas invecta per urbeis 
Munificat tacita mortaleis muta salute ; 
JEve atque argento sternunt iter omne viarum 
Largifica stipe ditantes, ninguntque rosarum 
Floribus, umbrantes matrem, comitumque catervas. 
Hicarmata manus (Curetas nomine Graji 
Quos memorant Phrygios) inter se forte catenas 
Ludunt, in numerumque exsultant sanguine fleti ; et 
Terrificas capitum quatientes numine cristas, 
Dictaeos referunt Curetas ; qui Jovis illum 
Vagitum in Creta quondam occultasse feruntur, 
Quom pueri circum puerum pernice chorea 

Armati in numerum pulsarent seribus a-ra, 
Ne Saturnus eum malis mandaret adeptus, 
j^Eternumque daret matri sub pectore volnus ; 
Propterea magnam armati matrem comitantur : 
Aut quia significant divam praedicere, ut armis, 
Ac virtute velint patriam defendere terram ; 
Praesidioque parent, decorique parentibus esse. 

Quae bene, et eximie quamvis disposta ferantur, 
Longe sunt tamen a vera ratione repulsa. 

Omnis enim per se divorn natura necesse est 
Immortali aevo summa cum pace fruatur, 
Semota a nostris rebus, sejunctaque longe : 
Nam privata dolore omni, privata periclis, 
Ipsa suis pollens opibus, nibil indiga nostri, 
Nec bene promeritis capitur, nec tangitur ira. 

Terra quidem vero caret omni tempore sensu : 
Sed quia multarum potitur primordia rerum, 
Multa modis multis effert in lumina solis. 
Hic si quis mare Neptunuin, Cereremque vocare 
Constituet frugeis, et Bacchi nomiue abuti 
Mavolt quam laticis proprium proferre vocamen : 
Concedamus ut hic terrarum dictitet orbem 
Esse deum matrem, dum re non sit tamen apse. 

Saepe itaque ex uno tondentes gramina campo 
Lanigerae pecudes et equorum duellica proles, 
Buceriaeque greges sub eodem tegmine coeli, 

Ex unoque sitim sedantes ilumine aquai, 
Dissimili vivunt specie, retinentque parentum 
Naturam, et mores generatim quaeque imitantur : 
Tanta est in quovis genere herbae materiai 
Dissimilis ratio : tanta est in flumine quoque. 

Jam vero quamvis animantem ex omnibus unam 
Ossa, cruor, venae, calor, humor, viscera, nervi 
Constituunt, quae sunt porro distantia longe 
Dissimili perfecta figura principiorum. 

Tum porro quaecunque igni ilammata cremantur, 
Si nil praeterea, tamen ex se ea corpora tradunt, 
Unde ignem jacere, et lumen submittere possint, 
Scintillasque agere, ac late differre favillam. 
Caetera consimili mentis ratione peragrans, 
Invenies intus multarum semina rerum 
Corpore celare, et varias cohibere figuras. 

Denique multa vides, quibus et odor et sapor una 
Reddita sunt, quom adotes ; inprimis pleraque dona, 
Relligione animum turpi quom tangere parto. 
Haec igitur variis debent constare figuris : 
Nidor enim penetrat, qua succus non it in artus ; 
Succus item seorsum, et seorsum sapor insinuatur 
Sensibus, ut noscas privis differre figuris. 
Dissimiles igitur formae glomeramen in unum 
Conveniunt : et res permisto semine constant. 

Quin etiam passim nostris in versibus ipsi» 

Multa elementa vides multis cominunia verbis ; 
Quom tamen inter se versus, ac verba nccesse est 
Confiteare alia ex aliis constare elementis : 
Non quod multa parum communis littera currat, 
Aut nulla inter se duo smt ex omnibus isdem ; 
Sed quia non volgo paria omnibus omnia constant. 
Sic aljis in rebus item communia multa, 
Multarum rerum quom sint primordia, rerum 
Dissimili tamen inter se consistere summa 
Possunt : ut merito ex aliis constare ferantur 
Humanum genus, ac fruges, arbustaque laeta. 

Nec tamen omnimodis connecti posse putandum est 
Omnia : nam volgo fieri portenta videres, 
Semiferas bominum species existere; et altos 
Interdum ramos egigni corpore vivo ; 
Multaque connecti terrestria membra marinis : 
Tum ilammam tetro spiranteis ore chimaeras 
Pascere naturam per terras omniparenteis. 
Quorum nil fieri manifestum est : omnia quando 
Seminibus certis certa genetrice creata 
Conservare genus crescentia posse videmus. 

Scilicet id certa fieri ratione necesse est : 
Nam sua quoique cibis ex omnibus intus in artus 
Corpora discedunt : connexaque convenienteis 
Efficiunt motus : at contra aliena videmus 
Rejicere in terras naturam ; multaque caecis 

Corporibus fugiunt e corpore percita plagis, 

Quae neque connecti quoiquam potuere, neque intra 

Vitaleis motus consentire, atque animari. 

Sed ne forte putes animalia sola teneri 

Legibus his ; eadem ratio res terminat omneis. 

Nam veluti tota natura dissimiles sunt 

Inter se genitae res quaeque, ita quamque necesse est 

Dissimili constare figura principiorum ; 

Non quod multa parum simili sint praedita forma, 

Sed quia non volgo paria omnibus omnia constent. 

Semina quom porro distent, difFerre necesse est 

Intervalla, vias, connexus, pondera, plagas, 

Concursus, motus ; quae non animalia solum 

Corpora sejungunt, sed terras, ac mare totum 

Secernunt, coelumque a terris omne retentant. 

Nunc age, dicta meo dulci quaesita labore 

Percipe ; ne forte haec albis ex alba rearis 

Principiis esse, ante oculos quae candida cernis : 

Aut ea quae nigrant, nigro de semine nata : 

Neve alium quemvis quae sunt induta colorem, 

Propterea gerere hunc credas, quod materiai 

Corpora consimili sint ejus tincta colore. 

Nullus enim color est omnino materiai 

Corporibus, neque par rebus, neque denique dispar. 

In quae corpora si nullus tibi forte videtur 

Posse animi injectus fieri, procul avius erras : 

Li 

Nam quom caecigeni, solis qui lumina nunquam 
Adspexere, tamen cognoscant corpora tactu, 
Ex ineunte aevo nullo contincta colore ; 
Scire licet menti quoque nostrae corpora posse 
Verti in notitiam nullo circumlita fuco. 
Denique nos ipsi caecis quaecunque tenebris 
Tangimus, haud ullo sentimus tincta colore. 

Quod quoniam vinco fieri, nunc esse docebo. 
Omnis enim color omnino mutatur in omneis : 
Quod facere haud ullo debent primordia pacto ; 
Immutabile enim quiddam superare necesse est, 
Ne res ad nihilum redigantur funditus omnes. 
Nam quodcunque suis mutatum finibus exit, 
Continuo hoc mors est illius quod fuit ante. 
Proinde colore cave contingas semina rerum, 
Ne tibi res redeant ad nilum funditus omues. 
Praeterea, si nulla coloris priucipiis est 
Reddita natura, at variis sunt praedita formis, 
E quibus omnigenos gignunt variantque colores ; 
(Praeterea magni quod refert semina quaeque 
Cum quibus, et quali positura contineantur, 
Et quos inter se dent motus aecipiantque) 
Perfacile extemplo rationem reddere possis, 
Cur ea, quae nigro fuerint paullo ante colore, 
Marmoreo fieri possint candore repente : 
Ut mare, quom magni commorunt aequora venti, 

Vertitur in canos candenti marmore fluctus. 
Dicere enim possis nigrum, quod saepe videmus, 
Materies ubi permista est illius, et ordo 
Principiis mutatus, et addita, demptaque quaedam, 
Continuo id tieri ut candens videatur, et album : 
Quod si caeruleis constarent aequora ponti 
Seminibus, nullo possent albescere pacto ; 
Nam quocunque modo perturbes, caerula quae sint 
Nunquam in marmoreum possunt migrare colorem. 
Sin alio, atque alio sunt semina tincta colore, 
Quae maris efficiunt unum purumque nitorem ; 
Ut saepe ex aliis formis, variisque figuris 
Efficitur quiddam quadratum, unaeque figurae ; 
Conveniebat, uti in quadrato cernimus es6e 
Dissimileis formas, ita cernere in aequore ponti 
Aut alio in quovis uno puroque nitore, 
Dissimileis longe inter se, variosque colores. 

Praeterea, nihil officiunt, obstantque figurae 
Dissimiles, quo quadratum minus omne sit extra : 
At varii rerum impediunt prohibentque colores, 
Quo minus esse uno possit res tota nitore. 

Tum porro, quae ducit et inlicit, ut tribuamus 
Principiis rerum nonnunquam, causa, colores, 
Occidit, ex albis quoniam non alba creantur; 
Nec quae nigra cluent, de nigris ; sed variis de. 
Quippe etenim multo proclivius exorientur 

Candida de nullo, quam de nigrante colore, 
Aut alio quovis, qui contra pugnet, et obstet. 

Praeterea, quoniam nequeunt sine luce colores 
Esse, neque in lucem existunt primordia rerum, 
Scire licet quam sint nullo velata colore. 
Qualis enim caecis poterit color esse tenebris, 
Lumine qui mutatur in ipso, propterea quod 
Recta aut obliqua percussus luce refulget? 
Pluma columbarum quo pacto in sole videtur; 
Quae sita cervices circum, collumque coronat : 
Namque alias fit uti rubro sit clara pyropo ; 
Interdum quodam sensu fit, uti videatur 
Inter caeruleum virideis miscere smaragdos. 
Caudaque pavonis, larga quom luce repleta est, 
Consimili mutat ratione obversa colores ; 
Qui, quoniam quodam gignuntur luminis ictu, 
Seilicet id sine eo fieri non posse putandum est. 

Et quoniam plagae quoddain genus excipit in se 
Pupula, quom sentire colorem dicitur album, 
Atque aliud porro, nigrum quom, et coetera, sentit; 
Nec refert ea, quae tangas, quo forte colore 
Praedita sint, verum quali magis apta figura ; 
Scire licet, nil principiis opus esse colores; 
Sed variis formis varianteis edere tactus. 

Praeterea, quoniam non certis certa figuris 
Est natura coloris, et omnia principiorum 

Formamenta queunt in quovis esse nitore ; 
Cur ea, quae constant ex illis, non pariter sunt 
Omnigenis perfusa coloribus in genere omni ? 
Conveniebat enim corvos quoque saepe volanteis 
Ex albis album pennis jactare colorem, 
Et nigros fieri nigro de semine cycnos, 
Aut alio quovis uno, varioque colore. 

Quin etiam quanto in parteis res quaeque minutas 
Distrahitur magis, hoc magis est ut cernere possis 
Evanescere paullatim, stinguique colorem ; 
Ut flt ubi in parvas parteis discerpitur aurum, 
Purpura, poeniceusque color clarissimus multo, 
Filatim quom distractus disperditur omnis : 
Noscere ut hinc possis, prius omnem efflare colorem 
Particulas, quam discedant ad semina rerum. 

Postremo, quoniam non omnia corpora vocem 
Mittere concedis, neque odorem ; propterea fit, 
Ut non omnibus attribuas sonitus, et odores : 
Sic, oculis quoniam non omnia cernere quimus, 
Scire licet, quaedam tam constare orba colore, 
Quam sine odore ullo quaedam, sonituque remota: 
Nec minus haec animum cognoscere posse sagacem, 
Quam quae sunt aliis rebus privata, notisque. 

Sed ne forte putes solo spoliata colore 
Corpora prima manere ; etiam secreta teporis 
Sunt, ac frigoris omnino, calidique vaporis, 

Et sonitu sterila, et succo jejuna feruntur; 
Nec jaciunt ulluin proprium de corpore odorem. 
Sicut amaracini blandum, stactaeque liquorem 
Et nardi florem, nectar qui naribus balant, 
Quom facere instituas, cumprimis quaerere par est, 
Quoad licet, ac potis es reperire, inolentis olivi 
Naturam, nullain quae mittat naribus auram : 
Quam minime ut possit mistos in corpore odores, 
Concoctosque, suo contactos perdere viro. 

Propterea demum debent primordia rerum 
Non adhibere suum gignundis rebus odorem, 
Nec sonitum, quoniam nihil ab se mittere possunt ; 
Nec simili; ratione saporem denique quemquam 
Nec frigus,neque item calidum,tepidumque vaporem, et 
Caetera,quae quom ita sunt tandem, ut mortalia constent, 
Molli lenta, fragosa putri, cava corpore raro, 
Omnia sint a principiis sejuncta necesse est, 
Immortalia si volumus subjungere rebus 
Fundamenta, quibus nitatur summa salutis ; 
Ne tibi res redeant ad nilum funditus omnes. 

Nunc ea, quae sentire videmus cunque, necesse est 
Ex insensilibus tamen omnia confiteare 
Principiis constare : neque id manifesta refutant, 
Nec contra pugnant, in promptu cognita quae sunt ; 
Sed magis ipsa manu ducunt, et credere cogunt, 
Ex insensilibus, quod dico, animalia gigni. 

Qnippe videre licet vivos exsistere vermeis 
Stercore de tetro, putrorera quom sibi nacta est 
Intempestivis ex imbribus humida tellus : 
Praeterea cunctas itidem res vertere sese. 
Vertunt se fluvii, frundes, et pabula laeta 
In pecudes : vertunt pecudes in corpora nostra 
Naturam, et nostro de corpore ssepe ferarum 
Augescunt vires, et corpora pennipotentum. 
Ergo omneis natura cibos in corpora viva 
Vertit, et hinc sensus animantum procreat omneis : 
Non alia longe ratione, atque arida ligna 
Explicat in flammas, et in igneis omnia versat. 

Jamne vides igitur, magni primordia rerum 
Referre in quali sint ordine quoeque locata, 
Et commista quibus dent motus, accipiantque? 

Tum porro quid idest animumquod percutit ipsum 
Quod movet ? et varios sensus expromere cogit, 
Ex insensilibus ne crcdas sensile gigni ? 
Nimirum, lapides, et ligna, et terra quod una 
Mista, tamen nequeunt vitalem reddere sensum. 

Illud in his igitur rebus meminisse decebit, 
Non ex omnibus omnino, quaecunque creant res, 
Sensilia extemplo et sensus me dicere gigni : 
Sed magni referre, ea primum quantula constent, 
Sensile quae faciunt, et qua sint praedita forma, 
Motibus, ordinibus, posituris denique quae sint ; 

Quarum nil rerum in lignis glebisque videmus. 
Et tamen haec quom suntquasi putrefacta per imbreis, 
Vermiculos pariunt, quia corpora materiai 
Antiquis ex ordinibus permota nova re, 
Conciliantur ita, ut debent animalia gigni. 

Deinde ex sensilibus quom sensile posse creari 
Constituunt, porro, ex aliis sentire sueti, 
Mollia tum faciunt : nam sensus jungitur omnis 
Visceribus, nervis, venis, quaecunque videmus 
Mollia mortali consistere corpore creta. 

Sed tamen esto jain posse haec aeterna manere : 
Nempe tamen debent aut sensum partis habere, 
Aut similia totis animalibus esse putari : 
At nequeant per se partes sentire, nec esse. 
Namque alium sensus membrorum res petit omnis : 
Nec manus a nobis potis est secreta, neque ulla 
Corporis omnino sensum pars sola tenere. 
Linquitur, ut totis animalibus adsimilentur, 
Vitali ut possint consentire undique sensu. 
Qui poterunt igitur rerum primordia dici, 
Et lethi vitare vias, animalia quom sint, 
Atque aniinalibus sint mortalibus una eademque ? 

Quod tamen ut possint ; ab coetu concilioque, 
Nil facient, praeter volgum turbamque animantum : 
Scilicct ut nequeant homines, armenta, feraeque, 
Inter sese ullam rem gignere conveniundo 

Per Veneris res, extra homines, armenta, ferasque. 

Quod si forte suum dimittunt corpore sensum, 
Atque alium capiunt, quid opus fuit attribui, quod 
Detrabitur? Tum praeterea, (quod fugimus ante,) 
Quatenus in pullos aniinaleis vertier ova 
Cernimus alituum, vermeisque efFervere, terram 
Intempestivos quom putror cepit ob imbreis, 
Scire licet gigni posse ex non sensibus sensus. 

Quod si forte aliquis dicet, duntaxat oriri 
Posse ex non-sensu sensus, mutabilitate 
Ante, aliquo tanquam partu, quam proditur extra: 
Huic satis illud erit planum facere, atque probare, 
Non fieri partum, nisi concilio ante coacto ; 
Nec commutari quidquam sine conciliatu 
Primorum, ut nequeunt ullius corporis esse 
Sensus ante ipsam genitam naturam animantis. 
Nimirum quia materies disjecta tenetur 
Aere, fluminibus, terris, flammaque creatis : 
Nec congressa modo vitaleis convenienti 
Contulit inter se motus, quibus omnituentes 
Accensi sensus animantem quamque tuentur. 

Praeterea quamvis animantem grandior ictus, 
Quam patitur natura, repente adfligit, et omneis 
Corporis, atque animi pergit confundere sensus. 
Dissolvuntur enim positurae principiorum, 
Et penitus motus vitales impediuntur, 

Donec materies omneis concussa per artus 
Vitaleis animae nodos e corpore solvir, 
Dispersamque foras per caulas ejicit omneis. 
Nam quid praeterea facere ictum posse reamur 
Oblatum, nisi discutere, ac dissolvere quaeque 1 

Fit quoque, uti soleant minus oblato acriter ictu 
Rclliquiae motus vitalis vincere saepe, 
Vincere et ingenteis plagae sedare tumultus, 
Inque suos quidquid rursus revocare meatus, 
Et quasi jam letbi dominantem in corpore motum 
Discutere, ac poene amissos accendere sensus. 
Nara quare potius letbi jam limine ab ipso 
Ad vitara possint conlecta mente reverti, 
Quam quo decursum prope jam siet, ire et abire ? 

Praeterea, quoniam dolor est, ubi materiai 
Corpora vi quadam per viscera viva, per artus 
Sollicitata suis trepidant in sedibus intus ; 
Inque locuin quando remigrant, fit blanda voluptas : 
Scire licet, nullo primordia posse dolore 
Tentari ; nullamque voluptatem capere ex se : 
Quandoquidein non sunt ex ullis principiorum 
Corporibus, quorurn motus novitate laborent, 
Aut aliquem fructum capiant dulcedinis almae. 
Haud igitur debent esse ullo praedita sensu. 

Denique, uti possint seutire animalia quaeque, 
Principiis si etiam est sensus tribuendus eorum : 

Quid? genus humanum propritim e quibus aptum est ;.! 
Scilicet et risu tremulo concussa cachinnant, 
Et lacrymis spargunt rorantibus ora genasque, 
Multaque de rerum mistura dicere callent, 
Et sibi proporro quae sint primordia quaerunt. 

Quandoquidem totis mortalibus adsimulata 
Ipsa quoque ex aliis debent constare elementis ; 
Inde alia ex aliis, nusquam consistere ut ausis. 
Quippe sequar, quodcunque loqui, ridereque dices, 
Et sapere, ex aliis eadem haec facientibus, ut sit. 
Quod si delira baec furiosaque cernimus esse, 
Et ridere potest ex non ridentibus aptus, 
Et sapere, et doctis rationem reddere dictis, 
Non ex seminibus sapientibus atque disertis ; 
Qui minus esse queant ea, quae sentire videmus 
Seminibus permista carentibus undique sensu 1 

Denique coelesti sumus omnes semine oriundi : 
Omnibus ille idem pater est, unde alma liquenteis 
Humorum guttas mater quom terra recepit, 
Foeta parit nitidas fruges, arbustaque laeta, 
Et genus humanum, paritomnia saecla ferarum, 
Pabula quom praebet, quibusomnescorpora pascuut, 
Et dulcem ducunt vitam, prolemque propagant. 
Quapropter merito maternum nomen adepta est. 
Cedit item retro de terra quod fuit ante, 
In terras ; et quod missum est ex aetheris oris, 

Id rursum coeli rellatum templa receptant ; 
Nec sic interimit mors res, ut materiai 
Corpora conficiat, sed coetum dissupat ollis : 
Inde aliis aliud conjungit, et efficit, omnes 
Res ut convertant formas, mutentque colores, 
Et capiant sensus, et puncto tempore reddant : 
Ut noscas referre, eadem primordia rerum 
Cum quibus, et quali positura contineantur, 
Et quos inter se dent motus, accipiantque : 
(Neve putes aeterna penes residere potesse 
Corpora prima, quod in summis fluitare videmus 
Rebus, et interdum nasci, subitoque perire :) 
Quin etiam refert nostris in versibus ipsis, 
Cum quibus, et quali sint ordine quaeque locata. 
Namque eadem coelum, mare, terras, flumina, solem 
Significant : eadem fruges, arbusta, animanteis : 
Si non omnia sint, at multo maxima pars est 
Consimilis : verum positura discrepitant haec. 
Sic ipsis in rebus item jam materiai' 
lntervalla, viae, connexus, pondera, plagae, 
Concursus, motus, ordo, positura, figurae 
Quora permutantur, mutari res quoque debent. 

Nunc animum nobis adhibe veram ad rationem : 
Nam tibi vehementer nova res moiitur ad aureis 
Accidere, et nova se specics ostendere rerum. 
Sed neque tam facilis res ulia est, quin ea primum 

Difiicilis magis ad credendum constet ; itemque 
Nil adeo magnum, nec tam mirabile quidquam 
Principio, quod non minuant mirarier omnes 
Paullatim ; ut cceli clarum purumque colorem, 
Quemque in se cohibent palautia sidera passim, 
Lunaeque et solis praeclara luce nitorem : 
Omnia quae si nunc primum mortalibus adsint, 
Ex improviso ceu sint objecta repente, 
Quid magis his rebus poterat mirabile dici, 
Aut minus ante quod auderent fore credere gentes ? 
Nil, ut opinor; ita haec species miranda fuisset; 
Quom tibi jam nemo fessus satiate videndi 
Suspicere in cceli dignatur lucida templa : 
Desine quapropter novitate exterritus ipsa 
Exspuere ex animo rationem ; sed magis acri 
Judicio perpende, et, si tibi veravidetur, 
Dede manus, aut, si falsa est, accingere contra. 

Quaerit eniin ratione animus, quom summa loci sit 
Intinita foris, haec extra mcenia mundi, 
Quid sit ibi porro, quo prospicere usque velit mens, 
Atque animi jactus liber quo pervolet ipse. 

Principio, nobis in cunctas undique parteis, 
Et latere ex utroque, infra, superaque, per omne 
N ulla est finis, uti docui, res ipsaque per se 
Vociferatur, et elucet natura profundi. 
Nullo jam pacto verisimile esse putandum est, 

Undique quoin vorsum spatium vacet infinitum, 
Seminaque innumero numero, summaque profunda 
Multimodis volitent aeterno percita motu, 
Hunc unum terrarum orbem, coelumque creatum ; 
Nil agere illa foris tot corpora materiai : 
Quom praesertim hic sit natura factus, et ipsa 
Sponte sua forte offensando semina rerum 
Multimodis, temere, incassum, frustraque, coacta, 
Tandem cooluerint ea, quae conjecta repente 
Magnarum rerum fierent exordia semper, 
Terrai, maris, et coeli, generisque animantum. 
Quare ctiam atque etiam taleis fateare necesse est 
Esse alios alibi congressus materiai, 
Qualis hic est, avido complexu quem tenet aether. 

Praeterea, quom materies est multa parata ; 
Quom locus est praesto ; nec res nec causa moratur 
Ulla ; geri debent nimirum et confieri res. 
Nunc et seminibus si tanta est copia, quantam 
Enumerare aetas animantum non queat omnis ; 
Visque eadem et natura manet, quae semina rerum 
Conjicere in loca quaeque queat, simili ratione, 
Atque huc sunt conjecta : necesse est confiteare 
Esse alios aliis terrarum in partibus orbeis, 
Etvarias hominum genteis, et saecla ferarum. 

Huc accedit, ut in summa res nulla sit una, 
Unica quae gignatur, et unica solaque crescat, 

Quin aliquojus siet saecli, permultaque eodem 
Sint genere : in primis animalibus, inclute Memmi, 
Invenies sic montivagum genus esse ferarum, 
Sic hominum geminam prolem, sic denique mutas . 
Squamigerum pecudes, et corpora cuncta volantnm. 
Quapropter ccelum simili ratione fatendum est, 
Terramque, et solem, lunam, mare, caetera, quae sunt, 
Non esse unica, sed numero magis innumerali r 
Quandoquidem vitae depactus terminus alte 
Tam manet his, et tam nativo haec corpore constant, 
Quam genus omne, quod his generatimrebus abundat. 

Quae bene cognita si teneas ; natura videtur 
Libera continuo dominrs privata superbis, 
Ipsa sua per se sponte omnia dis agere expers. 
Nam (proh sancla deutn tranquilla pectora pace, 
Quae placidum degunt aevom, vitamque serenam !) 
Quis regere immensi summam, quis habere profundi 
Indu manu validas potis est moderanter babenas? 
Quis pariter ccelos omneis convertere ? et omneis 
Ignibus aetheriis terras suffire feraceis X 
Omnibus inque locis esse omni tempore praesto t 
Nubibus ut tenebras faciat, coelique serena 
Concutiat sonitu 1 tum fulmina mittat, et aedeis- 
Saepe suas disturbet, et in deserta recedens 
Saeviat exercens telum, quod saepe nocenteis 
Praeterit, exanimatque indignos, inque merenteis l 

Multaque post mundi tempus genitale, diemque 
Primigenum maris, et terrae, solisque coortum, 
Addita corpora sunt extrinsecus, addita circum 
£emina, quae magnum jaculando contulit Omne : 
Unde mare et terrae possent augescere ; et unde 
Adpareret spatium coeli domus, altaque tecta 
Tolleret a terris procul ; et consurgeret aer. 
Nam sua quoique locis ex omnibus omnia plagis 
Corpora distribuuntur, et ad sua saecla recedunt : 
Humor ad humorem, terreno corpore terra 
Crescit ; et ignem ignes procudunt, aetheraque aether : 
Donicum ad extrcmum crescendi perfica finem 
Omnia perduxit rerum natura creatrix ; 
Ut fit, ubi nihilo jam plus est, quod datur intra 
Vitaleis venas, quam quod fluit, atque recedit : 
Omnibus his aetas debet consistere rebus ; 
His natura suis refraenat viribus auctum. 

Nam.quaecunquevides hilaro grandescere adauctu, 
Paullatimque gradus aetatis scandere adultae, 
Plura sibi adsumunt, quam de se corpora mittunt, 
Dum facile in venas cibus omnis diditur ; et dum 
Non ita sunt late dispersa, ut multa remittant, 
£t plus dispendi fnciant, quam vescitur aetas : 
Nam certe fluere, ac decedere corpora rebus 
Multa, manus dandum est; sed plura accedere debent, 
Donicum olescendi summum tetigere cacumen : 

Inde minutatim vireis, et robur adultum 
Frangit, et in partem pejorem liquitur aetas. 
Quippe etenim quanto estres amplior,augmine dempto, 
Et quo latior est, in cunctas undique parteis 
Pluria eo dispergit, et a se corpora mittit ; 
Nec facile in venas cibus omnis diditur eji ; 
Nec satis est, proquam largos exaestuat aestus, 
Unde queat tantum suboriri, ac suppeditare, 
Quantum opus est, et quod satis est natura novare. 
Jure igitur pereunt, quom rarefacta fluendo 
Sunt ; et quom externis succumbunt omnia plagis : 
Quandoquidem grandi cibus aevo denique defit ; 
Nec tuditantia rem cessant extrinsecus ullam 
Corpora conficere, et plagis infesta domare. 

Sic igitur magni quoque circum mo3nia mundi 
Expugnata dabunt labem, putreisque ruinas : 
Omnia debet enim cibus integrare novando ; 
Et fulcire cibus, cibus omnia sustentare ; 
Nequidquam, quoniam nec venae perpetiuntur 
Quod satis est, neque quantum opus est, natura 
ministrat. 

Jamque adeo affecta est aetas, effoetaque tellus 
Vix animalia parva creat, quae cuncta creavit 
Saecla, deditque ferarum ingentia corpora partu. 
Haud (ut opinor) enim mortalia saecla superne 
Aurea de coelo demisit funis in arva ; 

Nec mare, nec fluctus plangentes saxa crearunt : 
Scd genuit tellus eadem, quae nunc alit ex se. 
Praeterea nitidas fruges, vinetaque laeta 
Sponte sua primum mortalibus ipsa creavit:' 
Ipsa dedit dulceis foetus et pabula laeta ; 
Quae nunc vix nostro grandescunt aucta labore: 
Conterimusque boves, et vires agncolarum 
Conficiinus ; seris vix arvis suppeditati : 
Usque adeo pereunt foetus, augentque labores. 
Jamque caput quassaus grandis suspirat arator 
Crebrius incassum magnum cecidisse laborem ; 
Et quom tempora temporibus praesentia confert 
Praeteritis, laudat fbrtunas saepe parentis ; 
Et crepat, antiquum genus ut pietate repletum 
Perfacile angustis tolerarit finibus aevom, 
Quom minor esset agri multo modus ante viritim 
Nec tenet, omnia paullatim tabescere, et ire 
Ad capulum spatio aetatis defessa vetusto. 

E tenebris tantis tam clamm extollere lumen 
Qui primus potuisti, inlustrans commoda vitae ; 
Te sequor, o Graiae gentis decus, inque tuis nunc 
Fixa pedum pono pressis vestigia signis, 
Non ita certandi cupidus,. quam propter amorem, 
Quod te imitari aveo : quid enim contendat hirundo 
Cycnis? aut quidnam tremulis facere artubus hoedi 
Consimile in cursu possint ac fortis equi vis ? 
Tu pater, et rerum inventor : tu patria nobis 
Suppeditas praecepta; tuisque ex, inclute, chartis, 
Floriferis ut apes in saltibus omnia libant, 
Omnia nos itidem depascimur aurea dicta, . 
Aurea, perpetua semper dignissima vita. 
' Nam simul ac ratio tua eoepit vociferari 

Naturam rerum haud divina mente coortam, 

Diffugiunt animi terrores ; moenia mundi 

Discedunt, totum video per inane geri res. 

Apparet div6m numen, sedesque quietae : 

Quas neque concutiunt venti, neque nubila nimbis 

Adspergunt, neque nix acri concreta pruina 

Cana cadens violat ; semperque innubilus aether 

Integit, et large diffuso lumine ridet. 

Omnia suppeditat porro natura, neque ulla 

Res animi pacem delibat tempore in ullo. 

At contra nusquam apparent Acherusia templa : 

Nec tellus obstat quin omnia dispiciantur, 

Sub pedibus quaecunque infra per inane geruntur. 

His tibi me rebus quaedam divina voluptas 

Percipit, atque horror, quod sic natura tua vi 

Tam manifesta patet ex omni parte retecta. 

Et quoniam docui, cunctarum exordia rerum 
Qualia sint ; et quam variis distantia formis 
Sponte sua volitent aeterno percita motu, 
Quoque modo possint ex his res quaeque creari : 
Hasce secundum res Animi natura videtur, 
Atque Animae claranda meis jam versibus esse : 
Et metus ille foras praeceps Acheruntis agendus 
Funditus, humanam qui vitam turbat ab imo, 
Omnia suffundens mortis nigrore, neque ullam 
Esse voluptatem liquidam puramque relinquit. 

Nam, quod saepe homines morbos magis esse 
timeodos 

Infamemque ferunt vitam, quain Tartara lethi, 
Et se scire animi naturam sanguinis esse, 
Nec prorsum quidquam nostrae rationis egere : 
Hinc licet advertas animum, magis omnia laudis, 
Aut etiam venti, si fert ita forte voluntas, 
Jactari causa, quam quod res ipsa probetur: 
Extorres iidem patria, longeque fugati 
Conspectu ex hominum, foedati crimine turpi, 
Omnibus aerumnis adfecti denique vivunt ; 
Et quocunque tamen miseri venere, parentant, 
Et nigras mactant pecudes, et manibus divis 
Inferias mittunt : multoque in rebus acerbis 
Acrius advertunt animos ad relligionem. 

Quo magis in dubiis hominem spectare periclis 
Convenit, adversisque in rebus noscere qui sit : 
Nam verae voces tum demum pectore ab imo 
Eliciuntur, et eripitur persona ; manet res. 

Denique avarities, et honorum caeca cupido, 
Quae miseros homines cogunt transcendere fitieis 
Juris, et interdum socios scelerum atque ministros 
Nocteis atque dies niti praestante labore 
Ad summas emergere opeis ; haec volnera vitae 
Non minimam partem mortis formidine aluntur ; 
Turpis enim fama, et contemptus, et acris egestas 

Semota ab dulci vita stabilique videntur," 
Et quasi jam lethi portas cunctarier ante : 
Unde homines, dum se falso terrore coactt 
Refugisse volunt longe, longeque romosse, 
Sanguine civili rem conflant ; divitiasque 
Conduplicant avidi, caedem caedi aceumulantes. 
Crudeles gaudent in tristi funere fratrrs : 
Et consanguineum mensas odere, timentque. 

Consimili ratione ab eodem saepe timore 
Macerat invidia : ante oculos illum esse potentem, 
Illum adspectari, claroque incedere honore ; 
Ipsi se in tenebris volvi ccenoque queruntur. 
Intereunt partim statuarum, et nominis ergo : 
Et saepe usque adeo, mortis forinidine, vitae 
Percipit humano3 odium, lucisque videndae, 
Ut sibi conseiscant moerenti pectore lethum, 
Obliti fontem curarum hunc esse timorem, 
Hunc vexare pudorem, hunc vincula amicitiai 
Rumpere, et in summa pietatem evertere fundo. 
Nam jam saepe homines patriam, carosque parentei* 
Prodiderunt, vitare Aeherusia templa petentes. : 

Nam veluti pueri trepidant, atque omnia csecis 
1 11 tenebris metuunt : sic nos in Iuce timemus 
Interdum, niliilo quae sunt metuenda magis quam 
Quae pueri in tenebris pavitant, finguntque futura. 
Hunc igitur terrorem animi, tenebrasque necesse est 

Non radii solis, neque lucida tela diei 
Discutiant, sed naturae species, ratioque. 

Primum animum dico (mentem quem saepe vocamus) 
In quo consilium vitae, regimenque locatum est, 
Esse hominis partem nihilo minus, ac manus, et pes, 
Atque oculi partes animantis totius exstant. 
Quamvis muJta quidem sapientum turba putarunt 
Sensum animi certa non esse in parte locatum, 
Verum habitum quendam vitalem corporis esse, 
Harmoniam Graji quam dicunt, quod faciat nos 
Vivere cum sensu, nulla quom in parte siet mens : 
Ut bona saepe valetudo quom dicitur esse 
Corporis, et non est tamen haec pars ulla valentis ; 
Sic animi sensum non certa parte reponunt : 
Magnopere in quo ml diversi errare videntur. 

Saepe utique in promptu corpus, quod cernitur, 
aegrit, 

Quom tamen ex alia laetamur parte latenti ; 
Et retro fit, uti contra sit saepe vicissim, 
Quom miser ex animo, laetatur corpore toto : 
Non alio pacto, quam si pes quom dolet aegri, 
In nullo caput interea sit forte dolore. 

Praeterea molli somno quom dedita membra, 
Effusumque jacet sine sensu corpus onustum, 
Est aliud tamen in nobis, quod tempore in illo 
Multimodis agitatur, et omneis accipit in se 



98 



T. LUCRETII CARI 



Laetitiae motus, et curas cordis inaneis. 

Nunc animam quoque ut in membris cognoscere 
possis 

Esse. neque harmoniam corpus retinere solere : 
Principio fit, uti detracto corpore multo, 
Saepe tamen nobis in membris vita moretur : 
Atque eadem rursus quom corpora pauca caloris 
Diffugere, forasque per os est editus aer, 
Deserit extemplo venas, atque ossa relinquit : 
Noscere ut hinc possis, non aequas omnia parteis 
Corpora habere, neque ex aequo fulcire salutem ; 
Sed magis haec, venti quae sunt, calidique vaporis 
Semina, curare in membris ut vita moretur. 
Est igitur calor, ac ventus vitalis in ipso 
Corpore, qui nobis moribundos deserit artus. 

Quapropter, quoniam est animi natura reperta, 
Atque animae, quasi pars hominis : redde harmoniai 
Nomen, ab organico saltu delatum, Heliconi, 
Sive aliunde ipsi porro traxere, et in illam 
Transtulerunt, proprio quae tum res nomine egebat, 
Quidquid id est, habeant: tu caetera percipe dicta. 

Nunc animum atque animam dico conjuncta teneri 
lnter se, atque unam naturam conficere ex se ; 
Sed caput esse quasi, et dominari in corpore toto 
Consilium, quod nos animum, mentemque vocamus: 
ue situm media regione in pectoris haeret. 

Hlc exsultat enim pavor, ac metus : haec loca circum 
Laetitiae mulcent : hic ergo mens animusque est. 
Caetera pars animae per totum dissita corpus 
Paret ; et ad numen mentis, momenque movetur : 
Idque sibi solum per se sapit, et sibi gaudet; 
Quomnequeres animam,neque corpuscommovetulla. 
Et quasi quoin caput aut oculus, tentante dolore, 
Laeditur in nobis, non omni concruciamur 
Corpore : sic animus nonnunquam laeditur ipse, 
Laetitiaque viget, quom caetera pars animai 
Per membra atque artus nulla novitate cietur. 
Verum ubi vehementi magis est commota metu mens, 
Consentire animam totam per membra videmus ; 
Sudores itaque et pallorem exsistere toto 
Corpore, et infringt linguam, vocemque aboriri, 
Caligare oculos, sonere aureis, succidere artus. 

Denique concidere ex animi terrore videmus 
Saepe homines, facile ut quivis hinc noscere possit, 
Esse animam cum animo conjunctam ; quae quom 
animi vi 

Percussa est, exin corpus propellit, et icit. 

Haec eadem ratio naturam animi, atque animai 
Corpoream docet esse : ubi enim propellere membra, 
Conripere ex somno corpus, mutareque voltum, 
Atque hominem totum regere ac versare videtur, 
(Quorum nil fieri sine tactu posse videmus, 

Nec tactum porro sine corporc) nonne fatendum est 
Corporea natura animum constare, animamque? 

Praeterea pariter fungi cum corpore, et una 
Consentire animum nobis iu corpore cernis. 
Si minus offendit vitam vis horrida teli 
Ossibus ac nervis disclusis intus adacta, 
Attamen insequitur languor, terrseque petitus 
Suavis, et in terra mentis qui gignitur a?stus, 
Interdumque quasi exsurgendi incerta voluntas. 
Ergo corpoream naturam animi esse necesse est ; 
Corporeis quoniain telis, ictuque laborat. 

ls tibi nunc animus quali sit corpore, et unde 
Constiterit, pergam rationem reddere dictis. 
Principio esse ajo persubtilem atque minutis 
Perquam corporibus factum constare : id ita esse, 
Hinc licet advertas animum, ut pernoscere possis; 
Nil adeo fieri celeri ratione videtur, 
Quam si mens fieri proponit, et inchoat ipsa : 
Ocius ergo animus, quam res se perciet ulla 
Antc oculos quarum in promptu natura videtur. 
At quod mobile tantopere est, constare rotundis 
Perquam seminibus debet perquamque minutis, 
Momine uti parvo possint impulsa moveri. 
Namque movetur aqua, ettantiilo momine flutat, 
Quippe volubilibus parvisque creata figuris : 
At contra mellis constantior est natura, 

Et pigri latices magis, et cunctantior actus ; 
Haeret enim inter se magis omnis materiai 
Copia ; nimirum quia non tam laevibus exstat 
Corporibus, neque tam subtilibus atque rotundis : 
Namque papaverum, aura potest suspensa levisque 
Cogere, ut ab summo tibi dillluat altus acervus ; 
At contra ]apidum conjectum spiclorumque 
Nenu potest: igitur parvissima corpora quanto 
Et la?vissima sunt, ita mobilitata feruntur. 
At contra quo quaeque magis cum pondere magno 
Asperaque inveniuntur, eo stabilita magis sunt. 

Nunc igitur, quoniam est animi natura reperta 
Mobilis egregie, perquam constare necesse est 
Corporibus parvis et laevibus atque rotundis. 
Quae tibi cognita res in multis, O bone, rebus 
Utilis invenietur, et opportuna cluebit. 

Haec quoque res etiam naturam deliquat ejus, 
Quam tenui constet textura, quamque loco se 
Contineat parvo, si possit conglomerari : 
Quod simul atque hominem lethi secura quies est 
Indepta, atque animi natura, aniinaeque recessit, 
Nil ibi libatum de toto corpore cernas 
Ad speciem, nil ad pondus ; mors omnia praestat, 
Vitalem praeter sensum, calidumque vaporem. 
Ergo animam totam perparvis esse nece»t>e ei»t 
Seminibus nexam per venas, viscera, nervo* ; 

Quatenus omnis ubi e totojam corpore cessit, 
Extima membrorum circum-caesura tamen se 
Incolumen praestat, nec defit ponderis bilum : 
Quod genus est Bacchi quoni ilosevanuit, aut quom 
Spiritus unguenti suavis dhTugit in auras, 
Aut aliquo quom jam succus de corpore cessit : 
Nil oculis tamen esse minor res ipsa videtur 
Propterea, neque detractum de pondere quidquam : 
Nimirum, quia multa minutaque semina succos 
Efficiunt, et odorem in toto corpore rerum. 
Quare etiam atque etiam mentis naturam animaeque 
Scire licet perquam pauxillis esse creatam 
Seminibus : quoniain fugiens nil ponderis aufert. 

Nec tamen haec simplex nobis natura putanda est : 
Tenuis enim quaedam moribundos deserit aura 
Mista vapore, vapor porro trahit aera secum ; 
Nec calor est quisquam, quoi non sit mistus et aer : 
Rara quod ejus enim constat natura, necesse est 
Aeris inter eum primordia multa cieri. 

Jam triplex animi est igitur natura reperta. 
Nec tamen haec sat sunt ad sensum cuncta creandum ; 
Nil horum quoniam recipit mens posse creare 
Sensiferos motus, quaedam qui mente volutent. 
Quarta quoque his igitur quaedam natura necesse est 
Attribuatur (ea est omnino nominis expers) : 
Qua neque mobilius quidquam, neque tenuius exstat, 

Nec magis e parvis aut laevibus ex elementis, 
Sensiferos motus quae didit prima per artus. 
Prima cietur enim parvis perfecta figuris, 
Inde calor motus, et venti caeca potestas 
Accipit ; inde aer ; inde omnia mobilitantur : 
Tum quatitur sanguis, tum viscera persentiscunt 
Omnia ; postremo datur ossibus atque medullis 
Sive voluptas est, sive est contrarius ardor. 
Nec temere huc dolor usque potest penetrare, neque 
acre 

Permanare malum, quin omnia perturbentur ; 
Usque adeo ut vitae desit locus, atque animai' 
Diffugiant partes per caulas corporis omneis. 
Sed plerumque iit in summo quasi corpore finis 
Motibus, hanc ob rem vitam retinere valemus. 

Nunc, ea quo pacto inter sese mista, quibusque 
C6pta modis vigeant, rationera reddere aventem 
Abstrahit invitum patrii sermonis egestas : 
Sed tamen, ut potero summatim attingere, taugam. 
Inter enim cursant primordia principiorum 
Motibus inter se, nihil ut seccrnier unum 
Possit, nec spatio fieri divisa potestas : 
Sed quasi multae vis unius corporis exstant. 
Quod genus in quovis animantum visere volgo 
Est odor, et quidam calor, et sapor : et tamen ex his 
Omnibus est unum perfectum corporis augmen. 

Sic calor, atque aiir, et venli caeca potestas 
Mista creant unam naturam, et mobilis illa 
Vis, initium motus ab se quae dividit ollis, 
Sensifer unde oritur primum per viscera motus. 
Nam penitus prorsum latet haec natura, subestque, 
Nec magis hac infra quidquam estin corpore nostro 
Atque anima est animae proporro totius ipsa : 
Quod genus in nostris membris, et corpore toto 
Mista latens animi vis est, animaeque potestas ; 
Corporibus quia de parvis paucisque creata est. 
Sic tibi nominis haec expers vis, facta minutis 
Corporibus latet ; atque animai totius ipsa 
Proporro est anima, et dominatur corpore toto. 
Consimili ratione necesse est ventus, et aer, 
Et calor inter se vigeant eommista per artus, 
Atque aliis aliud subsit magis, emineatque, 
Ut quiddam fieri videatur de omnibus unum : 
Ne calor, ac ventus seorsum, seorsumque polestas 
Aeris interimant sensum. diductaque solvant. 

Est etiam calor ille animo, quem sumit in ira, 
Quom fervescit, et ex oculis micat acribus ardor. 
Est et frigida multa comes formidinis aura, 
Quae ciet horrorem in membris, et concitat artus* 
Est etiara quoque pacati status aeris ille, 
Pectore tranquillo qui fit, voltuque sereno. 
Sed calidi plus est illis, quibus acria corda, 

Iracundaque mens facile effervescit iu ira ; 
Quo genere in primis vis est violenta leonum, 
Pectora qui fremitu rumpunt plerumque gemeutes, 
Nec capere irarum fluctus in pectore possunt. 
At ventosa magis cervorum frigida mens est, 
Et gelidas citius per viscera concitat auras; 
Quae tremulum faciunt membris exsistere motum. 
At natura boum placido magis aere vivit, 
Nec nimis irai fax unquam subdita percit 
Fumida suffundens caliginis umbras ; 

Nec gelidi torpet telis pertixa pavoris : 
lnter utrosque sita est, cervos, saevosque leones. 

Sic hominum genus est, quamvis doctrina politos 
Constituat pariter quosdam, tamen illa relinquit 
Naturae quojusque animae vestigia prima, 
Nec radicitus evelli mala posse putandum esl, 
Quin proclivius hic iras decurrat ad acreis, . 
llle metu cilius paullo tentetur, at ille 
Tertius accipiat quaedam clementius aequo. 
lnque aliis rebus multis differre necesse est 
Naturas hominum varias, moresque sequaceis ; 
Quorum ego nunc nequeo caecas exponere causas, 
Nec reperire figurarura tot nomina, quot sunt 
Principiis unde haec oritur variantia rerum. 
lllud in his rebus video firmare potesse, 
Usque adeo naturarum vestigia linqui 

Parvola, quae nequeat ratio depellere doctis, 
Ut nihil impediat dignam dis degere vitam. 

Haec igitur natura tenetur corpore ab omni, 
Ipsaque corporis est custos, et causa salutis ; 
Nam communibus inter se radicihus haerent, 
Nec sine pernicie divelli posse videntur. 
Quod genus e turis glebis evellere odorem 
Haud facile est, quin intereat natura quoque ejus : 
Sic anirai atque animae naturam corpore toto 
Extrahere haud facile est, quin omnia dissolvantur : 
Implexis ita principiis ab origine prima 
Inter se fiunt consorti praedita vita ; 
Nec sine vi quidquam alterius sibi posse videtur 
Corporis, atque animi seorsum sentire potestas : 
Sed communibus inter eos confiatur utritnque 
Motibus accensus nobis per viscera sensus. 

Praeterea, corpus per se nec gignitur unquam, 
Nec crescit, nec post mortem durare videtur. 
Non enim ut humor aquae dimittit saepe vaporem, 
Qui datus est, neque ab hac causa convellitur ipse, 
Sed manet incolumis; non, inquam, sic animai 
Discidium possunt artus perferre relicti ; 
Sed penitus pereunt convolsi, conque putrescunt. 
Ex ineunte aevo sic corporis atque animai 
Mutua vitaleis discunt contagia motus ; 
Maternis etiam in membris, alvoque repdsta 

Discidium ut nequeat fieri sine peste nialoque : 
Ut videas, quoniam conjuncta est causa salutis, 
Conjunctam quoque naturam consistere eorum. 

Quod superest, si quis corpus sentire renutat, 
Atque animam credit permistam corpore toto 
Suscipere hunc motum quem sensum nominitamus, 
Vel manifestas res contra verasque repugnat. 
Quid sit enim corpus sentire quis adferet unquam, 
Si non ipsa palam quod res dedit ac docuit nos ? 
At dimissa anima corpus caret undique sensu, 
Perdit enim quod non proprium fuit eius aevo; 
Multaque praeterea perdit cum expellitur aevo., 

Dicere porro oculos nullam rem cernere posse, 
Sed per eos animum ut foribus spectare reclusis, 
Desipere est, contra quom sensus dicat eorum : 
Sensus enim trahit, atque acies detrudit ad ipsas : 
Fulgida praesertim quom cernere saepe nequimus, 
Lumina luminibus quia nobis praepediuntur : 
Quod foribus non lit ; neque enim, qua cernimus ipsi, 
Ostia suscipiunt ullum reclusa laborem. 

Praeterea, si pro foribus sunt lumina nostra, 
Jam magis exemptis oculis debere videtur 
Cernere res animus sublatis postibus ipsis. 

Illud in his rebus nequaquam sumere possis, 
Democriti quod sancta viri sententia ponit, 
Corporis atque animi primordia singula primis 

Adposita alternis variare, ac nectere membra. 
Nam quom multo sunt animai elementa minora 
Quam quibus e corpus nobis et viscera constant, 
Tum numero quoque concedunt, et rara per artus 
Dissita sunt, duntaxat ut boc promittere possis, 
Quantula prima queant nobis injecta ciere 
Corpora sensiferos motus in corpore, tanta 
Intervalla tenere exordia prima animai. 
Nam neque pulveris interdum sentimus adhsesum 
Corpore, nec membris incussam sidere cretam, 
Nec nebulam noctu, nec aranei tenuia (ila 
Obvia sentimus, quando obretimur euntes, 
Nec supra caput ejusdem cecidisse vietam 
Vestem, nec plumas avium, papposque volanteis, 
Qui nimia levitate cadunt plerumque gravatim : 
Nec repentis itum quojusviscunque aniinantis 
Sentimus, nec priva pedum vestigia quaeque 
Corpore quae in nostro culices et caetera ponunt. 
Usque adeo prius est in nobis multa ciendum 
Semina, corporibus nostris immista per artus, 
Quam primordia sentiscant concussa animai, 
Et quam intervallis tantis tuditantia possint 
Concursarc, coire, et dissultare vicissim. 

Et magis est animus vitai claustra coercens, 
Et dominantior ad vitam, quam vis animai. 
N am sine mente animoque nequit residere per artus 

Temporis exiguam partem pars ulla animai; 
Sed comes insequitur faeile, et discedit in auras, 
Et gelidos artus in lethi frigore linquit. 
At manet in vita, quoi mens animusque remansit, 
Quamvis est circum-caesis lacer undique membris : 
Truncus, ademta anima circum, membrisque remotis, 
Vivit, et aetherias vitaleis succipit auras : 
Si non omnimodis, at magna parte animai 
Privatus, tamen in vita cunctatur et haeret. 
Ut lacerato oculo circum si pupula mansit 
Incolumis, stat cernendi vivata potestas ; 
Dummodo ne totum corrumpas luminis orbem, 
Sed circum-caedas aciem, solamque relinquas; 
Id quoque enim sine pernicie confiet eorum : 
At si tantula pars oculi media illa peresa est, 
Incolumis quamvis alioqui splendidus orbis, 
Occidit extemplo lumen, tenebraeque sequuntur : 
Hoc anima atque aniraus vincti sunt foedere semper. 

Nunc age, nativos animantibus et mortaleis 
Esse animos animasque leveis ut noscere possis ; 
Conquisita diu, dulcique reperta labore 
Digna tua pergam disponere carmina vita. 
Tu fac utrumque uno subjungas nomen eorum, 
Atque animam, verbi causa, quom dicere pergam, 
Mortalem esse docens, animum quoque dicere credas; 
Quatenus est unum inter se, conjunctaque res est. 

Principio, quoniam tenuem constare minutis 
Corporibus docui, multoque minoribus esse 
Principiis factam quam Hquidus humor aquai est, 
Aut nebula, aut fumus : nam longe mobilitate 
Praestat, et a tenui causa magis icta movetur ; 
Quippe ubi imaginibus fumi nebulaeque movetur : 
Quod genus in somnis sopiti ubi cernimus alta 
Exhalare vapore altaria, ferreque fumum ; 
Nam procul haec dubio nobis simulacra genuntur : 
Nunc igitur quoniam quassatis undique vasis 
Diffluere humorem, et laticem discedere cernis ; 
Et nebula ac fumus quoniam discedit in auras, 
Crede animam quoque diffundi, multoque perire 
Ocius, et citius dissolvi corpora prima, 
Quom semel omnibus e membris ablata recessit. 
Quippe etenim corpus, quod vas quasi constitit ejus, 
Quom cohibere nequit conquassatum ex aliqua re, 
Ac rarefactum detracto sanguine venis, 
Aere qui credas posse hanc cohiberier ullo ? 
Corpore qui nostro rarus magis am cohibessit? 

Praeterea, gigni pariter cum corpore, et una 
Crescere sentimus, pariterque senescere mentem : 
Nam velut infirmo pueri teneroque vagantur 
Corpore, sic animi sequitur sententia tenuis. 
Inde ubi robustis adolevit viribus aetas, 
Consilium quoque majus, et auctior est animi vis : 



LIBER TERTIUS. 



111 



Post ubi jam validis quassatum est viribus aevi 
Corpus, et obtusis ceciderunt viribus artus, 
Claudicat ingenium, delirat lingua, madet mens, 
Omnia deficiunt, atque uno tempore desunt. 
Ergo dissolvi quoque convenit omnem animai' 
Naturam, ceu fumus in altas aeris auras ; 
Quandoquidem gigni pariter, pariterque videmus 
Crescere, et (ut docui) simul aevo fessa fatisci. 
Huc accedit, uti videamus corpus ut ipsum 
Suscipere immaneis morbos, durumque dolorem, 
Sic animum curas acreis, luctumque, metumque : 
Quare participem Ietbi quoque convenit esse. 

Quinetiam morbis in corporis avius errat 
Saepe animus ; dementit enira, deliraque fatur : 
Interdumque gravi lethargo fertur in altum 
iEternumque soporem, oculis, nutuque cadenti ; 
Unde neque exaudit voces, neque noscere vultus 
lllorum potis est, ad vttam qui revocantes 
Circumstant lacrymis rorantes ora genasque. 
Quare aniraum quoque dissolvi fateare necesse est, 
Quandoquidem penetrant in eum contagia morbi : 
Nam dolor ac morbus lethi fabricator uterque est, 
Multorum exitio perdocti quod sumus ante. 
Denique cur, hominem quom vini vis penetravit 
Acris, et in venas discessit diditus ardor, 
Consequitur gravitas membrorum ? praepediuntur 

Crura vacillanti ? tardescit lingua ? madet mens ? 
Nant oculi ? clamor, singultus, jurgia gliscunt ? 
Et jam caetera de genere hoc quaecunque sequuntur, 
Curvascunt? nisi quod vehemens violentia vini 
Conturbare animam consuevit corpore in ipso? 
At quaecunque queunt conturbari, inque pediri, 
Significant, (paullo si durior insinuarit 
Causa) fore ut pereant, aevo privata futuro. 

Quinetiam, subita vi morbi saepe coactus 
Ante oculos aliquis nostros, ut fulminis ictu, 
Concidit, et spumas agit, ingemit, et tremit artus, 
Desipit, extentat nervos, torquetur, anhelat, 
Inconstanter et in jactando membra fatigat : 
Nimirum, quia vis morbi distracta per artus 
Turbat agens animum, spumans ut in aequore salso 
Ventorum validis fervescit viribus unda. 
Exprimitur porro gemitus, quia membra dolore 
Adficiuntur; et omnino quod semina vocis 
Eliciuntur, et ore foras glomerata feruntur, 
Qua quasi consuerunt, et sunt munita viai. 
Desipientia fit, quia vis animi atque animai 
Conturbatur, et (ut docui) divisa seorsum 
Disjectatur, eodem illo distracta veneno. 
Inde ubi jam morbi se flexit causa, reditque 
In latebras ater corrupti corporis humor, 
Tum quasi vaccillans primum consurgit, et omneis 

Paullatim redit in sensus, animamque receptat. 
Haec igitur tantis ubi morbis corpore in ipso 
Jactetur, miserisque modis distracta laboret. 
Cur eandem credis sine corpore in aere aperto 
Cum validis ventis aetatem degere posse ? 

Et quoniam mentem sanari, corpus ut aegrum, 
Cernimus, et flecti medicina posse videmus ; 
Id quoque praesagit mortalem vivere mentem : 
Addere euim parteis, aut ordine trajicere aequom est, 
Aut aliud prorsum de summa detrahere illum, 
Commutare animum quicunque adoritur, et infit, 
Aut aliam quamvis naturam flectere quaerit ; 
At neque transferri sibi parteis, nec tribui volt, 
Immortale quod est quidquam, neque defluere hilum : 
Nam quodcunque suis mutatum finibus exit, 
Continuo hoc mors est illius quod fuit ante. 
Ergo animus sive aegrescit, mortalia signa 
Mittit (uti docui), seu flectitur a medicina : 
Usque adeo falsae rationi vcra videtur 
Res occurrere, et effugium praecludere eunti, 
Ancipitique refutatu convincere falsura. 

Denique saepe hominem paullatim ccrnimus ire, 
Et membratim vitalem deperdere sensum : 
In pedibus primum digitos livescere, et ungueis, 
Inde pedes, et crura mori; post inde per artus 
Ire alios tractim gelidi vestigia lethi : 

Scinditur atqui animae quoniam natura, nec uno 
Tempore sinccra exsistit, mortalis habenda est. 
Quod si forte putas ipsam se posse per artus 
Introrsum trahere, et parteis conducere in unum, 
Atque ideo cunctis sensum deducere membris ; 
At locus ille tamen, quo copia tanta animai 
Cogitur, in sensu debet majore videri. 
Qui quoniam nusquam est, nimirum(ut diximus ante) 
Dilaniata foras dispergitur ; interit ergo. 
Quin etiam, si jam libeat concedere falsum, 
Et dare, posse anitnam glomerari in corpore eorum 
Lumina qui linquunt moribundi particulatim ; 
Mortalem tamen esse animam fateare necesse est. 
Nec refert, utrum pereat dispersa per auras, 
An contractis in se partibus obbrutescat : 
Quando hominem totum magis ac magis undique 
sensus 

Deficit, et vitae minus et minus undique restat. 

Et quoniam mens est hominis pars una, locoque 
Fixa manet certo, velut aures, atque oculi sunt, 
Atque alii sensus qui vitam cunque gubernant ; 
Et veluti manus, atque oculus, naresve seorsum 
Secreta a nobis nequeant sentire, neque esse 
(Secta etenim parvo liquuntur teinpore tabi); 
Sic animus per se non quit sine corpore, et ipso 
Esse homine, illius quasi quod vas esse videtur, 

Sive aliud quid vis potius conjunctius eji 
Fingere, quandoquidetn connexu corpus adhaeret. 

Denique corporis atque animi vivata potestas 
Inter se conjuncta valent, vitaque fruuntur. 
Nec sine corpore enim vitaleis edere motus 
Sola potest animi per se natura, nec autem 
Cassum anima corpus durare, et sensibus uti : 
Scilicet, avolsus radicitus ut nequit ullam 
Dispicere ipse oculus rem seorsum corpore toto, 
Sic anima atque animus per se nil posse videntur : 
Nimirum, quia per venas et viscera mistim, 
Per nervos, atque ossa tenentur corpore ab omni. 
Nec magnis intervallis primordia possunt 
Libera dissultare, ideo conclusa moventur 
Sensiferos motus ; quos extra corpus in auras 
Aeris haud possunt post mortem ejecta moveri : 
Propterea quia non simili ratione tenentur. 
Corpus enim atque animans erit aer, si cohibere 
Sese anima, atque in eos poterit concludere motus 
Quos ante in nervis et in ipso corpore agebat. 
Quarc etiam atque etiam resoluto corporis omni 
Tegmine, et ejectis extra vitalibus auris, 
Dissolvi sensus animi fateare necesse est, 
Atque animam, quoniam conjuncta est causaduobus. 

Denique quom corpus nequeat perferre animai 
Discidium, quin id tetro tabescat odore, 

Quid dubitas, quin ex imo, penitusque coorta 
Emanarit, uti fumus, diffusa animae vis ? 
Atque ideo tanta mutatum putre ruina 
Coneiderit corpus penitus, quia mota loco sunt 
Fundamenta foras animae, manantque per artus, 
Perque viarum omnes flexus in corpore qui sunt 
Atque foramina? Multimodis ut noscere possis 
Dispertitam animae naturam exisse per artus ; 
Et prius esse sibi distractam corpore in ipso, 
Quam prolapsa foras enaret in aeris auras ? 

Quinetiam, fineis dum vitae vertitur intra, 
Saepe aliqua tamen e causa labefacta videtur 
Ire anima, et toto solvi de corpore membra ; 
Et quasi supremo languescere tempore voltus, 
Molliaque exangui cadere omnia corpore membra : 
Quod genus est, animo male factum quom perhibetur, 
Aut animam liquisse, ubi jam trepidatur, et omnes 
Extremum cupiunt vitae reprendere vinclum. 
Conquassatur enim tum mens, animaeque potestas 
Omnis : et haec ipso cum corpore conlabefiunt ; 
Ut gravior paullo possit dissolvere causa. 

Quid dubitas tandem, quin extra prodita corpus 
Imbecilla foras, in aperto, tegmine dempto, 
Non modo non omnem possit durare per aevom, 
Sed minimum quodvis nequeat consistere tempus? 

Nec sibi enim quisquam moriens sentire videtur 

Ire foras animam incolumem de corpore toto, 

Nec prius ad jugulum, et superas succedere fauceis, 

Verum deficere iu certa regione locatam ; 

Ut sensus alios in parti quemque sua scit 

Dissolvi : quod si immortalis nostra foret mens, 

Non jam se moriens dissolvi conquereretur ; 

Sed magis ire foras, vestemque relinquere, utanguis, 

Gauderet, praelonga senex autcornua cervus. 

Denique cur animi nunquam mens consiliumque 
Gignitur in capite, aut pedibus, manibusve ; sed unis 
Sedibus, et certis regionibus omnis inhaeret : 
Si non certa loca ad nascendum reddita quoique 
Sunt, et ubi quidquid possit durare creatum ; 
Atque ita multimodis pro totis artubus esse, 
Membrorum ut nunquam exsistat praeposterus ordo 1 
Usque adeo sequitur res rem, neque tlamma creari in 
Fluminibus solita est, neque in igni gignier algor. 

Praeterea, si immortalis natura animai est, 
Et sentire potest secreta a corpore nostro ; 
Quinque (ut opinor) eam faciundum est sensibus 
auctam : 

Nec ratione alia nosmet proponere nobis 

Possumus infernas animas Acherunte vagare. 

Pictores itaque, et scriptorum saecla priora 

Sic animas introduxerunt sensibus auctas. 

At neque seorsum oculi, neque nares, nec manus ipsa 

Esse potest anima, neque seorsum lingua, nec aures 
Absque anima per se possunt sentire, nec esse. 

Et quoniam toto sentimus corpore inesse 
Vitalem sensum, et totum esse animale videmus, 
Si subito medium celeri praeciderit ictu 
Vis aliqua, ut seorsura partein secernat utramque; 
Dispertita proculdubio quoque vis aniinai, 
Et discissa simul cum corpore disjicietur : 
At quod scinditur, et parteis discedit in ullas, 
Scilicet aeternam sibi naturam abnuit esse. 
Falciferos memorant currus abscindere membra 
Saepe ita desubito permista caede calenteis, 
Ut tremere in terra videatur ab artubus id quod 
Deciditabscissum; quommenstamcn atquehominis vis 
Mobilitate mali non quit sentire dolorem : 
Et simul in pugnae studio quod dedita mens est, 
Corpore cum reliquo pugnam caedeisque petissit ; 
Nec tenet, amissam laevam cum tegmine saepe 
Inter equos abstraxe rotas falceisque rapaceis : 
Nec cecidisse alius dextram, quom scandit, et instat. 
lnde alius conatur adempto surgere crure, 
Quom digitos agitat propter moribundus humi pes : 
Et caput abscissum, calido viventeque trunco, 
Servat humi voltum vitalem oculosque patenteis 
Donec relliquias animai reddidit omneis. 
Quin etiam tibi si lingua vibrante minantis 

Serpentis caudam proeero eorpore, utrimque 
Sit libitum in multas parteis discindere ferro, 
Omnia jam seorsum cernes amcisa recenti 
Volnere tortari, et terratn conspergere tabo, 
Ipsam seque retro partem petere ore priorera, 
Volneris ardenti ut morsu premat icta dolore. 
Omnibus esse igitur totas dicemus in illis 
Particulis animas ? at ea ratione sequetur, 
Unara animantem animas habuisse in corpore multas. 
Ergo divisa est ea, quae fuit una siinul cum 
Corpore, quapropter mortale utrumqueputandum est, 
In multas quoniam parteis discinditur aeque. 

Praeterea, si immortalis natura animai 
Constat, et in corpus nascentibus insinuatur, 
Cur super anteactam aelatem meminisse nequimus, 
Nec vestigia gestarum rerum ulla tenemus? 
Nam si tantopere est animi mutata potestas 
Omnis ut actarum exciderit retinentia rerum, 
Non (ut opinor) id ab letho jam longiter errat. 
Quapropter fateare necesse est, quae fuit ante 
Interiisse, et quae nunc est nunc esse creatam. 

Praeterea, si jarn perfecto corpore nobis 
Inferri solita est animi vivata potestas 
Tum quom gignimur et vitae quom limen inimus, 
Haud ita conveniebat uti cum corpore et una 
Cum membris videatur in ipso sanguine cresse; 

Sed velut in cavea, per se sibi vivere solam 
Convenit, ut sensu corpus tamcn adfluat omne. 
Quare etiam atcjue etiam nec originis esse putandum 
est 

Experteis animas, nec lethi lege solutas. 

Nam neque tantopere adnecti potuisse putandum est 

Corporibus nostris extrinsecus insinuatas : 

Quod fieri totum contra manifesta docet res. 

Namque ita connexa est per venas, viscera, nervos, 

Ossaque, uti dentes quoque sensu participentur ; 

Morbus ut indicat, et gelidai stringor aquai, 

Et lapis oppressus subitus e frugibus asper : 

Nec tam contextae quom sint, exire videntur 

Incolumes posse, et salvas exsolvere sese 

Omnibus e nervis, atque ossibus, articulisque. 

Quod si forte putas extrinsecus insinuatam 
Permanare animam nobis per membra solere, 
Tanto quoique magis cum corpore fusa peribit; 
Quod permanat enim, dissolvitur : interit ergo. 
Dispertita ergo per caulas corporis omneis 
( Ut cibus in membra atque artus quom diditur omneis 
Disperit, atque aliam naturam sufficit ex se), 
Sic anima atque animus, quamvis integra recens in 
Corpus eunt, tamen in manando dissolvuntur, 
Dum quasi per caulas omneis diduntur in artus 
Particulae quibus haec animi natura creatur 

Quae nunc in nostro dominatur corpore, nata 
Ex illa quae tunc peritat partita per artus. 
Quapropter neque natali privata videtur 
Esse die natura animae, neque funeris expers. 

Semina praeterea linquuntur, necne, animai 
Corpore in exanimo? quod si linquuntur, et insunt, 
Haud erit, ut merito immortalis possit haberi ; 
Partibus amissis quoniam libata recessit. 
Sin ita sinceris membris ablata profugit, 
Ut nullas parteis in corpore liquerit ex se, 
Undc cadavera rancenti jam viscere vermeis 
Exspirant? atque unde animantum copia tanta 
Exos et exsanguis tumidos perfluctuat artus? 

Quod si forte animas extrinsecus insinuari 
Vermibus, et priva si in corpora posse venire 
Credis, nec reputas cur millia multa animarum 
Conveniant, unde una recesserit : hoc tameu est ut 
Quaerendum videatur, et in discrimcn agendum ; 
Utrum tandem animae venentur semina quaeque 
Vermiculorum, ipsaeque sibi fabricentur ubi sint, 
An jam corporibus perfectis insinuentur. 
At neque cur faciant ipsae, quareve laborent, 
Dicere suppeditat,neque enim,sinecorporequomsint, 
Sollicitae volitant morbis, alguquc, fameque. 
Corpus enim magis his vitiis adfinc laborat ; 
Et mala multa animus contagi fungitur ejus. 

Sed tamen his esto quamvis facere utile corpus, 
Quod subeant ; at qua possint, via nulla videtur : 
Haud igitur faciunt animae sibi corpora et artus. 
Nec tamen est ut jam perfectis insinuentur 
Corporibus : neque enim poterunt subtiliter esse 
Connexae ; neque consensu contagia fient. 

Denique cur acris violentia triste leonum 
Seminium sequitur; dolus volpibus, et fuga cervis 
A patribus datur, et patrius pavor incitat artus? 
Et jam caetera de genere hoc, cur omnia membris 
Ex ineunte aevo ingenerascunt, inque genuntur, 
Si non certa suo quia semine seminioque 
Vis animi pariter crescit cum corpore toto ? 
Quod si immortalis foret, et mutare soleret 
Corpora, permistis animantes moribus cssent : 
Effugeret canis Hyrcano de semine saepe 
Cornigeri incursum cervi, tremeretque per auras 
Aeris accipiter fugiens veniente columba : 
Desiperent homines, saperent fera saecla ferarum. 

Illud enim falsa fertur ratione, quod aiunt, 
Immortalem animam mutato corpore flecti. 
Quod mutatur enim, dissolvitur: interit ergo. 
Trajiciuntur enim partes, atque ordine migrant : 
Quare dissolvi quoque debent posse per artus, 
Denique ut intereant una cum corpore cunctae. 
Sin animas hominum dicent in corpora semper 

lre humana, tamen quaeram cur e sapienti 
Stulta queat fieri, nec prudens sit puer ullus; 
Nec tam doctus equae pullus quam fortis equi vis : 
Si non certa suo quia semine seminioque 
Vis animi pariter crescit cum corpore toto. 
Scilicet in tenero tenerascere corpore mentem 
Confugiant ; quod si jam fit, fateare necesse est 
Mortalem esse animam, quoniam mutata per artus 
Tantopere amittit vitam sensumque priorem. 

Quove modo poterit pariter cum corpore quoque 
Confirinata cupitum aetatis tangere florem 
Vis animi, nisi erit consors in origine prima? 
Quidve foras sibi vult membris exire senectis ? 
An metuit conclusa manere in corpore putri? 
Et domus setatis spatio ne fessa vetusto 
Obruat ? at non sunt immortali ulla pericla. 

Denique connubia ad Veneris, partusque ferarum 
Esse animas praesto, deridiculum esse videtur ; 
Et spectare immortaleis mortalia membra 
[nnumero numero, certareque praeproperanter 
Inter se quae prima potissimaque insinuetur : 
Si non forte ita sunt animarum foedera pacta, 
Ut, quae priraa volans advenerit, insinuetur 
Prima, neque inter se contendant viribus hilum. 

Denique in aethere non arbor, non aequore in alto 
Nubes esse queunt, nec pisces vivere in arvis, 

Nec cruor in lignis, nec saxis succus inesse ; 
Certum ac dispositum est ubi quidquid crescat et insit : 
Sic aniuii natura nequit sine corpore oriri 
Sola, neque a nervis et sanguine longius esse. 
Hoc si posset enim, multo prius ipsa animi vis 
In capite, aut humeris, aut imis calcibus esse 
Posset, et innasci quavis in parte soleret : 
Tandem in eodem bomine, atque in eodem vase 
maneret. 

Quodquoniaminnostroquoqueconstatcorporecertum 
Dispositumque videtur ubi esse et crescere possit 
Scorsum anima, atqueaniinus ; tanto magis mficiandum 
Toturn posse extra corpus durare genique. 
Quare, corpus ubi interiit, periisse necesse est 
Confiteare animam distractam in corpore toto. 

Quippe etenim mortale aeterno jungere, et una 
Consentire putare, et fungi mutua posse, 
Desipere est : quid enim diversius esse putandum est, 
Aut magis inter se disjunctum discrepitansque, 
Quam, mortale quod est, immortali atque perenni 
Junctum, in concilio saevas tolerare procellas! 

Praeterea, quaecunque manent aeterna, necesse est, 
Aut quia sunt solido cum corpore respuere ictus, 
Nec penetrare pati sibi quidquam, quod queat arctas 
Dissociare intus parteis; ut materiai 
Corpora sunt, quorum. naturam ostendimus ante ; 

Aut ideo durare aetatem posse per omnem, 
Plagarum quia sunt expertia, sicut inane est ; 
Quod manet intactum, neque ab ictu fungitur hilum: 
Aut ideo, quia nulla loci sit copia circum, 
Quo quasi res possint discedere dissoluique; 
Sicut summarum summa est aeterna, neque cxtra 
Quis locus est quo diffugiat ; neque corpora sunt quae 
Possint incidere, et valida dissolvere plaga : 
At neque (uti docui) solido cum corpofe mentis 
Natura est, quoniam admistum est in rebus inane : 
Nec tamen est ut inane : neque autem corpora desunt, 
Ex infinito quae possint forte coorta 
Proruere hanc mentis violento turbine molem, 
Aut aliam quamvis cladein importare pericli : 
Nec porro natura loci, spatiumque profundi 
Deficit, exspergi quo possit vis animai', 
Aut alia quavis possit vi pulsa perire : 
Haud igitur lethi praeclusa est janua menti. 

Quod si forte ideo magis immortalis habenda e>t, 
Quod lethalibus ab rebus munita tenetur ; 
Aut quia non veniunt omnino aliena salutis; 
Aut quia quae veniunt, aliqua ratione recedttnt 
Pulsa prius, quam, quid noceant, Seiltifie ^ueamus: 
Scilicet a vera longe ratione remotum 
Praeter enim quam quod morbis tuxn cx*puri* aegrit, 

Advenit id, quod eam de rebus saepe futuris 
Maccrat, inque metu male habet, curisque fatigat : 
Praeteritisque admissa annis peccata remordent. 
Adde furorem animi proprium, atque oblivia rerum, 
Adde quod in nigras lethargi mergitur undas. 

Nil igitur mors est, ad nos neque pertinet hiluin, 
Quandocfuidem natura animi mortalis habetur : 
Et velut anteacto nil tempore sensimus aegri, 
Ad coniligendum venientibus undique Pcenis; 
Omnia quom belli trepido concussa tumultu 
Horrida contremuere sub altis aetheris auris ; 
In dubioque fuit sub utrorum regna cadendum 
Omnibus humanis esset, terraque marique: 
Sic ubi non erimus, quom corporis atque animai 
Discidium fuerit, quibus e sumus uniter apti, 
Scilicet haud nobis quidquam, qui non erimus tum, 
Accidere omnino poterit, sensumque movere : 
Non si terra mari miscebitur, et mare coelo. 

Et si jam nostro sentit de corpore postquam 
Distracta est animi natura animaeque potestas : 
Nil tamen hoc ad nos, qui coetu conjugioque 
Corporis atque animae consistimus uniter apti. 
Nec, si materiam nostram conlegerit aetas 
Post obitum, rursumque redegerit ut sita nunc est, 
Atque iterum nobis fuerint data lumina vitae, 

Pertineat quidquam tamen ad nos id quod factum, 
Interrupta semel quom sit repetentia nostra. 
Et nunc nil ad nos de nobis attinet, ante 
Qui fuimus, nec jam de illis nos adficit angor, 
Quos de materia nostra nova proferet aetas : 
Nam quom respicias immensi temporis omne 
Praeteritum spatium, tum motus materiai * 
Multimodi quam sint; facile hoc adcredere possis, 
Semina saepe in eodem, ut nunc sunt, ordine posta : 
Nec memori tamen id quimus deprendere mente. 
Inter enim jecta est vitai pausa, vageque 
Deerrarunt passim motus ab sensibus omnes. 

Debet enim,misere quoi forte aegreque futurum est, 
Ipse quoque esse in eo tumtempore,quom male possit 
Accidere : at quoniam mors eximit im, prohibetque, 
Illum, quoi possint incommoda conciliari 
Haec eadem, in quibus et nunc nos sumus, ante fuisse ; 
Scire licet nobis nihil esse in morte timendum : 
Nec miserum fieri, qui non est, posse ; neque hilum 
DifFerre, an nullo fuerit jam tempore natus, 
Mortalem vitam mors quoi immortalis ademit. 

Proinde ubi se videas hominem indignarier ipsum, 
Post mortem fore, ut aut putrescat corpore posto, 
Aut flammis interfiat, malisve ferarum ; 
Scire licet, non sincerum sonere, atque subesse 
Caecum aliquem cordi stimulum, quamvis neget ipse 

Credere se quemquam sibi sensum in morte futurum. 
Non (ut opinor) enim dat quod promitlit, et inde 
Nec radicitus e vita se tollit, et eicit ; 
Sed facit esse sui quiddam super inscius ipse. 
Vivus enim sibi quom proponit quisque, futurum 
Corpus uti volucres lacerent in morte feraeque, 
Ipse sui miseret : neque enim se dividit hilum,' 
Nec removet satis a projecto corpore ; et illud 
Se fingit, sensuque suo contaminat adstans. 
Hinc indignatur se mortalem esse creatum, 
Nec videt, in vera nullum fore morte alium se ; 
Qui possit vivus sibi se lugere peremptum, 
Stansque jacentem, nec lacerari, urive dolere. 
Nam si in morte malum est malis morsuque ferarum 
Tractari, non invenio qui non sit acerbum 
Ignibus impositum calidis torrescere flammis ; 
Aut in melle situm suffocari, atque rigere 
Frigore, quom in summo gelidi cubat aequore saxi ; 
Urgerive superne obtritum pondere terrae. 

At jam non domus accipiet te laeta, neque uxor 
Optima, nec dulces occurrent oscula nati 
Praeripere, et tacita pectus dulcedine tangeut; 
Non poteris factis tibi fortibus esse tuisque 
Praestdio: Miser! o miser! aiunt, omnia ademit 
Una dies infesta tibi tot praemia vitae. 
Illud in his rebus non addunt, Nec tibi earum 

Jain desiderium insidet rerum insuper una. 
Quod bene si videant animo, dictisque sequantur, 
Dissolvant animi magno se angore metuque. 
Tu quidem ut es letho sopitus, sic eris aevi 
Quod superest cunctis privatus doloribus aegris : 
At nos horrifico cinefactum te prope busto 
Insatiabiliter deflebimus, aeternumque 
Nulla dies nobis mcerorem e pectore demet. 
Illud ab hoc igitur quaerendum est, quid sit amari 
Tantopere, ad somnum si res redit, atque quietem, 
Cur quisquam asterno possit tabescere luctu? 

Hoc etiam faciunt, ubi discubuere, tenentque 
Pocula saepe homines, et inumbrant ora coronis, 
Ex animo ut dicant, brevis hic est f ructus homullis : 
Jam fuerit, neque post unquam revocare licebit. 
Tanquam in morte mali cumprimis hoc sit eorum 
Quod sitis exurat miseros, atque arida torreat, 
Aut aliae cujus.desiderium insideat rei. 
Nec sibi enim quisquam tum se, vitaraque requirit, 
Quom pariter mens et corpus sopita quiescunt ; 
(Nam licet aeternum per nos sic esse soporem ;) 
Nec desiderium nostri nos adtigit ullum : 
Et tamen haudquaquam nostros tunc illa per artus 
Longe ab sensiferis primordia motibus errant ; 
Quin conreptus homo ex somno se conligit ipse. 
Multo igitur mortem minus ad nos esse putandum, 

Si minus esse potest quam quod nihil esse videmus. 
Major enirn turbae disjectus materiai 
Consequitur letho, nec qUisquam expergitus exstat, 
Frigida quem semel est vitai pausa secuta. 

Denique si vocem rerum natura repente 
Alittat, et hoc aliquoi nostrum sic increpet ipsa ; 
Quid tibi tantopere est, mortalis, quod nimis aegris 
Luctibus indulges? quid mortem congemis, ac fles? 
Nam si grata fuit tibi vita anteacta, priorque, 
Et non omnia pertusum congesta quasi in vas 
Commoda perfluxere, atque ingrata interiere : 
Cur non, ut plenus vitae conviva, recedis, 
iEquo animoque capis securam, stulte, quietem? 
Sin ea quae fructus cumque es periere profusa, 
Vitaque in offensu est ; cur amplius addere quaeris 
Rursum quod pereat male et ingratum occidat omne : 
Nec potius vitae finem facis, atque laboris? 
Nam tibi proeterea quod machiner, inveniamque 
Quod placeat, nihil est : eadern sunt omnia semper. 
Si tibi non annis corpus jam marcet, et artus 
Confecti languent : eadem tamen omnia restant, 
Oinnia si pergas vivendo vincere saecla ; 
Atque etiam potius, si nunquam sis moriturus. 
Quid respondeamus, nisi justam intendere litem 
Naturam, et veram verbis exponere causam ? 

At qui obitum lamentetur miser amplius aequo, 

Non merito inclamet magis, et v6ce increpet acri ? 
Aufer ab liinc lacrymas, Barathre, et compesce que- 
relas. 

Grandior hic vero si jam, seniorque queratur : 
Omnia perfructus vitai praemia, marces? 
Sed quia semper aves quod abest, praesentia temnis, 
lmperfecta tibi elapsa est ingrataque vita, 
Et nec-opinanti mors ad caput adstitit ante 
Quam satur ac plenus possis discedere rerum. 
Nunc aliena tua tamen aetate omnia mitte, 
jEquo animoque, agedum, jam aliis concede : ne- 
cesse est. 

Jure (ut opinor) agat, jure increpet, inciletque ; 
Cedit enim rerum novitate extrusa vetustas, 
Scmpcr et ex aliis aliud reparare necesse est : 
Nec quidquam in barathrum, nec tartara decidit atra. 
Materies opus est, ut crescant postera saecla ; 
Quae tamen omnia te vita perfuncta sequentur : 
Nec minus ergo ante haec, quam nunc, cecidere, 

cadentque. 
Sic alid ex alio nunquam desistet oriri, 
Vitaque mancupio nulli datur, omnibus usu. 

Respice item quam nil ad nos anteacta vetustas 
Temporis aeterni fuerit, quam nascimur ante. 
Hoc igitur speculum nobis natura futuri 
Temporis exponit post mortem denique nostram : 

Num quid ibi horribile apparet? nurn triste videtur 
Quidquam ? nonne omni somno securius exstat ? 
Atque ea nimirum, quaecunque Acherunte pro- 
fundo 

Prodita sunt esse, in vita sunt omnia nobis. 
Nec miser impendens magnum timet aere saxum 
Tantalus, ut fama est, cassa formidine torpens : 
Sed magis in vita div6m metus urget inanis 
Mortaleis, casumque timent quemcunque ferat fors. 

Nec Tityon volucres ineunt Acherunte jacentem, 
Nec quod sub magno scrutentur pectore, quidquam 
Perpetuam aetatem poterunt reperire profecto, 
Quamlibet immani projectu corporis exstet, 
Qui non sola novem dispensis jugera membris 
Obtineat, sed qui terrai totius orbern : 
Non tamen aeternum poterit perferre dolorem, 
Nec praebere cibum proprio de corpore semper : 
Sed Tityos nobis hic est, in amore jacentem 
Quera volucres lacerant, atque exest anxius angor; 
Aut alia quavis scindunt cuppedine curae. 

Sisyphus in vita quoque nobis ante oculos est, 
Qui petere a populo fasceis, saevasque securei» 
Imbibit ; et semper victus, tristisque recedit : 
Nam petere imperium, quod inane est, nec datur 
unquam, 

Atque in eo semper durum sufferre laborem* 

Digitized by GoogL 



LIBER TERTIUS. 133 

Hoc est adverso nixantem trudere monte 
Saxum, quod tamen a summo jam vertice rursum 
Volvitur, et plani raptim petit aequora campi. 

Deinde animi ingratam naturam pascere semper, 
Atque explere bonis rebus, satiareque nunquam, 
Quod faciunt nobis annorum tempora, circum 
Quom redeunt, foetusque ferunt, variosque lepores, 
Nec tamen explemur vitai fructibus unquam ; 
Hoc (ut opinor) id est, aevo florente puellas 
Quod memorant, laticem pertusum congerere in vas ; 
Quod tamen expleri nulla ratione potestur. 

Cerberus et Furiae jam vero, et lucis egenus 
Tartarus, horriferos eructans faucibus aestus, 
Haec neque sunt usquam, neque possunt esse pro- 
fecto. 

Sed metus in vita poenarum pro malefactis 
Est insignibus insignis, scelerisque luela 
Carcer, et horribilis de saxo jactus deorsum, 
Verbera, carnifices, robur, pix, lamina, taedaj : 
Quae tamen et si absunt, at mens sibi conscia facti 
Praemetuens, adhibet stimulos, torretque flagellis; 
Nec videt interea, qui terminus esse malorum 
Possit, nec quae sit poenarum denique finis ; 
Atque eadem metuit magis haec ne in morte gra- 
vescant : 

Hinc Acherusia fit stultorum denique vita. 

Hoc etiam tibi tute interdum dicere possis : 
Lumina sis oculis etiam bonus Ancus reliquit, 
Qui melior multis, quam tu, fuit, improbe, rebus. 
Inde alii multi reges, rerumque potentes 
Occiderunt, magnis qui gentibus imperitarunt. 

Ille quoque ipse, viam qui quondam per mare 
magnum 

Stravit, iterque dedit legionibus ire per altum, 
Ac pedibus salsas docuit super ire lacunas, 
Et contempsit, aquis insultans, murmura ponti, 
Lumine adempto, animam moribundo corpore fudit. 

Scipiades, belli fulmen, Cartbaginis horror, 
Ossa dedit terrae, proinde ac famul infimus esset. 

Adde repertores doctrinarum, atque leporum, 
Adde Heliconiadum comites ; quorum unus Homerus 
Sceptra potitus, eadem aliis sopitus quiete est. 

Denique Democritum postquam matura vetustas 
Adtnonu.it memorem motus languescere mentis, 
Sponte sua letho caput obvius obtulit. Ipse 
Ipse Epicurus obit decurso lumine vitse, 
Qui genus humanttm ingenio superavit, et omneis 
Kestinxit, stellas exortus uti aetherius sol. 

Tu vero dubitabis, et indignabere obire, 
Mortua quoi vita est prope jam vivo, atque videnti? 
Qui somno partem majorem conteris aevi ? 
Et vigilans stertis, nec somnia cernere cessas, 

Sollicitamque geris cassa formidine mentem ? 
Nec reperire potes, quid sit tibi saepe mali, quom 
Ebrius urgeris multis miser undique curis, 
Atque animi incerto fluitans errore vagaris ? 

Si possent homines, proinde ac sentire videntur, 
Pondus inesse animo, quod se gravitate fatiget, 
Et quibus id fiat causis cognoscere, et unde 
Tanta mali tanquam moles in pectore constet ; 
Haud ita vitam agerent, ut nunc plerumque videmus, 
Quid sibi quisque velit, nescire, et quaerere semper, 
ComntHitare locum, quasi onus deponere possit. 

Exit saepe foras magnis ex aedibus ille, 
Esse domi quem pertaesum est, subitoque revertit ; 
Quippe foris nihilo melius qui sentiat esse. 

Currit agens mannos ad villam hic praecipitanter, 
Auxilium tectis quasi ferre ardentibus instans ; 
Oscitat extemplo, tetigit quom limina villae, 
Aut abit in somnum gravis, atque oblivia quaerit, 
Aut etiam properans urbem petit atque revisit. 
Hoc se quisque modo fugit : at, quem scilicet, ut fit, 
Effugere haud potis est, ingratis haeret, et angit, 
Propterea, morbi quia causam non tenet aeger ; 
Quam bene si videat, jam, rebus quisque relictis 
Naturam primum studeat cognoscere rerum, 
Temporis aeterni quoniam, non unius horae, 
Ambigitur status, in quo sit mortalibus omnis 

iEtas post mortem, quae restat cumque, manenda. 

Denique tantopere in dubiis trepidare periclis 
Quae mala nos subigit vitai tanta cupido ? 
Certa quidem finis vitae mortalibus adstat, 
Nec devitari lethum pote, quin obeamus. 

Praeterea, versamur ibidem, atque iusumus usque: 
Nec nova vivendo procuditur ulla voluptas. 
Sed dum abest quod avemus, id exsuperare videtur 
Caetera: post aliud, quom contigit illud, avemus; 
Et sitis aequa tenet vitai semper hianteis : 
Posteraque in dubio est fortunam quam vehat aetas, 
Quidve ferat nobis casus, quive exitus instet. 

Nec prorsum, vitam ducendo, demimus hilum 
Tempore de mortis, nec delibrare valemus, 
Quo minus esse diu possimus morte peremti. 
Proinde licet quot vis vivendo condere saecla, 
Mors aeterna tamen nihilo minus illa manebit : 
Nec minus ille diu jam non erit, ex hodierno 
Lumine qui fmem vitai fecit, et ille 
Mensibus atque annis qui multis occidit ante. 

Avia Pieridum peragro loca nullius ante 
Trita solo : juvat integros accedere fonteis, 
Atque haurire; juvatque novos decerpere flores, 
Insignemque meo capiti petere inde coronam 
Unde prius nulli velarint tempora Musae. 
Primum quod magnis doceo de rebus, et arctis 
Relligionum animos nodis exsolvere pergo: 
Deinde quod obscura de re tam lucida pango 
Carmina, musaeo contingens cuncta lepore : 
Id quoque enim non ab nulla ratione videtur : 
Nam veluti pueris absintbia tetra medentes 
Quum dare conantur, prius oras pocula circum 
Contingunt mellis dulci flavoque liquore, 
Ut pueroruln aetas improvida ludificetur 

Labrorum tenus, interea perpotet amarum 

Absinthi laticem, deceptaque non capiatur, 

Sed potius tali tactu recreata valescat ; 

Sic ego nunc, quoniam haec ratio plerumque videtur 

Tristior esse quibus non est tractata, retroque 

Volgus abhorret ab hac, volui tibi suaviloquenti 

Carmine Pierio rationem exponere nostram, 

Et quasi musaeo dulci contingere melle, 

Si libi forte animum tali ratione tenere 

Versibus in nostris possem, dum perspicis omnem 

Naturam rerum, ac persentis utilitatem. 

Sed quouiam docui cunctarum exordia rerum 
Qualia sint, et quam variis distantia formis 
Sponte sua volitent aeterno percita motu, 
Quoque modo possint res ex his quaeque creari ; 
Atque animi quoniam docui natura quid esset, 
Et quibus e rebus cum corpore copta vigeret, 
Quove modo distracta rediret in ordia prima : 
Nunc agere incipiam tibi, quod vehementer ad has res 
Attinet, esse ea quae rerum Simulacra vocamus; 
Quae quasi membranae summo de corpore rerum 
Dereptae volitant ultro citroque per auras : 
Atque eadem nobis vigilantibus obvia menteis 
Terrificant, atque in sornnis, quum saepe figuras 
Contuimur miras, simulacraque luce carentum, 
Quae nos horrifice languenteis saepe sopore 

Excierunt: ne forte animas Acherunte reamur 
Effugere, aut umbras inter vivos volitare ; 
Neve aliquid nostri post mortem posse relinqui, 
Cum corpus simui atque animi natura perempta 
[n sua discessum dederunt primordia quaeque. 

Dico igitur, rerum effigias, tenueisque figuras 
Mittier ab rebus summo de corpore earuin; 
Quae quasi membrana, vel cortex nominitanda est, 
Quod speciem ac formam similem gerit ejus imago, 
Quoiuscunque cluet de corpore fusa vagari. 

ld licet hinc quamvis hebeti cognoscere corde : 
Principio, quoniam mittunt in rebus apertis 
Corpora res multae, partim diffusa solute, 
Robora seu fumum mittunt, ignesque vaporem ; 
Et partim contcxta magis, condensaque, ut olim 
Cum veteres ponunt tunicas aestate cicadae, 
Et vituli cum membranas de corpore summo 
Nascentes mittunt, et item cum lubrica serpens 
Exuit in spinis vestem ; nam saepe videmus 
Illorum spoliis vepreis volitantibus auctas. 
Haec quoniam fiunt, tenuis quoque debet imago 
Ab rebus mitti summo de corpore eamm. 
Nam cur illa cadant magis, ab rebusque recedant, 
Quam quae tenuia sunt, hiscendi est nulla potestas. 
Praesertim quum sint in summis corpora rebus 
Multa minuta, jaci quae possint ordine eodem 

Quo fuerint, veterem et formae servare figuram ; 
Et multo citius, quanto minus endopediri 
Pauca queunt, et sunt in prima fronte locata. 

Nam certe jaci, atque emergere multa videmus, 
Non solum ex alto, penitusque, ut diximus ante, 
Verum de summis ipsum quoque saepe colorem: 
Et volgo faciunt id lutea, russaque vela, 
Et ferrugina, cum magnis intenta theatris 
Per malos volgata, trabeisque trementia fluctant : 
Namque ibi consessum caveai' subter, et omnem 
Scenai speciem, patrum, matrumque, deorumque, 
Inficiunt, coguntque suo fluitare colore; 
Et quanto circum mage sunt inclusa theatri 
Moenia, tam magis haec intus perfusa lepore 
Omnia conrident conrepta luce diei. 
Ergo lintea de summo quum corpore fucum 
Mittunt, efligias quoque debent mittere tenueis 
Res quaeque, ex summo quoniam jaculantur utraeque. 
Sunt igitur jam formarum vestigia certa, 
Quae volgo volitant subtili praedita filo, 
Ncc singillatim possunt secreta videri. 

Praeterea, omnis odos, fumus, vapor, atque aliae res 
Consimiles, ideo difFusae rebus abundant, 
Ex alto quia dum veniunt intrinsecus ortae, 
Scinduntur per iter flexum ; nec recta viarum 
Ostia sunt, qua contendunt exire coortae : 

At contra, tenuis summi membrana coloris 
Cum jacitur, nihil est, quod eam discerpere possit, 
In promptu, quoniam est in prima fronte locata. 
Postremo, in speculis, in aqua, splendoreque in omni 
Quaecunque apparent nobis simulacra, necesse est, 
Quandoquidem simili specie sunt praedita rerum, 
Esse in imaginibus missis consistere eorum : 
Nam cur illa cadant magis, ab rebusque recedant 
Corpora, res multae quae mittunt corpore aperto, 
Quam quae tenuia sunt, hiscendi est nulla potestas. 

Sunt igitur tenues formarum, consimilesque 
Effigiae, singillatim quas cernere nemo 
Cum possit, tamen adsiduo crebroque repulsu 
Rejectae, reddunt speculorum ex aequore visum : 
Nec ratione alia servari posse videntur 
Tantopere, ut similes reddantur quoique figurae. 

Nunc age, quam tenui natura constet imago, 
Percipe ; et inprimis quoniam primordia tantum 
Sunt infra nostros scnsus, tantoque minora, 
Quam quae primum oculi coeptant non posse tueri. 

Nunctamenidquoqueuticonfirmem,exordiarerum 
Cunctarum quam sint subtilia, percipe paucis. 

Primum animalia sunt jain partim tantula, eorum 
Tertia pars nulla ut possit ratione videri. 
Horum intestinum quodvis qualeesse putandumest? 
Quid? cordis globus aut oculi? quid ? membra? 
quid? artus? 

Quantula sunt? quid? praeterea primordia quaeque, 
Undeaniraa, atqueanimi constet natura necessum est, 
Nonne vides, quam sint subtilia, quamque minuta ? 

Praeterea, quaecunque suo de corpore odorem 
Exspirant acrem, panaces, absinthia tetra, 
Abrotonique graves, et tristia centaurea; 
Horum unumquodvis leviter si forte ciebis, 
Quamprimum noscas reruni simulacra vagare 
Multa modis multis, nulla vi, cassaque sensu : 
Quorum quantula pars sit imago, dicere nemo est 
Qui possit, neque eam rationem reddere dictis. 
Sed ne forte putes ea demum sola vagare, 
Quaecunque ab rebus rerum simulacra recedunt : 
Sunt etiam, quae sponte sua gignuntur, et ipsa 
Constituuntur in hoc coelo, qui dicitur aer ; 
Quae multis formata modis sublime feruntur, 
Nec speciem mutare suam Hquentia cessant, 
Et quoiusquemodi formarum vertere in ora. 
Ut nubeis facile interdum concrescere in alto 
Cernimus, et mundi speciem violare serenam, 
Aera mulcenteis motu : nam saepe gigantum 
Ora volare videntur, et umbram ducere late : 
Interdum magni montes, avolsaque saxa 
Montibus, anteire et solem succedere praeter; 
Inde alios trahere, atque inducere bellua nimbos. 

Nunc ea quam facili et celeri ratione genantur, 
Perpetuoque fluant ab rebus, lapsaque cedant. 

Semper enim summum quidquid de rebus abundat 
Quod jaculentur : et boc alias cum pervenit in res, 
Transit, ut in primis vestem : sed in aspera saxa, 
Aut in materiem ut ligni pervenit, ibi jam 
Scinditur, ut nullum simulacrum reddere possit. 
At cum splendida quae constant opposta fuerunt, 
Densaque,ut in primis speculumest, nihil accidit horum; 
Nam neque uti vestem possit transire, neque ante 
Scindi, quam meminit laevor praestare salutem : 
Quapropter fit, ut hinc nobis simulacra genantur; 
Et quamvis subito, quovis in tempore, quamque 
Rem contra speculum ponas, apparet imago : 
Perpetuo fluere ut noscas e corpore summo 
Texturas rerum tenueis, tenueisque figuras. 
Ergo multa brevi spatio simulacra genuntur, 
Ut merito celer his rebus dicatur origo. 

Et quasi multa brevi spatio submittere debet 
Lumina sol, ut perpetuo sint omnia plena ; 
Sic a rebus item siinili ratione necesse est 
Teinporis in puncto rerum simulacra ferantur 
Multa modis multis in cunctas undique parteis : 
Quandoquidem speculum quocunque obvertiinus,oris 
Res ibi respondent simili forma atque colore. 

Praeterea, modo quom fuerit liquidissima coeli 
Tempestas, perquam subito fit turbida fioede 
Undique, uti tenebras omneis Acherunta rearis 

Liquisse, et magnas eoeli compl6sse cavernas : 
LJsque adeo tetra nimborum nocte coorta, 
Impendent atroe formidinis ora superne ; 
Quorum quantula pars sit imago, dicere nemo est 
Qui possit, neque eam rationem reddere dictis. 

Nunc age, quam celeri motu simulacra ferantur, 
Et qua; mobilitas ollis tranantibus auras 
Reddita sit, longo ut spatio brevis hora teratur, 
In quemcunque locum diverso nuinine tendunt, 
Suavidicis potius quam multis versibus edam : 
Parvus ut est cycni melior canor, ille gruum quani 
Clamor, in aetheriis dispersus nubibus austri. 

Principio, persaepe leveis res, atque minutis 
Corporibus factas, celereis licet esse videre. 
In quo jam genere est solis lux, et vapor ejus, 
Propterea quia sunt e primis facta minutis ; 
Quae quasi truduntur, perque aeris intervallum 
Non dubitant transire, sequenti concita plaga: 
Suppeditatur enim confestim lumine lumen, 
Et quasi protelo stimulatur fulgure fulgur. 
Quapropter simulacra pari ratione necesse est 
lmmemorabile per spatium transcurrere posse 
Temporis in puncto : primum quod parvola causa 
Est procul a tergo quae provehat atque propellat : 
Deinde quod usque adeo textura praedita rara 
Miltuntur, facile ut quasvis penetrare queant res, 

Et quasi permanare per aeris intervallum. 

Praeterea, si, quae penitus corpuscula rerum 
Ex alto io terras mittuntur, solis uti lux 
Ac vapor, haec puncto cernuntur lapsa diei 
Per totum coeli spatium diffundere sese i 
Perque volare mare, ac terras, eoelumque rigare 
Quod supera est; ubi tam volucrihaeclevitateferuntur: 
Quid ? quae sunt igitur jam prima in fronte parata 
Cum jaciuntur, et emissurn res nulia moratur, 
Nonne vides citius debere, et longius ire : 
Multiplexque loci spatium transcurrere eodem 
Tempore, quo solis pervolgant lumina coelum ? 

Hoc etiam in primis specimen verum esse videtur, 
Quam celeri motu rerum simulacra ferantur, 
Quod simul ac primum sub divo splendor aquai' 
Ponitur, extemplo, coelo stellante, serena 
Sidera respondent in aqua radiantia mundi. 
Jamne vides igitur, quam puncto tempore imago 
^Etheris ex oris ad terrarum accidat oras ? 

Quareetiamatque etiam mitti haecfateare necesse est 
Corpora, quae feriant oculos, visumque lacessant : 
Perpetuoque fluunt certis ab rebus odores; 
Frigus ut a fluviis, calor a sole, aestus ab undis 
iEquoris, exesor moerorum litora circum : 
Nec variae cessant voces volitare per auras : 
Denique in os salsi venit humor saepe saporis, 

Cum mare vcrsamur propter; dilutaque contra 
Cum tuimur misceri absinthia, tangit amaror. 
Usque adeo omnibus al) rebus res quaeque fluenter 
Fertur, et in cuuctas dimittitur undique parteis ; 
Nec mora, nec rcquies inter datur ulla fluendi : 
Perpetuo quoniam sentimus, et omnia semper 
Cernere, odorari licet, et sentire sonorem. 

Praeterea, quoniam manibus tractata figura 
In tenebris qusedam cognoscitur esse eadem quae 
Cernitur in luce et claro candore, necesse est 
Consimili causa tactum visumque moveri. 
Nunc igitur, si quadratum tentamus, et id nos 
Commovet in tenebris ; in luci quae poterit res 
Accidere ad speeiem, quadrata nisi ejus imago? 

Esse in imaginibus quapropter causa videtur 
Cernendi, neque posse sine liis res ulla videri. 
Nunc ca, quae dico, rerum simulacra, feruntur 
Undique, et in cunctas jaciuntur didita parteis ; 
Verum, nos oculis quia solis cernere quimus, 
Propterca fit, uti, speciem quo vertimus, omnes 
Res ibi eam contra feriant forma atque colore. 
Et quantuin quaeque a nobis res absit, imago 
Eflicit ut videamus, et internoscere curat. 
Nam cum iniltitur, extemplo protrudit agitque 
Aera, qui inter se cumque est oculosque locatus; 
Isque ita per nostras acies perlabitur omnis, 



Digitized by Google 



LIBER QUARTUS 



Et quasi perterget pupillas, atque ita transit. 
Propterea fit, uti videamus quam procul absit 
Res quaeque; et quanto plus aeris ante agitatur, 
Et nostros oculos perterget longior aura, 
Tam procul esse magis res quaeque remota videtur: 
Scilicet haec summe celeri ratione geruntur, 
Quale sit ut videamus, et una quam procul absit. 

Illud in his rebus minime mirabile habendum est, 
Cur, ea quae feriant oculos simulacra videri 
Singula cum nequeant, res ipsae perspiciantur : 
Ventus enim quoque paullatim cum verberat, et cum 
Acre ferit frigus, non privam quamque solemus 
Particulam venti sentire, et frigoris ejus ; 
Sed magis unversum ; fierique perinde videmus 
Corpore tum plagas in nostro, tanquam aliquae res 
Verberet, atque sui det sensum corporis extra. 
Praeterca, lapidem digito cum tundimus, ipsum 
Tangimus extremum saxi, summumque colorem : 
Nec sentimus eum tactu, verum magis ipsam 
Duritiem penitus saxi sentimus in alto. 

Nunc age, cur ultra speculum videatur imago, 
Percipe; nam certe penitus remota videtur. 
Quod genus illa, foris quae vere transpiciuntur, 
Janua cum per se transpectum praebet apertum, 
Multa facitque foris ex aedibus ut videantur. 
Is quoque enim duplici, geminoque fit aifre visus : 

Primus enim est, citra posteis qui cernitur aer ; 
Inde fores ipsae dextra laevaque sequuntur; 
Post extraria lux oculos perterget, et aer 
Alter, et illa foris quae vere transpiciuntur. 
Sic ubi se primum speculi projecit imago, 
Dum venit ad nostras acies, protrudit agitque 
Aera qui inter se cunque est oculosque locatus ; 
Et facit ut prius hunc omnem sentire queamus 
Quam speculum : sed ubi speculum quoque sensimus 
ipsum, 

Continuo a nobis in id haec, quae fertur, imago 
Pervenit, et nostros oculos rejecta revisit ; 
Atque alium prae se propellens aera volvit, 
llt facit ut prius hunc quam se videamus : eoque 
Distare a speculo tantum remota videtur. 
Quare etiam atque etiam minime mirarier est par 
lllis, quae reddunt speculorum ex aequore visum, 
Aeribus binis, quoniain res confit utroque. 

Nunc ea, quae nobis membrorum dextera pars est, 
In speculis fit ut in laeva videatur, eo quod 
Planiticm ad speculi veniens cum offendit imago, 
Non convertitur incolumis ; sed recta retrorsum 
Sic eliditur, ut siquis prius arida quam sit 
Cretea persona, adlidat pilaeve trabive; 
Atque ea continuo rectam si fronte figuram 
Servet, et elisam retro sese exprimat ipsa ; 

Sol etiain caecat, contra si tendere pergas ; 
Propterea, quia vis magna est ipsius, et alte 
Aera per purum graviter simulacra feruntur, 
Et feriunt oculos turbantia composituras. 
Praeterea, splcndor, quicunque est acer, adurit 
Srepe oculos, ideo quod semina possidet ignis 
Multa, dolorem oculis quae gignunt insinuando. 

Lurida praeterea fiunt quaecunque tuentur 
Arquati, quia luroris de corpore eorum 
Semina multa fluunt simulacris obvia rerum : 
Multaque sunt oculis in eorum denique mista, 
Quae contage sua palloribus omnia pingunt. 

E tenebris autem quae sunt in luce tuemur, 
Propterea, quia cum propior caliginis aer 
Ater init oculos prior, et possedit apertos, 
lnsequitur candcns confestim lucidus aer, 
Qni quasi purgat eos, ac nigras discutit umbras 
Aeris illius; nam multis partibus hic est 
Mobilior, multisque minutior, et mage pollens. 
Qui simul atque vias oculorum luce replevit, 
Atque patefecit, quas ante obsederat ater, 
Continuo rerum simulacra adaperta sequuntur 
Quae sita sunt in luce, lacessuntque, ut videamus. 
Quod contra facere in tenebris a luce nequimus, 
Propterea, quia posterior caliginis aer 
Crassior insequitur, qui cuncta foramina complet, 

Obsiditque vias oculorum, ne simulaera 
Possint ullarum rerum conjecta moveri. 

Quadratasque procul turreis cum cernimus urbis, 
Propterea fit uti videantur saspe rotundae, 
Angulus obtusus quia longe cernitur omnis, 
Sive etiam potius non cernitur; ac perit ejus 
Plaga, nec ad nostras acies perlabitur ictus : 
Aera per multum quia dum siinulacra feruntur, 
Cogit bebescere eum crebris offensibus aer. 
Hinc, ubi suffugit sensum simul angulus omnis, 
Fit, quasi tornata ut saxorum structa tuantur ; 
Non tamen ut corarn quae sunt, vereque rotunda, 
Sed quasi adumbratim paullum simulata videntur. 

Umbra videtur item nobis in sole moveri, 
Et vestigia nostra sequi, gestumque imitari ; 
(Aera si credas privatum lumine posse 
Indugredi, motus hominum gestusque sequentem : 
Nam nihil esse potest aliud nisi lumine cassus 
Aer, id, quod nos umbram perhibere suemus ;) 
Nimirum, quia terra locis ex ordine certis 
Lumine privatur solis, quacunque meantes 
Ollicitnus : repletur item, quod liquimus ejus. 
Propterea fit, uti videatur, quaj fuit umbra 
Corporis, e regione eadem nos usque secuta; 
Semper enim nova se radiorum lumina fundunt, 
Primaque dispereunt, quasi in ignem lana trahatur : 

Propterea facile et spoliatur lumine terra, 
Et repletur itera, nigrasque sibi abluit umbras. 
Nec tamen hic oculos falli concedimus hilum : 
Nam, quocunque loco sit lux, atque unibra, tueri 
lllorum est : eadem vero sint lumina, necne, 
Qmbraque, quae fuit hic, eadem num transeat illuc, 
An potius fiat, paullo quod diximus ante; 
Hoc animi demum ratio discernere debet; 
Nec possunt oculi naturam uoscere reruin. 
Proinde animi vitium hoc oculis adfingere noli. 

Qua vehimur navi, fertur, cum stare videtur; 
Quae manet in statione, ea praeter creditur ire : 
Et fugere ad puppim colles, campique videntur, 
Quos agimus praeter navim, velisque volamus. 

Sidera cessare aetheriis adfixa cavernis 
Cuncta videntur ; at adsiduo in sunt omnia motu ; 
Quandoquidem longos obitus exorta revisunt, 
Quom permensa suo sunt coelum corpore claro : 
Solque pari ratioue manere, et luna videtur 
In statione, ea quae ferri res indicat ipsa. 

Exstantesque procul medio de gurgite montes, 
Classibus inter quos liber patet exitus, idem 
Apparent; et longe divolsi licet, ingens 
Insula conjunctis tamen ex his una videtur. 

Atria versari, et circumcursare colurnnae 
Usque adeo fit uti pueris videantur, ubi ipsi 

Desierunt verti, vix ut jam credere possint, 
Non supra sese ruere omnia tecta minari. 

Jamque rubrum tremulis jubar ignibus erigere alte 
Quom coeptat natura, supraque extollere monteis ; 
Quos tibi tum supra sol monteis esse videtur, 
Comminus ipse suo contingens fervidus igni, 
Vix absunt nobis missus bis mille sagittae; 
Vix etiam cursus quingentos saepe veruti : 
Inter eos solemque jacent immania ponti 
iEquora substrata aetheriis ingentibus oris ; 
Interjectaque sunt terrarum millia multa, 
Quae variae retinent gentes, et saecla ferarum. 

At conlectus aquae digitum non altior unum, 
Qui lapides inter sistit per strata viarum, 
Despectum praebet sub terras impete tanto, 
A terris quantum coeli patct altus hiatus : 
Nubila despicere, et coelum ut videare videre, et 
Corpora mirande sub terras abdita coelo. 

Denique, ubi in medio nobis equus acer obhaesit 
Flumine, et iu rapidas amnis despeximus undas, 
Stantis equi corpus transversum ferre videtur 
Vis, et in adversum flumen contrudere raptim ; 
Et, quocunque oculos trajecimus, omnia ferri, 
Et fluere adsimili nobis ratione videntur. 

Porticus aequali quamvis est denique ductu, 
Stansque in perpetuum paribus suffulta columnb; 

Longa tamen parte ab summa cum tota videtur, 
Paullatim trahit angusti fastigia coni, 
Tecta solo jungens, atque omnia dextera laevis ; 
Donicum in obscurum coni conduxit acumen. 

In pelago nautis ex undis ortus, in uudis 
Sol fit uti videatur obire, et condere lumen, 
Quippe ubi nil aliud nisi aquam coelumque tuentur; 
Ne leviter credas labefactari undique sensus. 

At maris ignaris in portu clauda videntur 
Navigia, aplustris fractis, obnitier undis. 
Nam quaecunque supra rorem salis edita pars est 
Remorum, recta est ; et recta superne guberna : 
Quae demersa liquore obeunt, refracta videntur 
Oinnia converti, sursumque supina reverti ; 
Et reflexa prope in summo fluitare liquore. 

Raraque per coelum quom venti nubila portant 
Tempore nocturno, tum splendida signa videntur 
Labier adversum nimbos, atque ire superne 
Longe aliam in partem quam quo ratione feruntur. 

At si forte oculo manus uni subdita subter 
Pressit eum, quodam sensu fit, uti videantur 
Omnia quae tuimur fieri tum bina tuendo ; 
Bina lucernarum florentia lumina flammis, 
Binaque per totas aedeis geminare supellex, 
Et duplices hominum facies, et corpora bina. 

Denique quom suavi devinxit membra sopore 

Somnus, et in summa corpus jacet omne quiete ; 
Tum vigilare tamen nobis, et membra movere 
Nostra videmur, et in noctis caligine caeca 
Cernere censemus solem, lumenque diurnuin : 
Conclusoque loco coelum, mare, flumina, monteis 
Mutare, et campos pedibus transire videmur : 
Et sonitus audire, severa silentia noctis 
Undique quom conslent, et reddere dicta tacentes. 

Caetera de genere hoc mirande multa videmus, 
Quae violare fidem quasi sensibus omnia quaerunt ; 
Nequidquam : quoniam pars horum maxima fallit 
Propter opinatus animi quos addimus ipsi, 
Pro visis ut sint, quae non sunt sensibus visa. 
Nam nihil egregius, quam res secernere apertas 
A dubiis, animus quas ab se protinus addit. 

Denique, nil sciri si quis putat, id quoque nescit 
An sciri possit, quoniam nil scire fatetur: 
Hunc igitur contra mittam contendere causam, 
Qui capite ipse suo in statuit vestigia sese. 
Et tamen hoc quoque uti concedam scire, at id ipsum 
Quaeram, (quom in rebus veri nil viderit ante,) 
Unde sciat, quid sit scire, et nescire vicissim : 
Notitiam veri quae res, falsique crearit ; 
Et dubium certo quae res differre probarit? 

Invenies primis ab sensibus esse creatam 
Notitiam veri, neque sensus posse refelli : 

Nam majore fide debet reperirier illud, 
Sponte sua veris quod possit vincere falsa. 
Quid majore fide porro, quam sensus haberi 
Debet ? an ab sensu falso ratio orta valebit 
Dicere eos contra, quae tota ab sensibus orta est? 
Qui nisi sint veri, ratio quoque falsa fit omnis. 
An poterunt oculos aures reprehendere ? an aureis 
Tactus ? an hunc porro tactum sapor arguet oris ? 
An confutabunt nares, oculive revincent? 
Non (ut opinor)ita est; nam seorsum quoique potestas 
Divisa est : sua vis quoique est ; ideoque necesse est, 
Quod molle aut durum est,gelidumfervensve, seorsum 
Id molle aut durum, gelidum fervensve videri ; 
Et seorsum varios rerum sentire colores, 
Et quaecunque coloribus sunt conjuncta, necesse est. 
Seorsus item sapor oris habet vim, seorsus odores 
Nascuntur, seorsum sonitus : ideoque necesse est, 
Non possint alios alii convincere sensus. 
Nec porro poterunt ipsi reprendere sese ; 
Jujna fides quoniam debebit semper haberi. 
Proinde, quod in quoque est his visum tempore, 
verum est. 

Et, si non poterit ratio dissolvere causam, 
Cuc ea, quae fuerint juxtim quadrata, procul sint 
Visa rotunda ; tamen prsestat rationis egentem 
Reddere mendose causas utriusque figurae, 

Quam manibus manifesta suis emittere quaequam, 

Et violare fidem primam, et convellere tota 

Fundamenta quibus nixaturvita salusqne. 

Non modo enim ratio ruat omnis, vita quoque ipsa 

Concidat extemplo, nisi credere sensibus ausis, 

Praecipiteisque locos vitare, et caetera quae sint 

In genere hoc fugienda; sequi, contraria quae sint. 

llla tibi est igitur verborum copia cassa 

Omnis, quae contra sensus instructa parata est. 

Denique ut in fabrica, si prava est regula prima, 
Normaque si fallax rectis regionibus exit, 
Et libella aliqua si ex parti claudicat hiium, 
Omnia mendose fieri, atque obstipa necessum est, 
Prava, cubantia, prona, supina, atque absona tecta ; 
Jam ruere ut quaedam videantur velle, ruantque, 
Prodita judiciis fallacibus omnia primis. 
Sic igitur ratio tibi rerum prava necesse est, 
Falsaque sit, falsis quaecunque ab sensibus orta est. 

Nunc alii sensus quo pacto quisque suam 
Sentiat, haud quaquam ratio scruposa relicta 

Principio, auditur sonus, et vox omnis, in 
Insinuata suo pepulere ubi corpore 
Corpoream quoqueenim vocem constareJ 
Et sonitum , quoniam possunt iujpellere m zjsd^ . 
Praeterradit enim vox fauceis ssepe, 
Asperiora foras gradiens arteria 

Quippe, per angustum turba majore coorta 

Ire foras ubi cceperunt primordia vocum, 

Scilicet expletis quoque janua raclitur oris 

Rauca viis, et iter laedit qua vox it in auras. 

Ilaud igitur dubium est, quin voces verbaque constent 

Corporeis e principiis, ut laedere possint. 

Nec te fallit item, quid corporis auferat, et quid 
Detrabat ex bominum nervis, ac viribus ipsis 
Perpetuus sermo nigrai noctis ad umbram, 
Aurorae perductus ab exoriente nitore ; 
Praesertim si cum summo est clamore profusus : 

o corpoream vocem constare necesse est, 
Multa loquens quoniam amittit de corpore partem. 

Asperitas autem vocis fit ab asperitate 
Priucipiorum, et item laevor laevore creatur : 
Nec simili penetrant aureis primordia forma, 
Quom tuba depresso graviter sub murmure mugit, 
Et revocat raucum retrocita barbara bombum ; 
Vallibus et cycni gelidis orti ex Heliconis 
Quom liquidam toilunt lugubri voce querelam. 

Hasce igitur penitus voces quom corpore nostro 
Exprimimus, rectoque foras emittimus ore, 
Mobilis articulat verborum daedala lingua ; 
Formaturaque labrorum pro parte figurat. 

Atqueubi non longum spatium est, unde illa profecta 
Perveniat vox quaeque, necesse est verba quoque ipsa 

Plane exaudiri, discernique articulatim : 
Servat eniin formaturam, servatque figuram. 
At si interpositum spatium sit longius aequo, 
Aera per multum confundi verba necesse est, 
Et conturbari vocem, dum transvolat auras. 
Ergo fit, sonitum ut possis audire, neque hilum 
Internoscere verborum sententia quae sit, 
Usque adeo confusa venit vox, inque pedita. 

Praeterea, edictum sa?pe unum pereiet aureis 
Omnibus in populo emissum praeconis ab ore : 
ln multas igitur voces vox una repente 
Diffugit, in privas quoniam se dividit aureis, 
Obsignans formam verbis, clarumque sonorem. 

At quae pars vocum non aureis accidit ipsas, 
Praeterlata perit frustra diffusa per auras : 
Pars solidis adlisa locis, rejecta sonorem 
Reildit, et interdum frustratur imagine verbi. 

Quae bene quom videas, rationem reddere possis 
Tute tibi atque aliis, quo pacto per loca sola 
Saxa pareis fonnas verborum ex ordine reddant, 
Palanteis comites quom monteis inter opacos 
Quaerimus, et magna dispersos voce ciernus. 

Sex etiam, aut septem loca vidi reddere voces, 
Unam quom jaceres: ita eolles collibus ipsis 
Verba repulsantes iterabant dicta referre. 
Haec loca capripedes Satyros, N^nnpbasque tenere 

Finitimi fingunt, et Faunos esse loquuntur; 
Quorum noctivago strepitu, ludoque jocanti 
Adfirmant volgo taciturna silentia rumpi, 
Chordarumque sonos fieri, dulceisque querelas, 
Tibia quas fundit digitis pulsata canentum : 
El geuus agricolum late sentiscere, quom Pan 
Pinea seuiiferi capitis velamina quassans, 
Unco saepe labro calamos percurrit bianteis, 
Fistula silvestrem ne cesset fundere musam. 
Caelera de genere boc monstra ac portenta loquuatur, 
Ne loca deserta ab divis quoque forte putentur 
Sola tenere ; ideo jactant miracula diclis : 
Aut aliqua ratione alia ducuntur, ut omne 
Humanum genus est avidum nimis auricularum. 

Quod superest, non est miraudum, qua ratione 
Quae loca per nequeunt oculi res cernere apertas, 
Haec loca per voces veniant, aureisque lacessant : 
Quom loquimur clausis foribus, quod saepe videmus : 
Nimirum, quia vox per flexa foramina rerura 
Incolumis transire potest, simulacra renutant : 
Perscinduntur euim, nisi recta foramina tranant ; 
Qualia sunt vitri, species quae transvolat omnis. 

Praeterea, parteis in cunctas dividitur vox, 
Ex aliis aliae quoniam gignuntur, ubi una 
Dissiluit semel in multas exorta, quasi ignis 
Saepe solet scintilla suos se spargere in igneis : 

Ergo replentur loca vocibus, abdita retro 

Omnia quae circum fuerint, sonituque cientur. 

At simulacra viis directis omnia tendunt, 

Ut sunt missa semel, quapropter cernere nemo 

Se supra potis est ; at voces accipere extra. 

Et tamen ipsa quoque baec,dum transit clausa viarum, 

Vox obtunditur, atque aureis confusa penetrat ; 

Et sonitum potius quam verba audire videmur. 

Haec, queis sentimus succum, lingua atque palatum, 
Plusculum babent in se rationin, plusque operaii. 

Principio, succum sentimus in ore, cibum quom 
Mandendo exprimimus ; ceu plenain spongiam aquai 
Si quis forte manu premere exsiccareque coepit: 
Inde, quod exprimimus per caulas omne palati 
Diditur, et rarae per plexa foramina linguae. 
Haec ubi laevia sunt manantis corpora succi, 
Suaviter attingunt, et suaviter omnia tractant 
Humida linguai circum sudantia templa : 
At contra pungunt sensum lacerantque coorta, 
Quanto quaeque magis sunt asperiLate repleta. 

Deinde voluptas est e succo fine palati ; 
Quom vero deorsum per fauces praecipitavit, 
Nulla voluptas est, dum diditur omnis in artus : 
Nec refert quidquam quo victu corpus alatur, 
Dummodo quod capias conooctum didere possis 
Artubus, et stomacbi bumectum servare tenorem. 

Nunc aliis alius cur sit cibus, ut videamus, 
Expediam ; quareve, aliis quod triste et amarum est, 
Hoc tamen esse aliis possit praedulce videri. 
Tantaque in his rebus distantia differitasque est, 
Ut quod alis cibus est aliis fuat acre venenum : 
Est itaque ut serpens hominis contacta salivis 
Disperit, ac sese mandendo conficit ipsa. 

Praeterea, nobis veratrum est acre venenum, 
At capris adipes et coturnicibus auget. 
Ut quibus id fiat rebus cognoscere possis, 
Principio meminisse decet quae diximus ante, 
Semina multimodis in rebus mista teneri. 
Porro omnes quaecunque cibum capiunt animantes, 
Ut sunt dissimiles extrinsecus, et generatim 
Extima membrorum circumcaesura coercet ; 
Proinde et seminibus distant, variantque figura. 
Semina quom porro distent, differre necesse est 
Tntervalla, viasque, foramina quae perhibemus, 
Omnibus in membris, et in ore ipsoque palato. 
Esse minora igitur quaedam, majoraque debentj 
Esse triquetra aliis, aliis quadrata necesse est, 
Multa rotunda, modis multis multangula quaedam. 
Namque figurarum ut ratio motusque reposcunt, 
Proinde foraminibus debent differre figurae ; 
Et variare viae proinde ac textura coercet. 
Ergo ubi quod suave est aliis, aliis fit amarum, 

Illis, queis suave est, laevissima corpora debent 
Contrectabiliter caulas intrare palati : 
At contra, quibus est eadem res intus acerba, 
Aspera nimirum penetrant hamataque fauceis. 

Nunc facile ex his est rebus cognoscere quaeque. 
Quippe, ubi quoi febris, bili superante, coorta est, 
Aut alia ratione aliqua est vis excita morbi ; 
Perturbatur ibi totum jam corpus, et omnes 
Commutantur ibi positurae principiorum : 
Fit, prius ad sensum ut quae corpora conveniebant 
Nunc non conveniant, et caetera sint magis apta, 
Quae penetrata queunt sensum progignere acerbum ; 
Utraque enim sunt in mellis commista sapore, 
Id quod jam supera tibi saepe ostendimus ante. 

Nunc age, quo pacto nareis adjectus odoris 
Tangat, agam. Primum res multas esse necesse est 
Unde fluens volvat varius se fluctus odorum ; 
Nam fluere, et mitti volgo, spargique putandum est : 
Verum aliis alius magis est animantibus aptus, 
Dissimileis propter formas, ideoque per auras 
Mellis apes quamvis longe ducuntur odore ; 
Volturiique cadaveribus : tum fissa ferarum 
Ungula quo tulerit gressum, permissa canum vis 
Ducit; et humanum longe praesentit odorem 
Romulidarum arcis servator, candidus anser. 

Sic aliis alius nidor datus ad sua quemque 

Pabula ducit, et a tetro resilire veneno 
Cogit ; eoque modo servantur saecla ferarum. 

Hic odor ipse igitur, nareis quicunque lacessit, 
Est alio ut possit permitti longius alter; 
Sed tamen haud quisquam tam longe fertur eorum 
Quam sonitus, quam vox, mitto jam dicere quam res 
Quae feriunt oculorum acies visumque lacessunt : 
Errabundus enim tarde venit, ac perit ante 
Paullatim facilis distractus in aeris auras ; 
Ex alto primum quia vix emittitur ex re. 
Nam penitus fluere atque recedere rebus odores 
Significat, quod fracta magis redolere videntur 
Omnia, quod contrita, quod igni conlabefacta. 

Deinde videre licet majoribus esse creatum 
Principiis voci ; quoniam per saxea saepta 
Non penetrat, qua vox volgo sonitusque feruntur. 
Quare etiam quod olet, non tam facile esse videbis 
Investigare in qua sit regione locatum : 
Refrigescit enim cunctando plaga per auras, 
Nec calida ad sensum decurrit nuntia rerum ; 
Errant saepe canes itaque, et vestigia quaerunt. 

Nec tamen hoc solis in odoribus, atque saporum 
In genere est : sed item species rerum atque colores 
Non ita conveniunt ad sensus omnibus omnes, 
Ut non sint aliis quaedam magis acriavisu. 

Quinetiam gallum, noctem explaudentibus alis, 

Auroram clara consuetum voce vocare, 
Nenu queunt rapidi contra constare leones 
Inque tueri ; ita continuo meminere fugai : 
Nimirum, quia sunt gallorum in corpore quaedam 
Semina, quae, quom sunt oculis immissa leonum, 
Pupillas interfodiunt, acremque dolorem 
Praebent, ut nequeant contra durare feroces : 
Cum tamen ha*c nostras acies nil laedere possint ; 
Aut quia non penetrant, aut quod penetrantibus illis 
Exitus ex oculis liber datur, in remeando 
Laedere ne possint ex ulla lumina parte. 

Nuncage,quae moveant animumres accipe, et unde, 
Quae veniunt, veniant in mentem, percipe paucis. 
Principio hoc dico, rerum simulacra vagari 
Multa modis multis in cunctas undique parteis 
Tenuia, quae facile inter se junguntur in auris, 
Obvia cum veniunt, ut aranea, bracteaque auri. 
Quippe etenim multo magis haec sunt tenuia textu 
Quam quae percipiunt oculos, visumque lacessunt: 
Corporis haec quoniam penetrant per rara, cientque 
Tenuem animi naturam intus, sensumque lacessunt. 

Centauros itaque et Scyllarum membra videmus, 
Cerbereasque canum facies, simulacraque eorum 
Quorum morte obita tellus amplectitur ossa : 
Omne genus quoniam passim simulacra feruntur, 
Partim sponte sua quae tiunt aere in ipso, 

Partim quae variis ab rebus cumque recedunt, 
Et quae consistunt ex horum facta figuris. 
Nain certe ex vivo Centauri non fit imago ; 
Nulla fuit quoniam talis natura animalis : 
Verum ubi equi, atque hominis casu convenit imago, 
Haerescit facile extemplo, quod diximus ante, 
Propter subtilem naturam et tenuia texta. 

Caetera de genere hoc eadem ratione creantur ; 
Quae cum mobiliter summa levitate feruntur, 
Ut prius ostendi, facile uno commovet ictu 
Quaelibet una animum nobis subtilis imago : 
Tenuis enim mens est, et mire mobilis ipsa. 

Haec fieri (ut memoro) facile hinc cognoscere possis, 
Quatenus hoc simile est oculis, quod mente videmus, 
Atque oculis simili fieri ratione necesse est: 
Nunc igitur quoniam docui me forte leones 
Cernere per simulacra oculos quaecunque lacessunt; 
Scire licet mentem simili ratione moveri 
Per simulacra leonum caetera, quae videt aeque, 
Nec minus, atque oculi, nisi quod mage tenuia cernit. 

Nec ratione alia, quom somnus membra profudit, 
Mens animi vigilat, nisi quod simulacra lacessunt 
Haec eadem nostros animos, quae, quom vigiiamus; 
Usque adeo, certe ut videamur cernere eum, quem 
Reddita vita jam mors et terra potita est. 
Hoc ideo fieri cogit natura, quod onlnes 

Corporis offecti sensus per rnembra quiescunt, 
Nec possuut falsuin veris convincere rebus. 
Pneterea, meminisse jacet, languetque sopore, 
Xec dissentit, eum mortis lethique potitum 
Jampridem, quem mens vivum se ceruere credit. 

Quod superest, non est mirum siuiulacra moveri, 
Brachiaque in numerum jactare, et ca?tera membra : 
Nam fit, ut in somnis facere hoc videatur imago. 
Quippe, ubi prima perit, alioque est altera nala 
Endo statu, prior haec gestum mutasse videtur ; 
Scilicet id fieri celeri ratione putandum est. 

Multaque in his rebus quaeruntur, multaque nobis 
Clarandum est, plane si res expouere avemus. 

Quaeritur in primis, quare, quod quoique libido 
Venerit, extemplo mens cogitet ejus id ipsum. 
Anne voluntatem nostram simulacra tuentur ! 
Et simul ac volumus, nobis occurrit imago ! 
Si mare, si terram cordi est, si denique ccelum, 
Conventus hominum, pompam, convivia, pugnas, 
Omnia sub verbone creat natura, paratque ! 
Quom praesertim aliis eadem in regione locoque 
Longe dissimileis animus res cogitet omnis ? 

Quid porro, in numerum procedere quom simulacra 
Cernimus in somnis, et mollia membra movere, 
Mollia mobiliter quom alternis brachia mittunt, 
Et repetunt oculis gestum pede convenienti ; 

Scilicet arte madent simulacra, et docta vagantur, 
Nocturno facere ut possint in tempore ludos? 
An magis illud erit verum, quia tempore in uno 
Quom sentiinus id, ut quom vox emittitur una, 
Tempora multa latent, ratio quae comperit esse : 
Propterea fit, uti quovis in tempore quaeque 
Praesto sint simulacra locis in queisque parata? 
Tanta est mobilitas, et eorum copia tanta. 

Et quia tenuia sunt, nisi se contendit, acute 
Cernercnon potisestanimus; proinde omnia,quae sunt 
Praeterea, pcreunt, nisi quae ex se ipse paravit. 
Ipse parat sese porro, speratque futurum, 
Ut videat, quod consequitur rem quamque; fit ergo. 
Nonne vides, oculos etiam, quom tenuia quae sint 
Cernere coeperunt, contendere se atque parare, 
Nec sine eo fieri posse ut cernamus acute ? 
.Et tamen in rcbus quoque apertis noscere possis, 
Si non advertas animum, proinde esse, quasi omni 
Tempore semotae fuerint, longeque remotae. 
Cur igitur mirum est, animus si caetera perdit, 
Praeter quam quibus est in rebus deditus ipse? 

Deinde adopinamur de signis maxima parvis ; 
Ac nos in fraudem induimus, frustramur et ipsi. 

Fit quoque ut interdum non suppeditetur imago 
Ejusdem generis, sed foemina quae fuit ante, 
ln manibus vir tum factus videatur adesse ; 

Aut alia ex alia facies, setasque sequatur : 
Quod ne mireinur, sopor, atque oblivia curant. 

Istud in his rebus vitium vehementer inesse: 
EflFugere errorem, vitareque praemetuenter, 
Lumina ne facias oculorum clara creata, 
Prospicere ut possimus ; et, ut proferre viai 
Proceros passus, ideo fastigia posse 
Surarum, ac feminum pedibus fundata plicari ; 
Brachia tum porro validis ex apta lacertis 
Esse, manusque datas utraque a parte ministras, 
Ut facere ad vitam possimus quae foret usus. 

Caetera de genere hoc inter quaecunque pretantur, 
Omnia pervcrsa praepostera sunt ratione; 
Nil adeo quoniam natum est in corpore, ut uti 
Possemus, sed quod natum est, id procreat usum : 
Nec fuit ante videre oculorum lumina nata; 
Nec dictis orare prius, quam lingua creata est: 
Sed potius longe linguae praecessit origo 
Sermonem ; multoque creatae sunt prius aures, 
Quam sonus est auditus : et omnia denique membra 
Ante fuere (ut opinor) eorum quam foret usus : 
Haud igitur potuere utendi crescere causa. 

At contra conferre manu certamina pugnae, 
Et lacerare artus, fcedareque membra cruore, 
Ante fuit multo, quam lucida tela volarent : 
Et volnus vitare prius natura coegit 



170 



T. LUCRETII CARI 



Quam daret objectum parmai laeva per artem. 

Scilicet et fessum corpus mandare quieti 
Multo antiquius est, quam lecti mollia strata: 
Et sedare sitim prius est, quam pocula, natum. 
Haec igitur possent utendi cognita causa 
Credier, ex usu quae suntvitaque reperta. 
Illa quidem seorsum sunt omnia, quae prius ipsa 
Nata, dedere suae post notitiam utilitatis : 
Quo genere in primis sensus et membra videmus. 
Quare etiam atque etiam procul est ut credere possis, 
Utilitatis ob oflicium potuisse creari. 

Iiiud item non est mirandum, corporis ipsa 
Quod natura cibum quaerit quoiusque animantis ; 
Quippe etenim fluere atque recedere corpora rebus 
Multa modis multis docui, sed plurima debent 
Ex animalibus iis quae sunt exercita motu ; 
Multaque per sudorem ex alto pressa feruntur, 
Multa per os exhalantur, quom languida anbelant. 
His igitur rebus rarescit corpus ; et omnis 
Subruitur natura, dolor quam consequitur rem : 
Propterea capitur cibus, ut suffulciat artus, 
Et recreet vireis interdatus, atque patentem 
Per membra ac venas ut amorem obturet edendi. 

Humor itein discedit in omnia quae loca cunque 
Poscunt bumorem, glomerataque multa vaporis 
Corpora, quae stomacbo praebent incendia nostro, 

Tantula quod tantum corpus eorpuseula possint 
Contorquere, et onus totum convertere nostrum. 
Quippe etenim ventus subtili corpore tenuis 
Trudit agens magnam magno molimine navim ; 
Et manus una regit quantovis impete euntem : 
Atque gubernaclum contorquet quolibet unum. 
Multaque per trochleas et tympana pondere magno 
Commovet, atque levi sustollit machina nisu. 

Nuncquibus iile modis somnusper membraquietem 
Inriget, atque animi curas e pectore solvat, 
Suavidicis potius quam multis versibus edam ; 
Parvus ut est cycni melior canor, ille gruum quam 
Clamor in aetheriis dispersus nubibus austri. 
Tu mihi da tenueis aureis, animumque sagacem, 
Ne fieri negites quae dicam posse ; retroque 
Vera repulsanti discedas pectore dicta : 
Tutemet in culpa quom sis, ne cernere possis. 

Principio somuus fit, ubi est distracta per artus 
Vis animae, partimque foras ejecta recessit, 
Et partim contrusa magis concessit in altum : 
Dissolvuntur enim tum demum membra, fluuntque. 
Nam dubium non est, animai quin opera sit 
Sensus hic in nobis, quem quom sopor impedit esse, 
Tum nobis animam perturbatam esse putandum est, 
Ejectamque foras, non omnem ; namque jaceret 
jEterno corpus perfusum frigore lethi : 

Quippe ubi nulla latens animai pars remaneret 
In membris, cinere ut multa latet obrutus ignis, 
Unde reconflari sensus per membra repente 
Possit, ut ex igni caeco consurgere flamrna. 

Sed quibus haec rebus novitas confletur, et unde 
Perturbari anima, et corpus languescere possit, 
Expediam : tu fac ne ventis verba profundam. 

Principio, externa corpus de parte necessum est, 
Aeriis quoniam vicinum tangitur auris, 
Tundier, atque ejus crebro pulsarier ictu : 
Proptereaque fere res omnes aut corio sunt, 
Aut etiam conchis, aut callo, aut cortice tectae. 
Interiorem etiam partem spirantibus aer 
Verberat hic idem quom ducitur, atque reflatur. 
Quare utrimque secus quom corpus vapulet, et quom 
Perveniant plagae per parva foramina nobis 
Corporis ad primas parteis, elementaque prima, 
Fit quasi paullatim nobis per membra ruina. 
Conturbantur enim positurae principiorum 
Corporis, atque animi, sic, ut pars inde animai 
Ejiciatur, et introrsum pars abdita cedat; 
Pars etiam distracta per artus, non queat esse 
Conjuncta tnter se, nec motu mutua fungi ; 
Inter enim saepit aditus natura, viasque : 
Ergo sensus abit mutatis motibuj» alte. 
Et quoniam non est quasi quod suffulciat artus, 

Tam magis in somnis eadem saevire necessum est. 
At variae fugiunt volucres, pennisque repente 
Sollicitant divum nocturno tempore lucos, 
Accipitres somno in leni si proelia, pugnasque 
Edere sunt persectantes, visaeque volantes. 

Porro hominum mentes magnis quae motibus edunt, 
Magna itidem saepe in somnis faciuntque, geruntque. 
Reges expugnant, capiuntur, proelia miscent; 
Tollunt clamores, quasi si jugulentur ibidem ; 
Multi depugnant, gemitusque doloribus edunt; 
Et quasi pantberae morsu saevive leonis 
Mandantur, magnis clamoribus omnia complent. 
Multi de magnis per somnuni rebus loquuntur, 
Indicioque sui facti persoepe fuere : 
Multi mortem obeunt, multi, de montibus altis 
Se quasi praecipitent ad terram corpore toto, 
Exterrentur, et ex somno, quasi mentibus capti, 
Vix ad se redeunt permoti corporis aestu. 
Flumen item sitiens, aut fontem propter amoenum 
Adsidet, et totum prope faucibus occupat amnem. 
Puri saepe lacum propter, se, ac dolia curta, 
Somno devincti credunt extollere vestem, 
Totius humorem saccatum ut corporis fundant: 
Quom Babylonica magnifico splendore rigantur. 

Tum, quibus aetatis freta primitus insinuantur, 
Semen ubi ipsa dies membris matura creavit, 

Conveniunt simulacra foris e corpore quoque, 

Nuntia praeclari voltus pulchrique coloris : 

Qui ciet inritans loca turgida semine multo, 

Ut quasi transactis saepe omnibus rebus profundant 

Fluminis ingenteis fluctus, vestemque cruentent. 

Sollicitatur id in nobis, quod diximus ante, 
Semen, adulta astas quom primum roborat artus: 
Namque alias aliud res commovet atque lacessit ; 
Ex homine humanum semen ciet una hominis vis. 
Quod simulatque suis ejectum sedibus exit, 
Per membra atque artus decedit corpore toto 
In loca conveniens nervorum certa ; cietque 
Continuo parteis genitaleis corporis ipsas : 
Inritata tument loca semine, fitque voluntas 
Ejicere id, quo se contendit dira libido; 
Idquc petit corpus mens, unde est saucia amore : 
Namque omnes plerumque cadunt in volnus, et illam 
Emicat in partem sanguis, unde icimur ictu, 
£t si comminus est, hostem ruber occupat humor. 

Sic igitur, Veneris qui lelis accipit ictum, 
Sive puer membris muliebribus hunc jaculatur, 
Seu mulier toto jactans e corpore amorem, 
Unde feritur, eo tendit, gestitque coire, 
Et jacere humorem in corpus de corpore ductuin : 
Namque voluptatern praesagit multa cupido. 
Haec Venus est nobis, hinc autem est nomen Amoris: 

Hinc illae primum Veneris dulcedinis in cor 
Stillavit gutta, et successit fervida cura : 
Nam si abest quod ames, praesto simulacra tamen sunt 
lllius, et nomen dulce obversatur ad aureis. 

Sed fugitare decet simulacra, et pabula amoris 
Absterrere sibi, atque alio convertere mentem ; 
Et jacere humorem conlectum in corpora quaeque ; 
Nec retinere semel conversum unius amore, 
Et servare sibi curam, certumque dolorem. 
Ulcus enim vivescit, et inveterascit alendo, 
Inque dies gliscit furor, atque aerumna gravescit, 
Si non prima novis conturbes voluera plagis, 
Volgivagaque vagus Venere ante recentia cures, 
Aut alio possis animi traducere motus. 

Nec Veneris fructu caret is qui vitat amorein, 
Sed potius quae sunt sine poena commoda sumit : 
Nam certa et pura est sanis magis inde voluptas 
Quam miseris : etenim potiundi tempore in ipso 
Fluctuat incertis erroribus ardor amantum : 
Necconstatquid primum oculis manibusque fruantur. 
Quod petiere, premunt arte, faciuntque dolorem 
Corporis, et denteis inlidunt saepe labellis, 
Oiculaque adfigunt, quia non est pura voluptas : 
Et stimuli subsunt, qui instigant laedere idipsum, 
Quodcumque est, rabies unde illae germina surgunt. 
Sed leviter pcenas frangit Venus inter amorem, 

Nec penetrare, et abire in corpus corpore toto ; 
Nam facere interdum velle, et certare videntur: 
Usque adeo cupide Veneris compagibus haerent, 
Membra voluptatis dum vi labefacta liquescunt. 
Tandem ubi se erupit nervis conlecta cupido, 
Parva fit ardoris violenti pausa parumper ; 
lnde redit rabies eadem, et furor ille revisit, 
Quom sibi quod cupiant ipsi, contingere quaerunt : 
Nec reperire malum id possuntquae machina vincat ; 
Usque adeo incerti tabescunt volnere caeco. 

Adde quod absumunt vireis, pereuntque labore ; 
Adde quod alterius sub nutu degitur aetas : 
Labitur interea res, et vadimonia fiunt, 
Languent officia, atque aegrotat fama vacillans. 
Unguenta, et pulchra in pedibus Sicyonia rident ; 
Scilicet et grandes viridi cum luce smaragdi 
Auro includuntur, tcriturque thalassina vestis 
Adsidue, et Veneris sudorem exercita potat : 
Et bene parta patrum fiunt anademata, mitrae; 
Interdum in pallam, ac Melitensia, Ceaque vertunt. 
Eximia veste et victu convivia, ludi, 
Pocula crebra, unguenta, coronae, serta parantur ; 
Nequidquam : quoniam inedio de fonte leporum 
Surgit amari aliquid, quod in ipsis floribus angat: 
Aut quom conscius ipse animus se forte remordet, 
Desidiose agere aetatem, lustrisque perire ; 

Aut quod in auibiguo verbum jaculata reliquit, 
Quod cupido adfixum cordi vivescit, ut ignis ; 
Aut nimium jactare oculos, aliumve tueri 
Quod putat, in voltuque videt vestigia risus. 

A tque in amore malahaec proprio, summeque secundo 
Inveniuntur; in adverso vero, atque inopi sunt, 
Prendere quae possis oculorum lumine aperto, 
Innumerabilia : ut raelius vigilare sit ante, 
Qua docui ratione, cavereque, ne inlaqueeris. 
Nam vitare, plagas in amoris ne laciamur, 
Non ita difficile est, quam captuin retibus ipsis 
Exire, et validos Veneris perrumpere nodos. 

Et tamen implicitus quoque possis, inque peditus, 
Eflfugere infestum, nisi tute tibi obvius obstes ; 
Et praitermittas animi vitia omnia prirnum, 
Tum quae corporis sunt ejus, quam perpetis, ac vis. 
Nam hoc faciunt horaines plerumque cupidine caeci ; 
Et tribuunt ea quae non sunt his commoda vere. 
Multimodis igitur pravas turpeisque videmus 
Esse in deliciis, summoque in honore vigere. 
Atque alios alii inrident, Veneremque suadent 
Ut placent, quoniam fcedo adflictantur amore, 
Nec sua respiciunt miseri mala maxima saepe. 
Nigra, |itfA<x£ooc est : immunda et foetida, a*ocrpof 
Caesia, T«XA««Jiov nervosa, et lignea, dbpxor 
Parvola, pumilio, yatf™* T«, tota merum sal : 

Magna, atque immanis, xxTxirXnb^ plenaque honoris : 
Balba, loqui non quit, rpott/A/Jer muta, pudens est. 
At flagrans, odiosa, loquacula, \x[A*o£tov fit : 
'loyyov iftcpsnov tum fit, quom vivere non quit 
Prae macie : godivn vero est, jam mortua tussi': 
At geinina et mammosa, Ceres est ipsa ab Jaccho : 
Simula, atXtivn, ac satyra est: labiosa, p/Aij/ta. 
Caetera de genere hoc longum est si dicere coner. 

Sed tamen esto jam quantovis oris honore, 
Quoi Veneris membris vis omnibus exoriatnr : 
N empe aliae quoquesunt, nempe hac sineviximusante; 
Nempe eadem facit, et scimus facere omnia turpi : 
Et miseram tetris se suftit odoribus ipsa, 
Quam faraulae longe fugitant, furtimque cachiunant. 

At lacrymans exclusus amator limina saepe 
Floribus et sertis operit, posteisque superbos 
Unguit amaracino, et foribus miser oscula figit : 
Quein si jam admissum, venientem offenderit aura 
Una modo, causas abeundi quaerat honcstas ; 
Et meditata diu cadat alte sumpta querela ; 
Stultitireque ibi se damnel, tribuisse quod illi 
Plus videat, quara raortali concedere par est. 
Nec Veneres nostras hoc fallit ; quo niagis ipsae 
Orania summopere hos vitae postscenia celant, 
Quos retinere volunt, adstrictosque esse in amore ; 
Nequidquara : quoniam tu animo tamen omnia possis 

Protrahere in lucem, atque omneis anquirere nisus : 
Et si bello animo est, et non odiosa vicissim, 
Praetermittet te humanis concedere rebus. 

Nec mulier semper ficto suspirat amore, 
Quae complexa viri corpus curn corpore jungit ; 
Et tenet adsuctis humectans oscula labris : 
Nam facit ex aniino saepe, et communia quaerens 
Gaudia, sollicitat spatium decurrere amoris. 
Nec ratione alia volucres, armenta, feraeque, 
Et pecudes, et equae maribus subsidere possent, 
Si non, ipsa quod illorum subat, ardet abundans 
Natura, et venerem salientum laeta retractat. 
Nonne vides etiam, quos mutua saepe voluptas 
Vinxit, ut in vinclis communibus excrucientur ? 
In triviis non saepe canes discedere aventeis, 
Divorsi cupide summis ex viribus tendunt, 
Quom interea validis Veneris compagibus haerent? 
Quod facerent numquam, nisi mutua gaudia nossent, 
Quae lacere in fraudem possent, vinctosque tenere. 
Quare etiam atque etiam (ut dico) est communis 
voluptas. 

Et commiscendo quom semine, forte virile 
Foemina vi mulxit subita, vi conripuitque ; 
Tum similes matrum materno semine fiunt ; 
Ut patribus patrio : sed quos utriusque figurae 
Esse vides juxtim, miscenteis volta parentum, 

Corpore de patrio et materno sanguine crescunt, 
Semina quom Veneris stimulis excita per artus 
Obvia conflixit conspirans mutuus ardor, 
Et necpie utrum superavit eorum, nec superatum est. 
Fit quoque, ut interdum similes exsistere avorum 
Possint, et referant proavorum saepe figuras, 
Propterea, quia multa modis primordia multis 
Mista suo celant in corpore saepe parentes, 
Quae patribus patres tradunt a stirpe profecta : 
Inde Venus varia producit sorte figuras ; 
Majorumque refert voltus, vocesque, coinasque ; 
Quandoquidem nihilo minus haec de semine certo 
Fiunt, quam facies, et corpora, memhraque nohis. 
Et muliehre oritur patrio de semine saeclum ; 
Maternoque mares exsistunt corpore creti. 
Semper enim partus duplici de semine constat ; 
Atque, utri simile est magis id, quodcumque creatur, 
Ejus hahet plus parte aequa, quod cernere possis, 
Sive virum suboles, sive est muliehris origo. 

Nec divina satum genitalem numina quoiquam 
Absterrent, pater a natis ne dulcibus unquam 
Adpelletur, et ut sterili Venere exigat aevom ; 
Quod plerique putant : et multo sanguine mcesti 
Conspergunt aras, adolentque altaria donis, 
Ut gravidas reddant uxores semine largo. 
Nequidquam divom numen, sorteisque fatigant : 

Xaui steriles niiniuiu crasso sunt seruine partim ; 
Et liquido pneter justuni, tenuique vicissioo : 
Tenue, locis quia non jioli» e.>t adfigere adha.'*utn, 
Liquitur exteuiplo, et revocatum cedit ab ortu : 
Crassius hoc porro, quoniam concretius aeqno 
Mittitur, aut non tam prolixo provolat ictu ; 
Aut penetrare loco» a?que nequit ; aut jjenetratum, 
^Egre adoiiscetar muliebri i»emine wmen. 

Nain njultum harmonide Yeneris difFerre videntur; 
Atque alias alii complent magi*, ex alii«que 
Suscipiunt alii*; poudus mairi», inque grave»cunt : 
Et mult;e ^trri!*-*. hvtueuaei* ante fueniDt 
Pluribus, et nacLe j»o»t frtint tanien, unde pueilo* 
Sujjcipere, et j»artu po«»eut ditevrere dulci ; 
Et, quibus aute domi fioecundas **-r>e nequi—ent 
Lxore* parere, iuw-nta e»t illl» quoq*;e eocnpar 
Natura, ut po»«ent nati* ijjurjjre fe^neetann, 
Usque aJeo magni refert, ut t*m:na po**I&t 
>*-rjijniiiU# coniUji-ceri g^fiitaliter *;,U, 
Cra-~auue com «niant J;au:dl«, et l:au;da cra— >. 
Qu?e quoi juiKta viro *:t fen.:n2 j**-r Vei^ri* r*-*„ 

Atque in eo refert, qno <*.!at*..ir; 
Namque a!!:% reLu* t^ncrev.T. nt **-:j. : ;,-a rr.-*^;.:^ri* ; 
Atque a!12» exteuuactur, tabect^^e *x:~I:a- 
Et <plbu* ip*a mocl. tracteter Llan-da to! ?pta*, 
Id qioque y*-nnzz~.i refert : nazn K*ore ferar:— , 

Quadrupedumque magis ritu, plerumque putantur 
Concipere uxores, quia sic loca sumere possuut 
Pectorihus positis, sublatis semina lumbis. 
Nec rnolles opus sunt motus uxoribus hilum : 
Nam mulier prohibet se concipere, atque repugnat, 
Clunibus ipsa viri Venerem si laeta retractet; 
Atque exossato ciet orani pectore fluctus : 
Eicit enim sulcum recta regione viaque 
Vomeris, atque locis avertit seminis ictum. 
Idque sua causa consuerunt scorta moveri, 
Ne coinplerentur crebro, gravidaeque jacerent, 
Et siniul ipsa viris Venus ut concinnior esset: 
Conjugibus quod nil nostris opus esse videtur. 

Nec divinitus interdum, Venerisque sagiuis 
Deteriore fit ut forma muliercula ametur: 
Nam facit ipsa suis interdum foemina factis, 
Morigerisque modis, et munde corpore culto, 
Ut facile insuescat secum vir degere vitam. 

Quod superest, consuetudo concinnat amorem ; 
Nam leviter quamvis, quod crebro lunditur ictu, 
Vincitur in longo spatio tamen, atque labascit : 
Nonne vides, etiam guttas in saxa cadeuteis 
Humoris longo in spatio pertundere saxa? 

Qcis potis est dignum pollenti pectore carmen 
Condere, pro rcruin inajestate, hisque repertis? 
Quisve valet verbis tantum, qui fingere laudes 
Pro meritis ejus possit, qui talia nobis 
Pectore parta suo, quaesitaque praemia liquit? 
Nemo (ut opinor) erit mortali corpore cretus. 
Nam si, ut ipsa petit majestas cognita rerum, 
Dicendum est; Deus ille fuit, Deus, inclute Memmi, 
Qui princeps vitae rationem invenit eam, quae 
Nunc adpellatur Sapientia; quique per artem 
Fluctibus e tantis vitam, tantisque tenebris, 
In tam tranquillo, et tam clara luce locavit. 

Confer enim divina aliorum antiqua reperta. 
Namque Ceres fertur fruges, Liberque liquoris 

Vitigeni laticein mortalihus instituisse ; 
Quoui lamen his posset sine rebus vita manere : 
Ut fama est aliquas etiam nunc vivere genteis. 
At hene non poterat sine puro pectore vivi. 
Quo magis hic merito nohis Deus esse videtur; 
Ex quo uunc etiam per magnas dklita genteis 
Dulcia permulcent animos solatia vitae. 

Herculis autistare autem si facta putahis, 
Longius a vera multo ratione ferere : 
Quid Nemeaeus enim nohis nunc magnus hiatus 
Ille leonis ohesset, et horrens Arcadius sus? 
Denique quid Cretae taurus, Lernaeaque pestis 
Hydra venenatis posset vallata coluhris? 
Quidve tripectora tergemini vis GeryonaV, 
Et Diomedis equi spirantes narihus ignem 
1 hracen, Bistoniasque plagas, atque Ismara propter, 
r J antopere officerent nobis? uncisque timendaB 
Unguibus Arcadiae volucres Stymphala colentes? 
Aureaque Hesperidum servans fulgentia mala 
Asper, acerba tuens, immani corpore serpens, 
Arboris amplexus stirpem ; quid denique obesset, 
Propter Atlantaeum littus, pelageque severa, 
Quonequenosteraditquisquam,nequebarharusaudet? 
Caetera de genere hoc quae sunt portenta perempta, 
Si non victa forent, quid tandem viva nocerent? 
Kil, ut opinor : ita ad satiatem terra ferarum 

Nativomque sitnul, ratio reddunda sit, esse: 
Et quibus ille modis congressus materiai' 
Fundarit terram, coelum, mare, sidera, solem, 
Lunaique globum ; tum quae tellure animantes 
Exstiterint, et quae nullo sint tempore natae : 
Quove modo geuus humanum variante loquela 
Coeperit inter se vesci per nomina rerum : 
Et quibus ille modis divdm metus insinuarit 
Pectora, terrarum qui in orbi sancta tuetur 
Fana, lacus, lucos, aras, simulacraque div6m. 

Pra?terea, solis cursus, lunaeque meatus 
Expediam, qua vi flectat natura gubernans : 
Ne fbrte haec inter coelum terramque reamur' 
Eibera spoute sua cursus lustrare perenneis, 
Morigera ad fruges augendas, atque animanteis : 
Neve aliqua div6m volvi ratione putemus. 
Nam, bene qui didicere deos securum agere aevom 
Si tamen interea mirantur qua ratione 
Quaeque geri possint, praesertiin rebus in illis, 
Quae supera caput aetheriis cernuntur in oris; 
Hursus in antiquas referuntur relligiones, 
Et dotninos acreis adsiscunt, omnia posse 
Quos miseri credunt, ignari quid queat esse, 
Quid nequeat; finita potestas denique quoique 
Quanam sit ratione, atque alte terminus haerens. 

Quod superest, ue te in promissis plura moremur 

Principio, maria ac terras ccelumque tuere : 
Horom naturam triplicem, tria corpora, Memmi, 
Treis species tam dissiinileis, tria talia texta, 
Una dies dabit exitio ; multosque per annos 
Sustentata ruet moles et machina mundi. 

Nec me animi fallit, quain res nova, miraque menti, 
Accidat, exitium coeli terraeque futurum ; 
Et quam diiHcile id mihi sit pervincere dictis; 
Ut fit, ubi insolitam rem adportes auribus ante, 
Nec tamen hanc possis oculorum subdere visu, 
Nec jacere indu manus, via qua munita fidei 
Proxima fert humanum in pectus, templaque mentis: 
Sed tamen efFabor; dictis dabit ipsa fidera res 
Forsitan, et graviter terrarum motibus ortis 
Omnia conquassari in parvo tempore cernes : 
Quod procul a nobis flectat fortuna gubernans; 
Et ratio potius, quam res persuadeat ipsa, 
Succidere horrisono posse omnia victa fragore. 

Qua prius adgrediar quam de re fundere fata, 
Sanctius et multo certa ratione magi* quam 
Pythia, quae tripode e Phoebi lauroque profatur, 
Multa tibi expediara doctis solatia dictis : 
Relligione refraenatus ne forte rearis 
Terras, et solem, coelum, mare, sidera, lunam, 
Corpore divino debere aeterna manere : 
Proptereaque putes ritu par esse gigantum, 

Pendere eos pcenas immani pro scelere omneis, 
Qui ratione sua disturbent moenia mundi, 
Praeclarnmque velint co?li restinguere solem, 
Immortalia mortali sermone notantes. 

Quae procul usqiie adeo divino ab numine distant, 
Inque deum numero sic sunt indigna videri, 
Notitiam potius praebere ut posse putentur, 
Quid sit vitali motu sensuque remotum. 
Quippe etenim non est cum quovis corpore ut esse 
Posse animi natura putetur, consiliumque : 
Sicut in aethere non arbor, nec in anjuore salso 
Nubefl esse queunt, neque pisces vivere in arvis; 
Nec cruor in lignis, nec saxis succus inesse : 
Certuin ac dispositum est,ubiquidquid crescat etinsit. 
Sic animi natura nequit sine corpore oriri 
Sola, neque a nervis, et sanguine longiter esse : 
Hoc si posset enim, multo prius ipsa auimi vis 
ln capite, aut humeris, aut imis calcibus esse 
1'ossct, et innasci quavis in parte soleret : 
1 andein in eodein homine,atq ue in eodem vase maneret. 
Quod quoiiiam nostro quoque constat corpore certum, 
Dispositumque videtur, ubi esse et erescere possit 
Seorsiimaniiiiaatqueanimus; tanto magis inficiandura 
Totum posse extra corpus formamque animalem 
Putribus in glebis terrarum, aut solis in igni, 
Aut in aqua durare, aut altis astheris oris. 

Haud igitur constant divino praedita sensu, 
Qitandoquidem nequeunt vitaliter esse atiimata. 

lllud item non est ut possis credere, sedes 
Esse deum sanctas in mundi partibus ullis : 
Tenuis enim natura deum, longeque remota 
Sensibus a nostris, animi vix mente videtur. 
Quae quoniam manuum tactum subfugit et ictum, 
Tactile nil nobis quod sit, contingere debet; 
Tangere enim non quit, quod tangi non licet ipsum. 
Quare etiain sedes quoque nostris sedibus esse 
Dissimiles debent, tenues de corpore eorum. 
Quae tibi posterius largo sermone probabo. 

Dicere porro, bominum causa voluisse parare 
Praeclaram mundi naturam, proptereaque 
Id laudabile opus div6m laudare decere, 
jfStcmumque putare, atque immortale futurum, 
Nec fas esse, deum quod sit ratione vetusta 
Gentibus bumanis fundatum perpetuo aevo, 
Sollicitare suis ulla vi ex sedibus unquam, 
Nec verbis vexare, et ab imo evertere summam ; 
Caetera de genere hoc adfingere, et addere, Memmi, 
Desipere est : quid enim immortalibus atque beatis 
Gratia nostra queat laTgirier emolumenti, 
Ut nostra quidquam causa gerere adgrediantur ? 
Quidve novi potuit tanto post ante quietos 
Inlicere, ut cuperent vitam mutare priorem ? 

Nam gaiulere novis rebus debere videtur, 
Quoi veteres obsunt ; seil, quoi nil accidit aigri 
Tempore in anteacto, quom pulchre degeret aevom, 
Quid potuit novita^is amorem accendere tali ? 
An, credo, in tenebris vita ac moerore jacebat, 
Donec diluxit rerum genitalis origo ? 
Quidve mali fuerat nobis non esse creatis? 
♦ Natus enim debet, quicunque est, velle manere 
In vita, donec retinebit blanda voluptas ; 
Qui nunquain vero vitae gustavit amorem, 
Nec fuit in numero, quid dbest non esse creatum? 

Exemplum porro gignundis rebus, et ipsa 
Notities homiuum, divis unde insita primum, 
Quid vellent facere ut scirent, animoque viderent? 
Quove modo est unquam vis cognita principiorum, 
Quidnam inter sese permutato ordine possent, 
Si non ipsa dedit specimen natura creandi ? 
Namque ita multimodis multis primordia rerum 
Ex infinito jam tempore percita plagis, 
Ponderibusque suis consuerunt concita ferri, 
Omnimodisque coire, atque omuia pertentare, 
Quaecunque inter se possint congressa creare, 
Ut non sit mirum si in taleis disposituras 
Deciderunt quoque, et in taleis venere meatus 
Qualibus ha?e rerum genitur nunc summa novando. 
Quod si jam rerum ignorem primordia quae sint, 

Hoc tamen ex ipsis coeli rationibus ausim 
Confirmare, aliisque ex rebus reddere multis, 
Nequaquam nobis divinitus esse paratam 
Naturam rerum, tanta stat praedita culpa. 

Principio, quantum coeli tegit impetus ingens, 
Inde avidam partem montes, sylvaeque ferarum 
Possedere, tenent rupes, vastaeque paludes, . 

* 

Et mare, quod late terrarum distinet oras. 
Inde duas porro prope parteis fervidus ardor, 
Assiduusque geli casus mortalibus aufert. 

Quod superest arvi, tamen id natura sua vi 
Sentibus obducat, ni vis humana resistat, 
Vitai causa valido consueta bidenti 
Ingemere, et terram pressis proscindere aratris : 
Si non foecundas vertentes vomere glebas, 
Terraique solum subigentes, cimus ad ortus, 
Sponte sua nequeant liquidas existere in auras. 

Et tamen interdum magno quaesita labore, 
Quom jara per terras frondent, atque omnia florent, 
Aut nimiis torret fervoribus aetherius sol, 
Aut subiti perimunt imbres, gelidaeque pruinae, 
Flabraque ventorum violento turbine vexant. 

Praeterea genus horriferum natura ferarum, 
Humanae genti infestum, terraque marique, 
Cur alit atque auget? cur anni tempora morbos 
Adportant? quare mors immatura vagatur? 

lnnumerabiliter privas mutatur in horas. 
Semper enim quodcunque fluit de rebus, id omne 
Aeris in magnum fertur mare : qui nisi contra 
Corpora retribuat rebus, recreetque fluenteis, 
Omnia jam resoluta forent, et in aera versa : 
Haud igitur cessat gigni de rebus, et in res 
Recidere adsidue, quoniam fluere omnia constat. 

Largus item liquidi fons luininis, aetherius sol 
Inrigat adsidue coelum candore recenti, 
Suppeditatque novo confestim lumine lumen ; 
Nam primum quidquid fulgoris disperit eij, 
Quocunque accidit : id licet hinc cqgnoscere possis, 
Quod simul ac primum nubes succedere soli 
Co^pere, et radios inter quasi rumpere lucis, 
Extemplo inferior pars horurn disperit omnis, 
Terraque inumbratur, qua nimbi cunque feruntur; 
Ut noscas splendore novo res semper egere, 
Et priinum jactum fulgoris quemque perire ; 
Nec ratione alia res posse in sole videri, 
Perpetuo ni suppeditet lucis caput ipsum. 

Quin etiam nocturna tibi, terrestria quae sunt, 
Luinina, pendentes lychfti, claraeque coruscis 
Fulguribus, pingues multa caligine tedae, 
Consimili properant ratione, ardore ministro, 
Suppeditare novum lumen, tremere ignibus instant; 
Instant, nec loca lux inter quasi rupta relinquit : 

Usqueadeo properanter ab omnibus ignibus ejus 

Exitium celeri celeratur origirie flammae. 

Sic igitur, solem, lunarn, slellasque putandum 

Ex alio atque alio lucem jactare subortu, 

Et primum quidquid flamrnai perdere semper : 

Inviolabilia haec ne credas forte vigere. 

Denique non lapides quoque vinci cernis ab aevo ? 
Npn altas turreis ruere, et putrescere saxa? 
Non delubra deum, simulacraque fessa fatisci ? 
Nec sanctum numen fati protollere fineis 
Posse, neque adversus naturae fuedera niti? 
Denique non mQnumenta virurn dilapsa videmus 
Cedere proporro, subitoque senescere casu ? 
Non ruere avolsos silices a montibus altis, 
Nec validas aevi vireis perferre patique 
Finiti ? neque enim caderent avolsa repente, 
Ex infinito quae tempore pertolerassent 
Omnia tornrenta aetatis privata fragore. 

Denique jam tuere hoc circum, supraque, quod 
omnem 

Continet amplexu terrarn ; quod procreat ex se 
Omnia (quod quidam mernorant) recipitque peremta: 
Totum nativom mortali corpore constat : 
Nam quodcunque alias ex se res auget alitque, 
Deminui debet, recreari quom recipit res. 
Praeterea, si nulla fuit genitalis origo 

Terrai et coeli, semperque aeterna fuere, 

Cur supera bellum Thebanum, et funera Trojae, 

Non alias alii quoque res recinere poetae ? 

Quo tot facta virum toties cecidere ? nec usquam 

^Eternis famae monumentis insita florent ? 

Verum (utopinor) habet, novitatem summa,recensque 
Natura est muncli, neque pridem exordia cepit. 
Quare etiam quaedam nunc artes expoliuntur, 
Nunc etiam augescunt: nunc addita navigiis sunt 
Multa: modo organici melicos peperere sonores. 
Denique natura haec rerum ratioque reperta est 
Nuper, et hanc primus cum primis ipse repertus 
Nunc ego sum, in patrias qui possim vertere voces. 

Quod si forte fuisse antehac eadem omnia credis, 
Sed periisse hominum torrenti saecla vapore, 
Aut cecidisse urbeis magno vexamine mundi, 
Aut ex imbribus adsiduis exisse rapaceis 
Per terras amneis, atque oppida cooperuisse : 
Tanto quippe magis victus fateare necesse est, 
Exitiuin quoque terrai coelique futurura. 
Nam quom res tantis morbis tantisque periclis 
Tentarentur, ibi si tristior incubuisset 
Causa, darent late cladem magnasque ruinas : 
Nec ratione alia mortales esse videmur 
Inter nos, nisi quod morbis aegriscimus isdem, 
Atque illi, quos a vita natura removit. 

Praeterea, quaecunque manent aeterna, necesse est, 
Aut quia sunt solido cuui corpore, respuere ictus, 
Nec penetrare pati sibi quidquam, quod queat arctas 
Dissociare intus parteis, ut materiai 
Corpora sunt, quorum naturam ostendimus ante : 
Aut ideo durare aetatem posse per omnem, 
Plagarum quia sunt expertia, sicut inane est, 
Quod manet intactum, neque ab ictu fungitur hilum : 
Au1 etiam, quia nulla loci sit copia circum, 
Quo quasi res possint discedere, dissolvique; 
Sicut summarum summa est aeterna, neque extra 
Quis locus est quo dissiliant; neque corpora sunt quae 
Possint incidere, et valida dissolvere plaga. 
At neque (uti docui) solido cum corpore mundi 
Natura est, quoniam admistum est in rebus inane : 
Nec tamen est ut inane : neque autem corpora desunt, 
Ex infinito quae possint forte coorta 
Proruere hanc rerum violento turbine summam, 
Aut aliam quamvis cladem importare pericli : 
Nec porro natura loci, spatiumque profundi 
Deficit, exspargi quo possint maenia mundi, 
Aut alia quavis po*sint vi pulsa perire. 
Haud igitur lethi praeclusa est janua cailo, 
Nec soli, terrajque, nec altis aequoris uudis : 
Sed patet immani et vasto respectat hiatu. 
Quare etiam nativa necessum est confiteare 

Haec eadem : neque enim, mortali corpore quae sunt, 
Ex infinito jam teinpore adhuc potuissent 
Lnmensi validas aevi contemnere vireis. 
Denique tantopere inter se quom maxima mundi 
Pugnent membra, pio nequaquam concita bello ; 
Nonne vides aliquam longi certaminis ollis 
Posse dari finem ? vel quom sol et vapor omnis 
Omnibus epotis humoribus exsuperarint, 
Quod facere intendunt,neque adhuc conata patrantur, 
Tantum suppeditant amnes, ultroque minantur 
Omnia diluviare ex alto gurgite ponti ; 
Nequidquam : quoniam verrentes aequora venti 
Derainuunt, radiisque retexens astherius sol ; 
£t siccare prius confidunt omnia posse, 
Quam liquor incaepti possit contingere finem. 
Tantum spirantes aequo certamine bellum 
Magnis de rebus inter se cernere certant : 
Quom semel in terra fuerit superantior ignis, 
Et semel (ut fama est) humor regnarit iu arvis. 
Ignis enim superavit, et ambens multa perussit, 
Avia quom Phaethonta rapax vis solis equorum 
jEthere raptavit toto, terrasque per omneis. 
At pater omnipotens ira tum percitus acri 
Magnanimum Phaethonta repenti fulminis ictu 
Deturbavit equis in terram ; solque cadcnti 
Obvius aeternam suscepit lampada mundi ; 

Tandem convenianr ea, quae conventa repente 
Magriarum rerura fiaot exorclia saepe, 
Terrai, maris, et cceli, generisque animantuni. 

Hic neque tum solis rota cerni lumine largo 
Altivolans poterat, neque magni sidera mundi, 
Nec mare, nec ccelum, nec denique terra, neque aer, 
Nec similis nostris rebus res ulla videri : 
Sed nova tempestas quaedam, molesque coorta. 
Diffugere inde loci partes coepere, paresque 
Cum paribus jungi res, et discludere mundum, 
Mernbraque dividere, et magnas disponere parteis 
Omnigenis e principiis, discordia quorum 
Intervalla, vias, connexus, pondera, plagas, 
Coocursus, motus turbabat, prcelia miscens, 
Propter dissimileis formas variasque figuras ; 
Quod non omnia sic poterant conjuncta manere, 
Nec motus inter sese dare convenienteis : 
Hoc est a terris altum secernere coelum, 
Et seorsum mare uti secreto humore pateret, 
Seorsus item puri secretique aetheris ignes. 

Quippe etenim primum terrai corpora quaeque, 
Propterea quod erant gravia, et perplexa, coibant, 
In medioque imas capiebant omnia sedes : 
Quae quanto magis inter se perplexa coibant, 
Tam magis expressere ea, quae mare, sidera, solem, 
Lunamque efficerent, et magni moenia mundi. 

Omnia enim magis haec e laevibus atqne rotundis 
Seminibus, multoque minoribus sunt elementis, 
Quam tellus : ideo per rara foramina teme 
Partibus erumpens primus se sustulit aether 
Signifer, et multos secum levis abstulit igneis : 
Non alia longe ratione, ac saepe videmus, 
Aurea quom primum gemmanteis rore per herbas 
Matutina rubent radiati lumina solis, 
Exhalantque lacus nebulam, fluviique perennes ; 
Ipsa quoque interdum tellus fumare videtur : 
Omnia quae sursum quom conciliantur in alto, 
Corpore concreto subtexunt nubila ccelum : 
Sic igitur tum se levis ac difFusilis aether 
Corpore concreto circumdatus undique sepsit, 
Et late diffusus in omneis undique parteis, 
Omnia sic avido complexu caetera sepsit. 
Hunc exordia sunt solis lunaeque secuta ; 
luter utrosque globi quorum vertuntur in auris : 
Quae neque terra sibi adscivit, neque maximus aether; 
Quod nec tam fuerint gravia, ut depressa sederent, 
Nec levia, ut possent per summas labier oras : 
Et tamen inter utrosque ita sunt, ut corpora viva 
Versent, et partes ut mundi totius exstent. 
Quod genus in nobis quaedam licet in statione 
Membra manere, tainen cum sintea, quae moveantur. 
His igitur rebus retractis, terra repente, 

IVlaxima qua nunc se ponti plaga caerula tendit, 
Succidit, et salso subfodit gurgite fossas : 
Inque dies quanto circum magis aetheris aestus, 
Et radii solis cogebant undique terram, 
Verberibus crebris extrema ad limina apertaro, 
ln medio ut propulsa suo condensa coiret ; 
Tam magis expressus salsus de corpore sudor 
Augebat mare manando, camposque natanteis ; 
Et tanto magis illa foras elapsa volabant 
Corpora multa vaporis, et aeris, altaque cceli 
Densebant procul a terris fulgentia templa : 
Sidebant campi, crescebant montibus altis 
Adscensus: neque enim poterant subsidere saxa, 
Nec pariter tantundem omnes succumbere partes. 
Sic igitur terrae concreto corpore pondus 
Constitit, atque omnis mundi quasi limus in imum 
Confluxit gravis, et subsedit funditus, ut faex. 

lnde mare, inde aer, inde aether ignifer ipse. 
Corporibus liquidis sunt omnia pura relicta; 
Et leviora aliis alia : et liquidissimus aether, 
Atque levissimus, aerias super influit auras ; 
Nec liquidum corpus turbantibus aeris auris 
Commiscet : sinit haec violentis omnia verti 
Turbinibus; sinit incertis turbare procellis : 
Ipse suos igneis certo fert impete labens. 
Nam modice fluere, atquc uno posse aethera nisu, 

Significat ponti mare, certo qnod fluit aestu, 
Unum labendi conservans usque tenorem. 

Motibus astroruui nunc quae sit causa, canaraus. 
Principio, raagnus coeli si vertitur orbis, 
Ex utraque poluin parti premere aera nobis 
Diccndum est, extraque tenere, et claudere utrimque; 
Inde alium supera fluere, atque intendere eodein, 
Quo volvenda micant alterni sidera mundi : 
Ast alium subter, contra qui subvehat orbem ; 
Ut fluvios versare rotas atque haustra videinus. 

Est etiain quoque uti possit coelum omne manere 
In statione, tamen quom lucida signa ferantur: 
Sive quod inclusi rapidi sunt aetheris aestus, 
Quaerentesque viam circumversantur, et ignes 
Passim per coeli volvunt se immania templa : 
Sive aliunde fluens alicunde extrinsecus aer 
Versat agens igneis ; sive ipsi serpere possunt, 
Quo quoiusque cibus vocat, atque invitat eunteis, 
Flammea per coelum pascenteis corpora passim. 
Nam quid in hoc mundo sit eorum, ponere certum 
DifHcile est : sed quid possit, fiatque per omne 
Iu variis mundis varia ratione creatis, 
Id doceo ; plureisque sequor disponere causas 
Motibus astrorum, quae possint esse per omne. 
E quibusuna tamen sit ethaecquoquecausanecesseest, 
Quae vegeat motum signis : sed quae sit earum 

Praeciperc >,haiidquaquamestpedetentiinprogredientis. 

Terraque ut in media mundi regione quiescat, 
Evanescere paullatim, et decrescere pondus 
Convenit : atque aliam naturam subter habere 
Ex ineunte aevo conjunctam, atque uniter aptam 
Partibus aeriis muudi, quibus insita sidit. 
Propterea non est oneri, neque deprimit auras ; 
Ut sua quoique homini nullo sunt pondere meinbra : 
Nec caput est oneri collo, nec denique totum 
Corporis in pedibus pondus sentimus inesse. 
At quaecunque foris veniunt, impostaque nobis 
Pondera sunt, laedunt permulto saepe minora : 
Usqueadeo magni refert, quoi quae adjaceat res. 
Sic igitur tellus non est aliena repente 
Adlata, atque auris aliunde objecta alienis : 
Sed pariter prima concepta ab origine mundi ; 
Certaque pars ejus, quasi nobis membra, videtur. 

Praeterea grandi tonitru concussa repente 
Terra, supra se quae sunt, concutit omnia motu : 
Quod facere baud ulla posset ratione, nisi esset 
Partibus aeriis mundi, coeloque revincta : 
Nam coinmunibus inter se radicibus haerent 
Ex ineunte aevo conjuncta, atque uniter apta. 
Nouiie vides etiam, quam magno pondere nobis 
Sustiueat corpus tenuissima vis animai, 
Propterea quia tain conjuncta, atque uniter apta est? 

Denique jara saltu pernici tollere corpua 
Quid potis est nobis, nisi vis quae membra gubernat? 
J.unne vides quantum tenuis natura valere 
Possit, ubi est conjuncta gravi cum corpore, ut aer 
Conjunctus terris, et nobis est animi vis? 

Nec nimio solis major rota, nec minor ardor 
Esse potest, nostris quain sensibus esse videtur. 
Nam quibus e spatiis cunque ignes lumina possunt 
Adjicere, et calidum membris adflare vaporem, 
Illa ipsa intervalla nihil de corpore libant 
Flammarum, nibilo ad speciem est contractior ignis. 
Proinde calor quoniam solis, lumenque profusum 
Perveniunt nostros ad sensus, et loca tingunt, 
Forma quoque binc solis debet filumque videri, 
Nil adeo ut possis plus, aut minus addere vere. 

Lunaque sive notho fertur loca lumine lustrans, 
Sive suam proprio jactat de corpore lucem, 
Quidquid id est, nihilo fertur majore figura, 
Quam, nostris oculis qua cernimus, esse videtur. 
Nam prius omnia, quae longe remota tuemur 
Aera per multum, specie confusa videntur, 
Quam minimum filum : quapropter lunanecesse est, 
Quandoquidem claram speciem certamque figuram 
Praebet, ut est oris extremis cunque notata, 
Quanta quoque haec fuvat, tanta hinc videatur iu alto. 

Postremo, quoscunque vides hinc aetheris igneis, 

(Quandoquidem,quoscunqueinterriscernimus igneis, 
Dum tremor est clarus, dum cernitur ardor eorum, 
Perparvum quiddam interdum mutare videntur 
Alterutram in partem filum, ({uom longius absint,) 
Scire licet, perquam pauxillo posse minores 
Esse, vel exigua majores parte, brevique. 

lllud item non est mirandum, qua ratione 
Tantulus ille queat tantum sol mittere luiuen, 
Quod maria ac terras omneis cwluuiqtie rigiindo 
Cotnpleat, et calido perfundat cuncta vapore. 
Nam licet liinc mundi patefactum totius unum 
Largifluimi fontem scatere, atque erum{>ere lumen 
Lx omni inundo, quo sic elementa vaporis 
Uodique conveniunt, et sic conji'ctus eorum 
Confluit, ex uno capite hic ut profluat ardor. 
ISonne vides etiam, quain late parvus aquai 
Prata riget fons iuterdutn, campisque redundet? 
Kst etiam quoque, uti non inaguo solis ab igni 
Aera percipiat calidis fervoribus ardor, 
Opportunus ita est si forte, et idoneus aer, 
Ut queat accendi parv r is ardoribus ictus ; 
Quod genus interdum segetcs stipulamque videmus 
Wccipere ex una scintilla incendia passiin : 
Forsitan et rosea sol alte lampade lucens 
Possideat multum caecis fervoribus ignem 
Circum se, nullo qui sit fulgore notatus, 

^Estiferum ut tantum radiorum exaugeat ictum. 

Nec ratio solis simplex, nec certa patescit, 
Quo pacto aestivis e partibus iEgocerotis 
Bruuialeis acleat flexus, atque inde revertens 
Canceris ut vertat metas ad solstitialeis : 
Luuaque mensihus id spatium videatur obire, 
Annua sol in quo consumit tempora cursu : 
Non, iuquam, simplex his rebus reddita causa esl. 
Nain fieri vel cum primis id posse videtur, 
Democriti quod sancta viri sententia ponit; 
Quanto quaeque magis sint terram sidera propter, 
Tanto posse niinus cum coeli turbine ferri. 
Fvanescere enim rapidas illius, et acreis 
Iinminui subter vireis, ideoque relinqui 
Pauliatim solem cum posterioribus signis, 
Inferior multo quod sit quam fervida signa : 
Et magis boc lunam; et quanto demissior ejus 
Cursus abest procul a ccelo, terrisque propinquat, 
Tanto posse minus cum signis tendere cursum. 
Flaccidiore etiam quanto jam turbine fertur 
Inferior quam sol, tanto magis omnia signa 
Hanc adipiscuntur, circum, praeterque feruntur : 
Propterea fit, ut haec ad signum quodque reverti 
Mobilius videatur, ad hanc quia signa revisunt. 

Fit q;ioque ut e mundi transversis partibus aer 
Alternis certo fluere alter tempore possit, 

Qui queat aestivis solem detrudere signis 

Brumaleis usque ad flexus, geliduinque rigorem : 

Et qui rejiciat gelidis a frigoris umbris 

./Estiferas usque in parteis, et fervida signa. 

Et ratione pari tuuam, stellasque putandum est, 

Quae volvunt magnos in magnis orbibus annos, 

Aeribus posse alternis a partibus ire. 

Nonne vicles etiam diversis nubila ventis 

Diversas ire in parteis, inferna supernis? 

Qui minus illa queant per magnos setberis orbeis 

^Estibus inter se diversig sidera ferri? 

At nox obruit ingenti caligine terras, 
Aut ubi de longo cursu sol extima coeli 
Impulit, atque suos efflavit languidus igneis 
Concussos itere, et labefactos aere multo : 
Aut quia sub terras cursum convertere cogit 
Vis eadem, supera terras quae pertulit orbem. 

Tempore item certo roseam Matuta per oras 
iEtheris auroram defert, et lumina pandit, 
Aut quia sol idem sub terras ille revertens 
Anticipat coelum radiis accendere tentans: 
Aut quia conveniunt ignes, et semina multa 
Confluere ardoris consuerunt tempore certo, 
Quae faciunt solis nova semper lumina gigni. 
Quod genus Idaeis fama est e montibus altis 
Dispersos igneis orienti lumine cerni ; 

Inde coire globum quasi in unum, et conficere orbem. 

Nec tamen illud in his rebus mirabile debet 
Esse, quod haec ignis tam certo tempore possint 
Semina confluere, et solis reparare nitorem. 
Multa videmus enim, certo quae tempore fiunt 
Omnibus in rebus : florescunt tempore certo 
Arbusta, et certo dimittunt tempore florem. 
Nec minus in certo denteis cadere imperat aetas 
Tempore, et impubem uiolli pubescere veste, 
Et pariter mollem malis demittere barbam. 
Fulmina postremo, nix, imbres, nubila, venti, 
Non nimis incertis fiunt in partibus anni. 
Namque ubi sic fuerunt causarum exordia prima, 
Atque ita res mundi cecidere ab origine prima, 
Consequa natura est jam rerum ex ordine certo. 

Crescere itemque dies licet, et tabescere nocteis, 
Et minui luces, quom sumant augmina noctes ; 
Aut quia sol idem sub terras, atque superne, 
Imparibus currens anfractibus aetheris oras 
Partit, et in parteis non aequas dividit orbem ; 
Et quod ab alterutra detraxit parte, reponit 
Ejus in adversa tanto plus parte relatus, 
Donicum ad id signum coeli pervenit, ubi anni 
Nodus nocturnas exaequat lucibus umbras. 
Nam medio cursu flatus aquilonis, et austri, 
Distinet aequato coelum discrimine inetas, 

Propter signiferi posituram totius orbis ; 

Annna sol in quo contundit tempora serpens, 

Obliquo terras et coelum lumine Iustrans : 

Ut ratio declarat eorum, qui loca coeli 

Omnia dispositis signis ornata not&runt. 

Aut quia crassior est certis in partibus aer, 

Sub terris ideo treniulum jubar haesitat ignis, 

Nec penetrare potest facile atque emergere ad ortus 

Propterea noctes hiberno tempore longae 

Cessant, dum veniat radiatum insigne diei. 

Aut etiam, quia sic alternis partibus anni 

l^ardius et citius consuerunt confluere ignes, 

Qui faciant solem certa de surgere parte. 

Luna potest solis radiis percussa nitere, 
Inque dies inajus lumen convertere nobis 
Ad speciem, quantum solis secedit ab orbe, 
Donicum eum contra pleno bene lumine fulsit, 
Atque oriens obitus ejus super edita vidit : 
Jnde minutatim retro quasi condere lumen 
Oebet item, quanto propius jam solis ad ignem 
Labitur ex alia signorum parte per orbem : 
Ut fiiciunt, lunani qui Hngunt esse pilai 
Consimilem, cursusque viam sub sole tenere ; 
Propterea fit uti videantur dicere verum. 

l !st etiam quoque uti proprio cum lumine possit 
Volvier, et varias splendoris reddere formas: 

Corpus enim licet esse aliud, quocl fertur, et una 
Labitur omuimodis occursaus ofliciensque, 
Nec p >tis est cerni, quia cassum lumine fertur. 
Versarique potest, globus ut, si forte, pilai 
Dimidia ex parti candenti lumine tinctus ; 
Versandoque globum varianteis edere formas, 
Donicuin eam partem, quaacunque est ignibus aucta, 
Ad speciem vertit nobis, oculosque patenteis: 
Inde minutatiin retro contorquet, et aufert 
Luciferam partem glomeramiuis atque pilai : 
Ut Babylouica Chaldaeam doctrina refutans 
Astrologorum artem contra convincere tendit ; 
Proinde quasi fieri nequeat quod pugnat uterque, 
Aut minus hoc illo sit cur amplectier ausis. 

Denique, cur neqneat semper nova luna creari 
Ordine formarum certo certisque iiguris, 
Inque dies privos abolescere quaeque creata, 
Atque alia illius reparari in paite locoque, 
Diilicile est ratione docere, et vincere verbis, 
Ordine quom videas tam certo multa creari. 
It \ er, et Venus, et Veneris praenuntius ante 
Pinnatus graditur Zephyrus ; vestigia propter 
Flora quibus mater praespargens ante viai 
Cuncta coloribus egregiis et odoribus opplet. 
lnde loci sequitur Calor aridus, et comes una 
Pulverulenta Cercs, et Etesia flabra Aquilonum. 

Inde Autumnus adit; graditur simul Euius Euan : 
Inde aliae tempestates ventique sequuntur, 
Altitonans Volturnus, et Auster fulmine pollens : 
Tandem Bruma niveis adfert, pigrumque rigorem 
Reddit, Hyems sequitur, crepitans ac dentibus Algus. 
Quo minus est mirum, si certo tempore luna 
Gignitur, et certo deletur tempore rursus, 
Quom fieri possint tam certo tempore multa. 

Solis item quoque defectus, lunaeque latebras, 
Pluribu8 e causis fieri tibi posse putandum est. 
Nam cur luna queat terram secludere solis 
Lumine, et a terris altum caput obstruere eji, 
Objiciens caecum radiis ardentibus orbem : 
Tempore eodem aliud facere id non posse putetur 
Corpus, quod cassum labatur lumine semper? 
Solque suos etiam dimittere languidus igneis 
Tempore cur certo nequeat, recreareque lumen, 
Quom loca praeteriit flammis infesta per auras, 
Quaefaciunt igneis interstingui alque perire? 
Et cur terra queat lunam spoliare vicissim 
Lumine, et oppressum solem super ipsa tenere, 
Menstrua dum rigidas coni perlabitur umbras: 
Teuipore eodem aliud nequeat succurrere lunae 
Corpus, vel supera solis perlabier orbem, 
Quod radios interrumpat, lumenque profusum ? 
Et tamen ipsa suo si fulgit luna nitore, 

Cur nequeat certa mundi languescere parte, 
Dum loca luminibus propriis ininiica per exit? 

Quod superest, quoniam magni per caerula mundi 
Qua fieri quidquid posset ratione, resolvi : 
Solis uti varios cursus, lunaeque meatus 
Noscere possemus, quae vis et causa cieret : 
Quove modo soleant offecto lumine obire, ' 
Et nec opinanteis tenebris obducere terras, 
Quom quasi connivent; et aperto lumine rursum 
Omnia convisunt clara loca candida luce : 

Nunc redeo ad mundi novitatem, et mollia terrae 
Arva, novo foetu quid primum in luminis oras 
Tollere, et incertis tentarit credere ventis. 

Principio, genus herbarum, viridemque nitorem 
Terra dedil circum colleis ; camposque per omneis 
Florida fulserunt viridanti prata colore: 
Arboribusque datum est variis exinde per auras 
Crescendi magnum immissis certamen habenis : 
Ut pluma atque pili primum setaeque creantur 
Quadrupedum in membris, et corporepennipotentum ; 
Sic nova tum tellus herbas virgultaque primum 
Sustulit : inde loci mortalia saecla creavit 
Multa modis multis varia ratione coorta : 
Nam neque de coelo cecidisse animalia possunt, 
Nec terrestria de salsis exisse lacunis. 
Linquitur ut merito maternum nomen adepta 

Terra sit, e terra quoniam sunt cuncta creata : 
Multaque nunc etiam existunt animalia terris, 
Imbribus et calido solis concreta vapore. 
Quo minus est mirum, si tum sunt plura coorta, . 
Et majora, nova tellure atque aelhere adulto. 

Principio, genus alituum, variaeque volucres 
Ova relinquebant exclusae tempore verno ; 
Folliculos ut nuuc tereteis aestate cicadae 
Linquunt, sponte sua, victum vitamque petentes. 
Tum tibi terra dedit primum mortalia saecla : 
Multus eniin calor atque humor superabat in arvis. 
Hinc ubi quaeque loci regio opportuna dabatur, 
Crescebant uteri terrae radicibus apti ; 
Quos ubi tempore maturo patefecerat aetas 
Infantum fugiens humorem, aurasque petissens, 
Convertebat ibi natura foramina terrae, 
Et succum venis cogebat fundere apertis 
Consimilem lactis ; sicut nunc foemina quaeque 
Quom peperit, dulci repletur lacte, quod omnis 
Impetus in mammas convertitur ille alimenti. 
Terra cibum pueris, vcstem vapor, herba cubile 
Praebebat multa et molli lanugine abundans. 

At riovitas mundi nec frigora dura ciebat, 
Nec nimios aestus, nec magnis viribus auras : 
Omnia enim pariter crescunt, et robora sumunt. 
Quare etiam atque etiam maternum nomen adepta 

Terra tenet merito, quoniam genus ipsa creavit 
Humanum, atque animal prope certo tempore fudit 
Omne, quod in magnis bacchatur montibus passim, 
Aeriasque simul volucreis variantibus formis. 

Sed quia finem aliquam pariendi debet babere, 
Destitit, ut inulier spatio defessa vetusto. 
Mutat enim mundi naturam totius astas, 
Ex alioque alius status excipere omnia debet, 
Nec manet ulla sui similis res : omnia migrant, 
Omnia commutat natura, et vertere cogit. 
Namque aliud putrescit,et aevo debile languet: 
Porro aliud concrescit, et e contemptibus exit. 
Sic igitur mundi naturam totius aetas 
Mutat, et ex alio terram status excipit alter ; 
Quod potuit, nequeat : possit, quod non tulit ante. 

Multaque tum tellus etiam portenta creare 
Conata est, mira facie, membrisque coorta ; 
(Androgynum inter utrum,nec utrumque,et utrinque 
remotum) 

Orba pedum partim, manuum viduata vicissim, 
Muta, sine ore etiam, sine voltu caeca reperta, 
Vinctaque membrorum per totum corpus adhaesu : 
Necfacereutpossent quidquam, nec cedere quoquam, 
Nec vitare malum, nec sumere quod foret usus. 
Caetera de genere hoc monstra ac portenta creabat : 
Nequidquam : quoniam natura absterruit auctum : 

Nec potuere cnpitum aetatis tangere florem, 
Nec reperire cibum, nec jungi per Veneris res. 
Multa videmus enim rebus concurrcre debere, 
Ut propagando possiut producere saecla. 
Pabula primum ut sint, genitalia deinde per artus 
Semina qua possint membris manare remissis : 
Foeminaque ut maribus conjungi possit, habere 
Mutua queis nectant inter se gaudia, utrisque. 

M ul taq ue t u m interiisse aui mantu m saecla necesse est, 
Nec potuisse propagando procudere prolem. 
Nam quaecunque vides vesci vitalibus auris, 
Aut dolus, aut virtus, aut deuique mobilitas est 
Ex ineunte aevo genus id tutata reservans: 
Miiltaque sunt, nobis ex utilitate sua quae 
Commendata manent tutelae tradita nostrae. 
Principio, genus acre leonum, saevaque ssecla 
Tutata est virtus, volpeis dolus, et fuga cervos. 
At levisomna canum fido cum pectore corda, 
Et genus omne quod est veteriuo semine partum, 
Lanigeraeque simul pecudes, et bucera saecla, 
Omnia sunt hominum tutelae tradita, Memmi. 
Nam cupide fugere feras, pacemque secutae 
Sunt, et larga suo sine pabula parta labore : 
Quae damus utilitatis eorum praemia causa. 
At, queis nil horum tribuit natura, nec ipsa 
Sponte sua possent ut vivere, nec dare nobis 

Utilitatem aliquam, quare patereinur eorum 
Praesidio nostro pasci genus, esseque tutum? 
Scilicet haec aliis praedae lucroque jacebant 
Indupedita suis fatalibus omnia vinclis, 
Donicum ad interitum genus id natura redegit. 

Sed neque Centauri fuerunt, neque tempore in ullo 
Esse queat duplici natura, et corpore bino 
Ex alienigenis membris compacta potestas^ 
Hinc illinc par vis ut non sic esse potis sit : 
ld licet hinc quamvis hebeti cognoscere corde. 

Principio, circura tribus actis impiger annis 
Floret eq u us, puer haudq uaquam : quin saepeetiamn u m 
Ubera mammarum iu somnis lactantia qmeret. 
Post ubi equom validae vires aetate senecta, 
Membraque deficiunt fugienti languida vita; 
Tum demum pueris aevo florente juventas- 
Occipit, et molli vestit lanugine malas: 
Ne forte ex homine et veterino semine equorum 
Confieri credas Centauros posse nec esse : 
Aut rapidis canibus succinctas semimarinis 
Corporibus Scyllas, et caetera degenere horum, 
Inter se quorura discordia membra videmus : 
Quae neque florescunt pariter, neque robora sumunt 
Corporibus, neque projiciunt aetatc senecta ; 
Nec siraili Venere ardescunt, nec raoribus unis 
Conveniunt, nec sunt eadem jucunda per artus: 



222 T. LUCRETII CARI 



Quippe videre licet pinguescere saepe cicuta 
Barbigeras pecudes, hoiuini quae est acre venenum. 

Flainma quidem vero quom corpora fulva leonum 
Tam soleat torrere, atque urere, quam genus omne 
Visceris, in terris quodcunque et sanguinis exstet: 
Qui ficri potuit, triplici cum corpore ut una 
Prima leo, postrema draco, media ipsa Chimaera 
Ore foras acrem efflaret de corpore flammam ? 

Quare etiam tellure nova, cceloque recenti 
Talia qui fingit potuisse animalia gigni, 
Nixus in hoc uno novitatis nomine inani ; 
Multa licet simili ratione efFutiat ore : 
Aurea tum dicat per terras fiumina volgo 
Fluxisse, et gemmis florere arbusta suesse : 
Aut hominem tanto membrorum esse impete natum, 
Trans maria alta pedum nisus ut ponere posset, 
Et manibus totum circum se vertere coelum. 
Nam quod multa fuere in terris semina rerum, 
Tempore quo primum tellus animalia fudit; 
Nil tamen est signi, mistas potuisse creari 
Inter se pecudes, compactaque membra animantum: 
Propterca quia quae de terris nunc quoque abundant 
Herbarum genera, ac fruges, arbustaque laeta, 
Non tamen inter se possint complexa creari. 
Res sic quaeque suo ritu procedit; et omnes 
Foedere naturae certo discrimina servant. 

Et genus humanum multo fuit illud in arvis 
Durius, ut decuit, tellus quod dura creasset; 
Et majoribus et solidis magis ossibus intus 
Fundatum, et validis aptum. per viscera nervis; 
Nec facile ex a?stu, nec frigore quod caperctur, 
Nec novitate cibi nec labi corporis ulla : 
Multaque per coelum solis volventia lustra 
Volgivago vitam tractabant more ferarum. 
Nec robustus erat curvi moderator aratri 
Quisquam, nec scibat ferro molirier arva ; 
Nec nova defodere in terram virgulta, nec altis 
Arboribus veteres decidere falcibus ramos. 
Quod sol atque imbres dederant, quod terra crearat 
Sponte sua, satis id placabat pectora donum ; 
Glandiferas inter curabant corpora quercus 
Plerumque, et quae nunc hiberno tempore cernis 
Arbuta poeniceo fieri matura colore, 
Plurima turn tellus etiam majora ferebat : 
Multaque praeterea novitas tum florida mundi 
Pabula dia tulit, miseris inortalibus ampla. 
At sedare sitim fluvii fontesque vocabant : 
Ut nunc montibus e magnis decursus aquai 
Claricitat late sitientia saecla ferarum. 
Denique noctivagi silvestria templa tenebant 
Nympharum, quibus exibant humore fluenta 
Lubrica, proluvie larga lavere humida saxa, 

Humida saxa super viridi stillantia musco : 

Et partim plano scatere atque erumpere campo. 

Necdum res igni scibant tractare, nec uti 
Pellibus, et spoliis corpus vestire ferarum : 
Sed nemora, atque cavos monteis, sylvasque colebant, 
Et frutices inter condebant squalida membra, 
Verbera ventorum vitare imbreisque coacti : 
Ncc commune bonum poterant spectare, nec ullis 
Moribus inter se scibant, nec legibus uti : 
Quod quoique obtulerat praedae fortuna, ferebat, 
Sponte sua sibi quisque valere et vivere doctus. 
Et Venus in sylvis jungebat corpora amantum. 
Conciliabat enim vel mutua quamque cupido, 
Vel violenta viri vis, atque impensa libido : 
Vel pretium, glandes, atque arbuta, vel pira lecta. 

Et manuum mira freti virtute pedumque, 
Conseclabantur silvestria saecla ferarum 
Missilibus saxis et magno pondere clavae, 
Multaque vincebant, vitabant pauca latebris : 
Setigerisque pares suibus silvestria membra 
Nuda dabant terrae nocturno tempore capti, 
Circum se foliis ac frondibus involventes. 
Nec plangore diem magno, solemque per agros 
Quaerebant pavidi, palantes noctis in umbris : 
Sed taciti respectabant, somnoque sepulti, 
Dum rosea face sol inferret lumina coelo. 

A parvis quod eoiin consuerant cernere semper 
Alterno tenebras, et lucein tempore gigni, 
Non erat, ut fieri posset, mirarier unquam, 
Nec diffidere, ne terras aeterna teneret 
Nox, in perpetuum detracto lumine solis. 
Sed magis illud erat curae, quod saeela feiaruin 
Infestam miseris faciebant saepe quietem : 
Ejectique domo fugiebant saxea tecta 
Setigeri suis adventu validique leonis, 
Atque intempesta cedebant nocte paventes 
Hospitibus saevis instrata cubilia fronde. 

Nec nimio tum plus quam nunc mortalia saecla 
Dulcia linquebant labentis lumina vitae. 
Unus enim tum quisque magis deprensus eorum 
Pabula viva feris praebebat dentibus haustus : 
Et nemora ac monteis gemitu sylvasque replebat, 
Viva videns vivo sepeliri viscera busto. 
At quos effugium servarat, corpore adeso, 
Posterius tremulas super ulcera tetra tenentes 
Palraas, horriferis accibant vocibus orcum, 
Donicum eos vita privarunt vermina saeva, 
Experteis opis, ignaros quid volnera vellent. 

At non multa virum sub signis millia ducta 
Una dies dabat exitio : nec turbida ponti 
^Equora laedebant naves ad saxa, virosque. 
Sed temere, incassum, frustra mare saepe coortum 

Saevibat, leviterque minas ponebat inaneis ; 
Nec poterat quemquani placidi pellacia ponti 
Subdola pellicere in fraudeni ridentibus undis : 
Improba navigii ratio tum caeca jacebat. 
Tum paenuria deinde cibi, languentia letho 
Membra dabat : contra nunc rerum copia mersat. 
Illi imprudentes ipsi sibi saepe venenum 
Vergebant : nunc dant aliis sollertius ipsi. 

Inde casas postquam,ac pelleis,iguemque pararunt, 
Et mulier conjuncta viro concessit in unum ; 
Castaque privatae Veneris connubia laeta 
Coguita sunt, prolemque ex se videre creatam : 
Tum genus humanum primum mollescere coepit. 
Ignis eniin curavit, ut alsia corpora frigus 
Non ita jam possent coeli sub tegmine ferre : 
Et Venus imminuit vireis, puerique parentum 
Blanditiis facile ingenium fregere superbum. 
Tunc et amicitiam coeperunt jungere habentes 
Finitima inter se, nec laedere, nec violare : 
Et pueros commendarunt, muliebreque saeclum, 
Vocibus et gestu quom balbe significarent 
Imbecillorum esse aequum misererier omnium. 
Non tamen omnimodis poterat concordia gigni ; 
Sed bona magnaque pars servabant foedera casti : 
Aut genus humanum jam tum foret omne peremptum, 
Nec potuisset adhuc perducere saecla propago. 

Ai varios linguae sonitus natura subegit 
Mittere, et utilitas expressit nomina rerum : 
Non alia longe ratione, atque ipsa videtur 
Protrahere ad gestum pueros infantia linguae, 
Quom facit, ut digito, quae sintpraesentia, monstrent. 
Sentit enim vim quisque suam, quam possit abuti. 
Cornua nata prius vitulo quam frontibus exstent, 
lllis iratus petit, atque infensus inurget. 
At catuli pantherarum scymnique leonum 
Unguibus, ac pedibus jam tum, morsuque repugnant, 
Vix etiam quom sunt dentes unguesque creati. 
Alituum porro genus alis omne videmus 
Fidere, et a pennis tremulum petere auxiliatum. 

Proinde putare aliquem tum nomina distribuisse 
Rebus, et inde homines didicisse vocabula prima, 
Desipere est : nam cur hic posset cuncta notare 
Vocibus, et varios sonitus emittere linguae, 
Tempore eodem alii facere id non quisse putentur ? 

Praeterea, si non alii quoque vocibus usi 
Inter se fuerant ; unde insita notities est 
Utilitatis, et unde data est huic prima potestas, 
Quid vellet, facere, ut scirent, animoque viderent ? 
Cogere item plureis unus, victosque domare 
Non poterat, rerum ut perdiscere nomina vellent : 
Nec ratione docere uila, suadereque surdis, 
Quid facto esset opus; faciles neque enim paterentur, 

Nec ratione ulla sibi ferrent amplius aureis 
Vocis inautlitos sonitus obtundere frustra. 

Postremo, quid in hac mirabile tantopere est re, 
Si genus humanum, cui vox et lingua vigeret, 
Pro vario sensu varias res voce notaret, 
Quom pecudes mutae, quom denique saeela ferarum 
Dissimileis soleant voces variasque ciere, 
Quom metusautdolor est,et quom jamgaudiagliscunt? 
Quippe etenim id licet e rebus cognoscere apertis. 

Inritata canum quom primum magna Molossum 
Mollia ricta fremunt duros nudantia denteis, 
Longe alio sonitu rabie districta minantur; 
Et quom jam latrant, et vocibus omnia complent. 
At catulos blande quom lingua lambere tentant, 
Aut ubi eos jactant pedibus, morsnque petentes, 
Suspensis teneros imitantur denlibus haustus, 
Longe alio pacto ganuitu vocis adulant; 
Et quom deserti baubantur in aedibus, aut quom 
Plorantes fugiunt submisso corpore plagas. 

Denique non hinnitus item differre videtur, 
Inter equas ubi equus florenti aetate juvencus 
Pinnigeri saevit calcaribus ictus Amoris; 
Et freinitum patulis sub naribus edit ad arma : 
Ac quom sis alias concussis artubus hinnit? 

Postremo, genus alituum, variaeque volucres, 
Accipitres, atque ossifragae, mergique marinis 

Fluctibus in salsis victura vitamque petentes, 
Longe alias alio jaciunt in tempore voces ; 
Et quom de victu certant, pra?daque repugnant. 
£t partim mutant cum tempestatibus uua 
Raucisonos cantus, cornicum ut saecla vetusta, 
Corvorumque greges, ubi aquam dicuntur et iinbreis 
Poscere, et interdum ventos aurasque vocare. 

Ergo, si varii sensus animalia cogunt, 
Muta tamen quom sint, varias emittere voces : 
Quanto mortaleis magis aequum est tum potuisse 
Dissimileis alia atque alia res voce notare? 

Illud in his rebus tacitus ne forte requiras : 
Fulmen detulit in terras mortalibus ignem 
Primitus: inde omnis flammarum diditur ardor. 
Multa videmus enim coilestibus incita flammis 
Fulgere, quom cceli donavit plaga vapores. 
Et ramosa tamen quom ventis pulsa vacillans 
iEstuat in ramos incumbens arboris arbor, 
Exprimitur validis extritus viribus ignis ; 
Emicat interdum flammai fervidus ardor, 
Mutua duin inter se rami stirpesque teruntur: 
Quorum utrumque dedisse potest mortalibus ignera. 

Inde cibura coquere, ac flamma? mollire vapore 
Sol docuit, quoniam mitescere multa videbant 
Verberibus radiorum, atque aestu victa per agros. 
Inque dies raagis in victum vitamque priorera 

Commutare novis monstrabant rebus, et igni, 
Ingenio qui praestabant, et corde vigebant. 

Condere coeperunt urbeis, arcemque locare 
Praesidium reges ipsi sibi, perfugiumque : 
Et pecudes, el agros divisere, atque dedere 
Pro facie cujusque, et viribus, ingcnioque : 
Nam facies multum valuit, viresque vigebant. 
Posterius res inventa est, aurumque repertum, 
Quod facile et validis et pulchris dempsit honorem. 
Divitioris eniin sectam plerumque sequuntur 
Quamlubet et fortes, et pulchro corpore creti. 

Quod siquis vera vitam ratione gubernet, 
Divitiae grandes homini sunt, vivere parce 
ALquo animo; neque enim est unquam paenuria parvi: 
At claros se homines voluere esse, atque potenteis, 
Ut fundamento stabili fortuna maneret, 
Et placidam possent opulenti degere vitam : 
Nequidquam; quoniam adsummumsuccederehonorem 
Certantes, iter infestum fecere viai. 
Et tamen e summo quasi fulmen dejicit ictos 
Invidia interdum contemptim in Tartara tetra : 
Ut satius multo jam sit parere quietum, 
Quam regere iinperio res velle, et regna tenere. 
Proinde, sine, incassum defessi sanguine sudent 
Angustum per iter luctantes ambitionis ; 
Invidia quoniam seu fulmine summa vaporant 

Plerumque, et quae sunt aliis niagis edita cunque : 
Quandoquidem sapiunt alieno ex ore ; petuntque 
Res ex auditis potius quam sensibus ipsis : 
Nec magis id nunc est, nec erit mox, quam fuit anle. 

Ergo regibus occisis subversa jacebat 
Pristina majestas soliorum, et sceptra superba ; 
Et capitis summi praeclarum insigne cruentum 
Sub pedibus volgi magnum lugebat honorem r 
Nam cupide conculcatur nimis ante metutunu 

Res itaque ad summam faecem turbasque redibat, 
Imperium sibi quom, ac summatum quisque petebat. 
Inde magistratum partim docuere ereare, 
Juraque constituere, ut vellent lcgibus uti : 
Nam genus humanum defessum vi colere aevom, 
Ex inimicitiis languebat : quo magis ipsum 
Sponte sua cecidit sub leges arctaque jura : 
Acrius ex ira quod enim se quisque parabat 
Ulcisci, quam nunc concessum est legibus aequis ; 
Hanc ob rem est homines pertaesum vi colere sevom ; 
Unde metus maculat poenarum praemia vitae- 
Circumretit enim vis atque injuria quemque, 
Atque, unde exorta est, ad eum plerumque revertit : 
Nec facile est placidam ac pacatam degere vitam, 
Qui violat factis communia foedera pacis. 
Etsi fallit enim divom genus humanumque, 
Perpetuo tamen id fore clam diffidere debet : 

Quippe ubi se multi per somnia saepe loquentes, 
Aut morbo delirantes procraxe ferantur, 
£t celata diu in medium peccata dedisse. 

Nunc quae causa deum per magnas numina genteis 
Pervolgarit, et ararum compleverit urbeis, 
Suscipiendaque curarit solemnia sacra, 
Quae nunc in magnis florent sacra rebus, locisque : 
Unde etiam nunc est inortalibus insitus horror, 
Qui delubra deum nova toto suscitat orbi 
Terrarum, et festis cogit celebrare diebus : 
Non ita difBcile est rationem reddere verbis. 

■ 

Quippe etenim jam tum clivom mortalia saecla 
Egregias animo facies vigilante videbant, 
Et magis in somnis mirando corporis auctu. 
His igitur sensum tribuebant, propterea quod 
Membra movere videbantur, vocesque superbas 
Mittere pro facie praeclara et viribus amplis. 
iEternamque dabant vitam, quia semper eorum 
Suppeditabatur facies, et forma manebat, 
(Et manet omnino) et quod tantis viribus auctos 
Non temere ulla vi convinci posse putabant. 
Fortunisque ideo longe praestare putabant, 
Quod mortis timor haud quemquam vexaret eorum, 
Et simul in somnis quia multa et mira videbant 
Eflicere, et nullum capere ipsos inde laborem. 

Praeterea, cceli rationes ordine certo, 

v 

\ 

Et varia annorum cernebant tempora verti ; 
Nec poterant quibus id fieret cognosccre causis : 
Ergo perfugium sibi habcbant omnia divis 
Tradere, et illorum nutu facere omnia flecti. 

In eoeloque deum sedes et templa locarunt, 
Per coelum volvi quia sol ct luna videntur : 
Luna, dies, et nox, et noctis signa severa, 
Noctivagaeque faces coeli, flammaeque volantes, 
Nubila, ros, imbres, nix, venti, fulmina, grando, 
Et rapidi fremitus et murmura magna minarum. 

O genus infelix humanum ! talia divis 
Quom tribuit facta, atque iras adjunxit acerbas : 
Quantos tum gemitus ipsi sibi, quantaque nobis 
Volnera, quas lacrymas peperere minoribus nostris! 

Nec pietas ulla est velatum saepe videri 
Vertier ad lapidem, atque omneis accedere ad aras ; 
Nec procumbere humi prostratum, et paudere palmas 
Ante deum delubra, nec aras sanguine multo 
Spargere quadrupedum, nec votis nectere vota : 
Sed mage pacata posse omnia mente tueri. 
Nam quom suspicimus magni coelestia mundi 
Templa super, stellisque micantibus aethera fixum, 
Et venit in mentem solis lunaeque viarum, 
Tunc aliis oppressa malis in pectore cura 
Illa quoque expergefactum caput erigere infit, 
Ecquae forte deum nobis immensa potestas 

Sit, vario motu quae candida sidera verset. 
Tentat enim dubiam mentem rationis egestas, 
Ecquaenarn fuerit mundi genitalis origo : 
Et simul, ecqnae sit finis, quoad mcenia mundi, 
Et tanti motus hunc possint ferre laborem : 
An divinitus aeterna donata salute, 
Perpetuo possint aevi labentia tractu, 
Immensi validas aevi contemnere vireis. 

Praeterea, quoi non animus formidine divom 
Contrahitur? quoi non conrepunt membra pavore, 
Fulminis horribili quom plaga torrida tellus 
Contremit, et magnum percurrunt murmura coelum 
Non populi gentesque tremunt? regesque superbi 
Conripiunt div6m perculsi membra timore, 
Ne quod ob admissum foede, dictumve superbe 
Poenarum grave sit solvendi tempus adactum ? 
Summa etiam quom vis violenti per mare venti 
lnduperatorem classis super aequora verrit, 
Cum validis pariter legionibus atque elephantis : 
Non div6m pacem votis adit? ac prece quaesit 
Ventorum pavidus paces animasque secundas ? 
Nequidquam : quouiam violento turbine saepe 
Conrcptus nihilo fertur minus ad vada lethi : 
Usqueadeo res humauas vis abdita quaedam 
Obterit, et pulchros fasceis, saevasque secureis 
Proculcare, ac ludibrio sibi habere videtur. 

Denique sub petlibus tellus quom tota vacillat, 
Concussaeque cadunt urbes, dubiaeque miuantur : 
Quid mirum si se temnunt mortalia saecla, 
Atque potestates magnas mirasque relinquunt 
In rebus vireis div6m, quae cuncta gubernent ? 

Quod superest, aes, atque aurum, ferrumque re- 
pertum est, 

Et simul argenti pondus, plumbique potestas : 

Ignis ubi ingenteis sylvas ardore cremarat 

Montibus in magnis, seu coeli fulmine misso, 

Sive quod inter se bellum sylvestre gerentes, 

Hostibus intulerant ignem formidinis ergo ; 

Sive quod inducli terrae bonitate, volebant 

Pandere agros pingueis, et pascua reddere rura : 

Sive feras interficere, et ditescere praeda : 

Nam fovea atque igni prius est venarier ortum, 

Quam sepire plagis saltum, canibusque ciere. 

Quidquid id est, quacunque e causa flammeus ardor 

Horribili sonitu sylvas exederat altis 

Ab radicibus, et terram percoxerat igni ; 

Manabat venis ferventibus in loca terrae 

Concava conveniens argenti rivus et auri, 

iEris item et plumbi ; quae quom concreta videbant 

Posterius claro in terris splendere colore, 

Tollebant nitido capti laevique lepore : 

Et simili formata videbant esse figura, 

ixt 

Atque lacunarum fuerant vestigia quoique : 
Tum penetrabat eos, posse haec liquefacta calore, 
Quamlibet in formam et faciem decurrere rerum, 
Et prorsum quamvis in acuta ac tenuia posse 
Mucronum duci fastigia procudendo ; 
Ut sibi tela parent, sylvasque excidere possint, 
Materiem laevare, dolare, ac radere tigna, 
Et terebrare etiam, ac pertundere, perque forare. 
Nec minus argento facere haec auroque parabant, 
Quam validi primum violentis viribus aeris : 
Nequidquam ; quoniam cedebat victa potestas, 
Nec poterat pariter durum sufferre laborern. 
Nam fuit in pretio magis aes, aurumque jacebat 
Propter inutilitateni hebeti mucrone retusum; 
Nunc jacet aes, aurum in summum successit honorem : 
Sic volvenda aetas commutat tempora rerum: 
Quod fuit in pretio tit nullo denique honore ; 
Porro aliud succedit, et e contemptibus exit, 
Inque dies magis appetitur, floretque repertum 
Laudibus, et miro est mortaleis inter honore. 

Nunc tibi quo pacto ferri natura reperta 
Sit, facile est ipsum per te cognoscere, Memmi. 
Arma antiqua, manus, ungues, dentesque fuerunt, 
Et lapides, et item sylvarum fragmina rami, 

Ettlammae,atqueignes,postquamsuntcognitaprimum: 
Posterius ferri vis est aerisque reperta : 

Et prior aeris erat quam ferri cognitus usus ; 
Quo facilis magis est natura, et copia major. 
JEre solum terrae tractabant, aereque belli 
Miscebant fluctus, et volnera vasta serebant, 
Et pecus atque agros adimebant : nam facile ollis 
Omnia cedebant armatis nuda et inerma. 
Inde rainutatim processit ferreus ensis, 
Versaque in opprobrium species est falcis ahenae, 
Et ferro coepere solum proscindere terrae ; 
Exaequataque sunt creperi certamina belli. 

Et prius est armatum in equi conscendere costas, 
Et moderarier hunc fraenis, dextraque vigere ; 
Quam bijugo curru belli tentare pericla : 
Et bijugo prius est quam bis conjungere binos, 
Et quam falciferos inventum adscendere currus. 
Inde boves Lucas turrito corpore tetros 
Anguimanos belli docuerunt volnera Poeni 
SufFerre, et magnas Martis turbare catervas. 
Sic alid ex alio peperit discordia tristis, 
Horribile humanis quod gentibus esset in armis : 
Inque dies belli terroribus addidit augmen. 
Tentarunt etiam tauros in moenere belli, 
Expertique sues saevos sunt mittere in hosteis ; 
Et validos Parthi prae se misere leones 
Com ductoribus armatis saevisque magistris, 
Qui moderarier hos possent, vinclisque tenere ; 

Nequidquam : quoniam permista caede calentes 
Turbabant saevi nullo discrimine turmas, 
Terrificas capitum quatientes undique cristas ; 
Nec poterant equites fremitu perterrita equorum 
Pectora mulcere, et fraenis convertere in hosteis. 
Inritata leae jaciebant corpora saltu 
Undique, et advorsum venientibus ora petebant : 
Et nec opinanteis a tergo deripiebant, 
Deplexaeque dabant in terram volnere vinctos, 
Morsibus adfixae validis atque unguibus uncis: 
Jactabantque suos tauri, pedibusque terebant : 
Et latera ac ventres hauribant subter equorum 
Cornibus, ad terramque minanti mente ruebant. 
At validis socios caedebant dentibus apri, 
" Tela infracta suo tinguentes sanguine saevi : 
" In se fracta suo tinguentes sanguine tela : 
Permistasque dabant equitum peditumque ruinas. 
Nam transversa feros exibant dentis adactus 
Juiuenta, aut pedibus ventos erecta petebant : 
Nequidquam : quoniam a nervis succisa videres 
Concidere, atque gravi terram consternere casu. 
Sic, quos ante domi domitos satis esse putabant, 
Effervescere cernebant in rebus agundis, 
Volneribus, clamore, fuga, terrore, tumultu : 
Nec poterant ullam partem reducere eorum. 
Diffugiebat enim varium genus omne ferarum : 

Ut nunc saepe boves Lucae ferro male mactae 
Diffugiunt, fera facta suis quom multa dedere : 
Si fuit, ut facerent. Sed vix adducor, ut ante 
Non quierint animo praesentire, atque videre, 
Quam commune malum fuerat fcedumque fulurum ; 
Et magis id possis factum contendere in Omni, 
In variis mundis varia ratione creatis, 
Quam certo atque uno terrarum quolibet orbi. 
Sed facere id non tam vincendi spe voluerunt, 
Quam dare quod gemerent hostes, ipsique perire, 
Qui numero diflidebant, armisque vacabant. 

Nexilis ante fuit vestis, quam textile tegmen : 
Textile post ferrum est ; quia ferro tela parantur : 
Nec ratione alia possunt tam laevia gigni 
Insilia, ac fusi, et radii, scapique sonantes. 

Et facere ante viros lanam natura coegit, 
Quam muliebre genus ; nam longe praestat in arte, 
Et sollertius est multo genus omne virile : 
Agricolae donec vitio vertere severi, 
Ut muliebribus id manibus concedere vellent, 
Atque ipsi potius durum sufferre laborem ; 
Atque opere in duro durarent membra manusque. 

At specimen sationis, et insitionis origo 
Ipsa fuit rerum primum natura creatrix. 
Arboribus quoniam baccae, glandesque caducae 
Tempestiva dabant pullorum examina subter. 

Unde etiam libitum est stirpeis commitlere ramis 
Et nova defodere in terram virgulta per agros : 
Inde aliam alque aliam culturam dulcis agelli 
Tentabant, fructusque feros mansuescere terra 
Cernebant indulgendo, blandeque colendo. 
Inque dies magis in montem succedere sylvas 
Cogebant, iufraque locum concedere cultis : 
Prata, lacus, rivos, segetesj vinetaque laeta 
Collibus et campis ut haberent, atque olearum 
Caerula distinguens inter plaga currere posset 
Per tumulos, et convalleis, cauiposque profusa: 
Ut nunc esse vides vario distincta lepore 
Omnia, quae pomis intersita dulcibus ornant ; 
Arbustisque tenent felicibus obsita circum. 

At liquidas avium voces imitarier ore 
Ante fuit multo, quam laevia carmina canlu 
Concelebrare homines possent, aureisque juvare. 
Et zephyri cava per calamorum sibila priinum 
Agrcsteis docuere cavas inflare cicutas : 
Inde minutatim dulceis didicere querelas, 
Tibia quas fundit digitis pulsata canentum, 
Avia per nemora, ac sylvas saltusque reperta, 
Per loca pastorum deserta, atque otia dia : 
Sic unum quidquid paullatim protrahit aetas 
In medium, ratioque in luminis eruit oras. 
Haec animos ollis mulcebant atque juvabant 

Cum satiate cibi : nam tum sunt otia cordi. 
Saepe itaque inter se prostrati in gramine molli 
Propter aquae rivum, sub ramis arboris altae, 
Non magnis opibus jucunde corpora habebant : 
Praesertim quom tempestas ridebat, et anni 
Tempora pingebant viridanteis floribus herbas ; 
Tum joca, tum sermo, tum dulces esse cachinni 
Consu6rant; agrestis enim tum musa vigebat : 
Tum caput atque humeros plexis redimire coronis, 
Floribus, et foliis lascivia laeta monebat ; 
Atque extra numerum procedere membra moventeis 
Duriter, et duro terram pede pellere matrem : 
Unde oriebantur risus, dulcesque cachinni, 
Omnia quod nova tum magis haec, et mira vigebaut. 
Et vigilantibus hinc aderant solatia somni, 
Ducere multimodis voces, et flectere cantus; 
Et supera calamos unco percurrere labro : 
Unde etiam vigiles nunc haec accepta tuentur, 
Et numerum servare genus didicere; neque hilo 
Majorem interea capiunt dulcedinis fructum, 
Quain sylvestre genus capiebat terrigenarum. 

Nam quod adest praesto, nisi quid cognoviinus ante 
Suavius, in primis placet, et pollere videtur ; 
Posteriorque fere melior res illa reperta 
Perdit, et immutat sensus ad pristina quaeque. 
Sic odium coepit glandis : sic illa relicta 

Strata cubilia sunt herbis, et frondibus aucta. 
Pellis item cecidit, vestis contempta ferina est, 
Quam reor invidia tali tunc esse repertam, 
Ut lethum insidiis, qui gessit primus, obiret; 
Et tandem inter eos distractum, sanguine multo 
Dispersisse, neque in fructum convertere quisse. 

Tunc igitur pelles, nunc aurum, et purpura curis 
Exercent hominum vitam, belloque fatigant: 
Quo magis in nobis (ut opinor) culpa residit. 
Frigus enim nudos sine peliibus excruciabat 
Terrigenas : at nos nil laedit veste carere 
Purpurea, atque auro, signisque ingentibus apta; 
Dum plebeia tamen sit, quae defendere possit: 
Ergo hominum genus incassum frustraque laborat, 
Semper et in curis consumit inanibus aevom ; 
Nimirum, quia non cognovit, quae sit habendi 
Finis, et omnino quoad crescat vera voluptas : 
Idque rninutatim vitam provexit in altum, 
Et belli magnos commovit funditus aestus. 

At vigiles mundi magnum et versatile templum 
Sol et luna suo lustrantes lumine circum 
Perdocuere homines annorum tempora verti : 
Et certa ratione geri rem, atque ordine ccrto. 

Jam validis septi degebant turribus aevom, 
Et divisa colebatur, discretaque tellus : 
Tum mare velivolum florebat navibus pandis ; 

Auxilia et socios jam pacto foedere habebant : 
Carminibus quom res gestas coepere poetae 
Tradere ; nec multo prius sunt elementa reperta. 
Propterea quid sit prius actum respicere aetas 
Nostra nequit, nisi qua ratio vestigia monstrat. 

Navigia, atque agri culturas, moenia, leges, 
Arma, vias, vesteis, et caetera de genere horum, 
Praemia, delicias quoque vitae funditus omneis, 
Carmina, picturas, et daedala signa polire, 
Usu8, et impigrae simul experientia mentis 
Paullatim docuit pedetentim progredienteis. 
Sic unum quidquid paullatim protrahit aetas 
In medium, ratioque in luminis eruit oras : 
Namque alid ex alio clarescere corde videmus 
Artibus, ad summum donec venere cacumen. 

Prim.b frugiferos faetus mortalibus aegris -« - 
Dididerunt quondam praeclaro nomine Athenae : 
Et recreaverunt vitam, legesque rogarunt : 
Et primas dederunt solatia dulcia vitae, 
Quotn genuere Virum tali cum corde repertum, 
Omnia veridico qui quondam ex ore profudit; 
Quojus et exstincti propter divina reperta 
Divolgata vetus, jam ad ccelum gloria fertur. 

Nam quom vidit hic, ad victum quae flagitat usus, 
" Et, per quae possent vitam consistere tutam, 
Omnia jam ferme mortalibus esse parata; 
Divitiis homioes, et honore, et laude potenteis 
Adfluere, atque bona natorum excellere fama: 
Nec minus esse domi quoiquam tamen anxia corda, 

Quae nisi respuis ex anirao, lougeque remittis, 
Diis indigna putando, alienaque pacis eorum, 
Delibata deum per te tibi numina sancta 
Saepe aderunt ; non quod violari summa deum vis 
Possit, ut ex ira poenas petere imbibat acreis : 
Sed quia tute tibi placida cum pace quietos 
Constitues magnos irarum volvere iluctus : 
Nec delubra deum placido cum pectore adibis.: 
Nec, de corpore quae sancto simulacra feruntur, 
In menteis hominum divinae nuntia formae, 
Suscipere haec animi tranquilla pace valebis : 
Inde videre licet, qualis jam vita sequatur. 
Quam quidem ut a nobis ratio verissima longe 
Rejiciat, quamquam sunt a me multa profata, 
Multa tamen restant, et sunt ornanda politis 
Versibus, et ratio coeli, speciesque tenenda. 
Sunt tempestates, et fulmina clara canenda, 
Quid faciant, et qua de causa quaeque ferautur : 
Netrepides coeli divisis partibus amens, 
Unde volans ignis pervenerit, aut in utram se 
Verterit hinc partem ; quo pacto per loca septa 
Insinuarit, et hinc domiuatus ut extulerit se : 
Quorum operum causas nulla ratione videre 
Possunt, ac fieri divino numine rentur. 

Tu mihi supremae praescripta ad candida calcis 
Currenti spatium praemonstra, callida Musa, 

Calliope, requies hominum, div6mque voluptas : 
Te duce ut insignem capiam cum laude coronam. 

Principio, tonitru quatiuntur caerula cceli, 
Propterea quia concurrunt sublime volantes 
jEtheriae nubes contra pugnantibus ventis : 
Nec fit enim sonitus coeli de parte serena, 
Verum ubicunque magis denso sunt agmine nubcs, 
Tam magis hinc magno fremitus fit munnure saepe. 

Praeterea, neque tam condenso corpore nubes 
Essequeunt,quam suntlapides actigna; nequeautem 
Tam tenues, quam sunt nebulae, fumique volantes : 
Nam cadere aut bruto deberent pondere pressae, 
Ut lapides; aut, ut fumus, constare nequirent, 
Nec cohibere niveis gelidas, et grandinis imbreis. 

Dant etiam sonitum patuli super aequora mundi, 
Carbasus ut quondain magnis intenta theatris 
Dat crepitum malos inter jactata, trabeisque ; 
Interdum perscissa furit petulantibus Euris, 
Et fragileis sonitus chartarum commeditatur : 
Id quoque enim genus in tonitru cognoscere possis, 
Aut ubi suspensam vestem, chartasve volanteis 
Verberibus venti versant, planguntque per auras. 
Fi t quoque enim in terdum, ut non tam concurrere nubes 
Frontibus adversis possint, quam de latere ire 
Diverso motu radentes corporis tractum : 
Aridus unde aureis terget sonus ille, diuque 

Ducitur, exierit tlonec regionibus arctis. 

Hoc etiam pacto tonitru concussa videntur 
Oinnia saepe gravi tremere, et divolsa repente 
Maxima clissiluisse capacis moenia mundi, 
Quom subito validi venti conlecta procella 
Nubibus intorsit sese, conclusaque ibidem 
Turbine versanti magis ac magis undique nubem 
Cogit, uti fiat spisso cava corpore circum. 
Post ubi commovit vis ejus, et impetus acer, 
Turn perterricrepo sonitu dat missa fragorem : 
Nec mirum, quom plena anitnae vesicula parva 
Saepe ita dat pariter sonitum displosa repente. 

Est etiam ratio, quom venti nubila perflant, 
Cur sonitus faciant : etenim ramosa videmus 
Nubila saepe modis multis, atque aspera ferri : 
Scilicet ut crebram sylvam qnom flamina Cauri 
Perflant, dant sonitum frondes, ramique fragorem. 
Fit quoque, ut interdum validi vis incita vcnti 
Perscindat nubem perfringens impetc recto : 
Nam quid possit ibi flatus, manifesta docet res ; 
IViCy ubi lenior est, in terra quom tamen alta 
Arbusta evolvens radicibus haurit ab imis. 

Sunt etiam fluctus per nubila, qui quasi murmur 
Dant infringendo graviter : quod item fit in altis 
Fiuminibus, magnoque mari, quom frangitur aestu. 
Fit quoque, ubi e nube in nubem vis incidit ardens 

Fulminis ; haec multo si forte humore recepit 
Ignem, continuo ut magno clamore trucidet : 
Ut calidis candens ferrum e fornacibus olim 
Stridit, ubi in gelidum propere demersimus imbrem. 

Aridior porro si nubes accipit ignom, 
Uritur ingenti souitu succensa repcnte : 
Lauricomos ut si per monteis ilamnia vagetur, 
Turbine ventorum comburens impete magno ; 
Nec res ulla magis quam Phaebi Delphica laurus 
Terribili sonitu ilamma crepitante crematur. 

Denique saepe geli multus fragor, atque ruina 
Grandinis, in magnis sonitum dat nubibus alte. 
Ventus enim quom confercit, franguntur in arctum 
Concreti montes nimborum, et grandine misti. 

Fulgit item, nubes ignis quom semina multa 
Excussere suo concursu, seu lapidem si 
Percutiat lapis, aut ferrum, nam tum quoque lumeft 
Exsilit, et claras scintillas dissupat ignis. 

Sed tonitrum fit uti post auribus accipiamus 
Fulgere quam cernant oculi, quia semper ad aureis 
Tardius adveniunt, quam visum quae moveant res. 
Id licet hinc etiam cognoscere; caedere si quem 
Ancipiti videas ferro procul arboris auctuui, 
Ante fit ut cernas ictum, quam plaga per aureis 
Det sonitum : sic fulgorem quoque cernimus ante 
Quam tonitrum accipimus, pariter qui mittitur igni, 

E simili causa, et concursu natus eodem. 

IIoc etiam pacto volucri loca lumine tinguut 
Nubes, et tremulo tempestas impete fulgit; 
Ventus ubi invasit nubem, et versatus ibidem 
Fecit, ut ante, cavain, docui, spissescere nubem, 
Mobilitate sua fervescit; ut omnia motu 
Percalefacta vides ardcscere : plumbea vero 
Glans etiam longo cursu volvenda liquescit. 
Ergo fervidus bic nubem quom perscidit atram, 
Dissupat ardoris quasi per viin expressa repente 
Semina, quae faciunt nictantia fulgura ilamtna? : 
Inde sonus sequitur, qui tardius adlicit aureis, 
Quam quae perveniunt oculos ad lumina nostros. 
Scilicet hoc densis fit nubibus, et simul alte 
Exstructis aliis alias super impete miro. 

Nec tibi sit fraudi, quod nos inferne videmus 
Quamsintlata magis quam sursum exstructa quid exstent 
Conteniplator euim quom montibus adsimilata 
Nubila portabunt venti transversa per auras; 
Aut ubi per magnos monteis cumulata videbis 
Insuper esse aliis alia, atque urgere superna 
1 11 statione locata sepullis undique ventis : 
Tum poteris magnas moleis cognoscere eorum, 
Speluncasque velut saxis pendentibus structas 
Cernere, quas venti quom, tempestate coorta, 
Complerunt, magno indignantur murmure clausi 

Nubibus, in caveisque feraruin more minantur: 
Nunc hinc, nunc illinc fremitus per nubila miltunt; 
Quaerentesque viam circumversantur, et ignis 
Semina convolvunt e nubibus; atque ita cogunt 
Multa, rotantque cavis flammam fornacibus intus, 
Donec divolsa fulserunt nube corusci. 

Hac etiam fit uti de causa mobilis ille 
Devolet in terram liquidi color aureus ignis, 
Semina quod nubeis ipsas permulta uecesse est 
lgnis habere ; etenim quom sunt humore sine ullo, 
Flammeus est plerumque colos et splendidus ollis : 
Quippe eteniin solis de lumine multa necesse est 
Concipere, ut merito rubeant, igneisque profundant. 
Hasce igitur quom ventus agens contrusit in unum 
Compressitque locum cogens, expressa profundunt 
Semina, quae faciunt flammae fulgere colores. 

Fulgit item, quom rarescunt quoque nubila eceli. 
Nam quom ventus eas leviter diducit eunteis, 
Dissolvitque, cadant ingratis illa necesse est 
Semina quae faciunt fulgorem : tum sine tetro 
Terrore et soiiitu fulgit, nulloque tumultu. 

Quod superest, quali natura praedita constent 
Fulmina, declarant ictus, et inusta vapore 
Signa, notaeque graveis halantes sulfuris auras : 
Ignis enim sunt haec, non venti signa, neque imbris. 

Praeterea, per se accenduntquoque tecta domorum, 

Et celeri flamma dominantur in aedibus ipsis. 
Hunc tibi subtilem cum primis ignibus ignem 
Constituit natura minutis mobilibusque 
Corporibus, quoi nil omnino obsistere possit : 
Transit enim valide fulnien per septa domorum, 
CJamor uti, ac voces ; transit per saxa, per aera ; 
Et Hquidum puncto facit aes in tempore, et aurum. 
Curat item ut vasis intcgris vina repente 
Diilugiant; quia nimirum facile omnia circum 
Conlaxat, rareque facit lateramina vasis, 
Adveniens calor ejus ut insinuatur in ipsum ; et 
Mobiliter solvens differt primordia vini : 
Quod solis vapor aetatem non posse videtur 
Efliicere, usque adeo pollens fervore corusco : 
Tanto mobilior vis, et dominantior haec est. 

Nunc ea quo pacto gignantur, et impete tanto 
Fiant, ut possint ictu discludere turreis, 
Disturbare domos, avellere tigna trabeisque, 
Et monumenta virum demoliri, atque ciere, 
Exanimare homines, pecudes prosternere passim : 
Caetera de genere hoc qua vi facere omnia possint, 
Expediam, neque te in promissis plura morabor. 

Eulmina gignier e crassis, alteque putandum est 
Nubibus exstructis; nam coelo nulla sereno, 
Nec leviter densis mittuntur nubibus unquam. 
Nam dubio procul hoc fieri manifesta docet res, 

Quod tunc per totum concrescunt aera nubes 
Undique, uti tenehras oinneis Acherunta reamur 
Liquisse, et magnas coeli compl£sse cavernas : 
Usque adeo tetra nimborum nocte coorta 
Impendent atrae formidinis ora superne, 
Quom commoliri tempestas fulmina coeptat. 

Praeterea, persaepe niger quoqne per mare nimbus, 
Ut picis e coelo demissum flumen, in undas 
Sic cadit, et fertus tenebris procul, attrahit atram 
Fulminibus gravidam tempestatem, atque procellis, 
Ignibus, ac ventis cumprimis ipse repletus : 
In terra quoque ut horrescant, ac tecta requirant. 
Sic igitur supera nostrum caput esse putandum est 
Tempestatem altam : neque enim caligine tanta 
Obruerent terras, nisi inaedificata superne 
Multa forent multis exemto nubila sole : 
Nec tanto posscnt haec terras opprimere imbri, 
Flumina abundare ut facerent, camposque natare, 
Si non exstructis foret alte nubibus aether. 

His igitur ventis atque ignibus omnia plena 
Sunt ; ideo passim fremitus et fulgura fiunt : 
Quippe etenim supera docui, permulta vaporis 
Semina habere cavas nubeis ; et multa necesse est 
Concipere ex solis radiis, ardoreque eorum. 
Hic ubi ventus eas idem qui cogit in unum 
Forte locuin quemvis, expressit multa vaporis 

Seuiina, seque simul cum eo commiscuit igni ; 
Insinuatus ibi vortex versatur in alto, 
Et calidis acuit fulmen fornacibus intus : 
Nam duplici ratione accenditur, ipse sua nam 
Mobilitate calescit, et e contagibus ignis. 
Inde ubi percaluit vis venti, vel gravis ignis 
Impetus incessit ; maturum tum quasi fulmen 
Perscindit subito nubem, ferturque coruscis 
Omnia luminibus lustrans loca percitus ardor : 
Quem gravis insequitur sonitus, displosa repente 
Opprimere ut cceli videantur templa superne. 
Inde tremor terras graviter pertentat, et allum 
Muimura percurrunt ccelum ; nam tota fere tum 
Tempestas concussa trernit, fremitusque moventur : 
Quo de concussu sequitur gravis imber, et uber, 
Omnis uti videatur in imbrem vertier aether, 
Atque ita praeeipitans ad diluviem revocare. 
Tantus discidio nubis, ventique procella, 
Mittitur ardenti sonitus quom provolat ictu. 

Est etiam quom vis extrinsecus incita venti 
Incidit in validam maturo fulmine nubem ; 
Quam quom perscidit, extemplo cadit igneus ille 
Vortex, quod patrio vocitamus nomine fulmen : 
Hoc fit idem in parteis alias, quocunque tulit vis. 

Fit quoque ut interdum venti vis missa sine igni 
Ignescat tamen in spatio, longoque meatu, 

Duni venit, amittens in cursu corpora quaedam 
Grandia r quae nequeunt pariter penetrare per auras; 
Atque alia ex ipso conradens aere portat 
Parvola, quae faciunt ignem commista volando : 
Non alia longe ratione, ac plumbea saepe 
Fervida fit glans in cursu, quom multa rigoris 
Corpora dimittens ignem concepit in auris. 

Fit quoque, ut ipsius plagae vis excitet ignem, 
Frigida quom venti pepulit vis missa sine igni : 
Nimirum quia quom vehementi perculit ictu, 
Confluere ex ipso possunt elementa vaporis, 
Et simul ex illa, quae tum res excipit ictum ; 
Ut lapidem ferro quom caedimus, evolat ignis : 
Nec quod frigida vis sit ferri, hoc secius illa 
Semina concurrunt calidi fulgoris ad ictum : 
Sic igitur quoque res accendi fulmine debet, 
Opportuna fuit si forte, et idonea flammis. 
Nec temere omnino plane vis frigida venti . 
Esse potest, ex quo tanta vi immissa superne est : 
Quin prius in cursu si non accenditur igni, . 
At tepefacta tamen veniat commista calore. 

Mobiiitas autem fit fulminis, et gravis ictus, 
Et celeri ferme pergunt sic fulmina lapsu, 
Nubibus ipsa quod omnino prius incita se vis 
Conligit, et magnum conamen sumit eundi : 
lnde, ubi non potuit nubes capere impetis auctum, 

Exprimitur vis, atque ideo volat impete miro, 
Ut validis quae de tormentis inissa feruntur. 

Adde quod e parvis ac laevibus est elemenlis : 
Nec facile est tali naturae obsistere quidquam ; 
Inter enim fugit, ac penetrat per rara viarum. 
Non igitur multis offensibus in remorando 
Haesitat : hanc ob rem celeri volat impete labens. 

Deinde, quod omnino natura pondera dcorsum 
Omuia nituntur: quom plaga sit addita vero, 
Mobilitas duplicatur, et impetus ille gravescit : 
Ut vehementius, et citius, quaecunque morantur 
Obvia discutiat plagis, itinerque sequatur. 

Denique, quod longo venit impete, sumere debet 
Mobilitatem, etiain atque etiam quae crescit eundo, 
Et validas auget vireis, et roborat ictum : 
Nam facit, ut, quae sint illius semina cumque, 
E regione locum quasi in unum cuncta ferantur, 
Omnia conjiciens in euui volventia cursum. 

Forsan et ex ipso veniens trahit aere quaedam 
Corpora, quae plagis intendunt mobilitatem. 

Incolumeisque venit per res, atque integra transit 
Multa, foraminibus liquidis quia travolat ignis : 
Multaque perfringit, quom corpora fulminis ipsa 
Corporibus rerum inciderint, qua texta tenentur. 

Dissolvit porro facile ae«, aurumque repente 
Confervefacit j e parvis quia facta minute 

Corporibus vis est, et laevibus ex elementis, 
Quae facile insinuantur, et insinuata repente 
Dissolvunt nodos omneis, et vincla relaxant. 

Auctumnoque magis stellis fulgentibus alta 
Concutitur coeli domus undique, totaque tellus ; 
Et quom tempora se veris florentia pandunt : 
Frigore enim desunt ignes, ventique calore 
Deficiunt, neque sunt tam denso corpore nubes. 
Inter utrumque igitur quom coeli tempora constant, 
Tum variae causae concurrunt fulminis omnes. 
Nam fretus ipse anni permiscet frigus et aestum : 
Quorum utrumque opus est fabricanda ad fulmina 
nobis, 

Ut discordia sit renim, magnoque tumultu 
Ignibus et ventis furibundus fluctuet aer. 
Prima caloris enim pars, et postrema rigoris, 
Tempus id est vernum ; quare piignare necesse est 
Dissimiles inter se res, turbareque mista^. 
Et calor extrcmus primo cum frigore mistus 
Volvitur, auctumni quod fertur nomine tempus : 
Hic quoque confligunt biemes aestatibus acres. 
Propterea sunt haec bella anni nominitanda : 
Nec mirum est in eo si tempore plurima fiunt 
Fulmina, tempestasque cietur turbida coelo, 
Ancipiti quoniam bello turbatur utrinque, 
Huic flammis, illinc ventis, biimoreque misto. 

Hoc est igniferi naturam fulminis ipsam 
Perspicere, et qua vi faciat rem quamque videre : 
Non Tyrrhena retro volventeui carmina frustra 
Indicia occultae divom perquirere mentis, 
Unde volans ignis pervenerit, aut in utram se 
Verterit hic partern, quo pacto per loca septa 
Insinuarit, et hinc dominatus ut extulerit se, 
Quidve nocere queat de ccelo fulminis ictus. 

Quod si Jupiter atque alii fulgentia divi 
Terrifico quatiunt sonitu cnelestia templa, 
Et jaciunt igneis, quo quoique est curaque voluptas, 
Cur, quibus incautum scelus aversabile cumque est, 
Non faciunt, icti flammas ut fulguris halent 
Pectorc perfixo, documen mortalibus acre? 
Et potius nullae sibi turpis conscius rei 
Volvitur in ilammis innoxius, inque peditur, 
Turbine coelesti subito conreptus et igni ? 

Cur etiam loca sola petunt, frustraque laborant? 
An con brachia suefaciunt, firmantque lacertos ? 
In terraque Patris cur telum perpetiuntur 
Obtundi? cur ipse sinit, neque parcit in hosteis? 

Denique, cur nunquam coelo jacit undique puro 
Jupiter in terras fulmen, sonitusque profundit? 
An simul ac nubes successere, ipse in eas tum 
Descendit, prope ut hinc teli determinet ictus ? 
In mare qua porro mittit ratioue ? quid undas 

Arguit, et liquidam molem, camposque natantes ? 

Praeterea, si vult caveamus fulminis ictum, 
Cur dubitat facere ut possimus cernere missum ? 
Si nec-opinanteis autem vult opprimere igni, 
Cur tonat ex illa parte, ut vitare queamus? 
Cur tenebras ante, et fremitus, et murmura concit ? 

Et simul in multas parteis qui credere possis 
Mittere? An hoc ausis nunquam contendere factum, 
Ut fierent ictus uno sub tempore plures? 
At saepe est numero factum, fierique necesse est, 
Ut pluere in multis regionibus, et cadere imbreis, 
Fulmina sic uno fieri sub tempore multa. 

Postremo, cur sancta deum delubra, suasque 
Discutit infesto praeclaras fulmine sedes ; 
Et bene facta deum frangit simulacra ? suisque 
Demit imaginibus violento volnere honorem? 
Altaque cur plerumque petit loca? plurimaque hujus 
Montibus in summis vestigia cernimus ignis? 

Quod superest, facile est ex his cognoscere rebus, 
Ilfjjcmipa; Graii quos ab re nominitarunt, 
In mare qua missi veniant ratione superne. 
Nam fit, ut interdum tanquam demissa columna 
In mare de coelo descendat, quam freta circum 
Fervescunt graviter spirantibus incita flabris : 
Et quaecunque in eo tum sunt deprensa tumultu 
Navigia, in summum veniunt vexata periclum. 

Hoc fit, ubi interdum non quit vis incita venti 
Rumpere, quam coepit, nubem ; sed deprimit, ut sit 
In mare de coelo tanquam demissa columna 
Paullatim, quasi quid pugno, brachiique superne 
Conjectu trudatur, et extendatur in undas : 
Quara quom discidit, hinc prorumpitur in mareventi 
Vis. et fervorem mirum concinnat in undis; 
Versabundus enim turbo descendit, et illain 
Deducit pariter lento cum corpore nubem. 
Quara simul ac gravidam detrusit ad a?quora ponti, 
Ille in aquam subito totum se immittit, et omne 
Excitat ingenti sonitu mare fervere cogens. 

Fit quoque, ut involvat venti se nubibus ipse 
Vortex, conradens ex aere seiniua nubis, 
Et quasi demissum coelo Prestera imitetur. 
Hic ubi se in terras demisit, dissolvitque, 
Turbinis irainanera vim provomit, atque procellae : 
Sed quia fit raro omnino, mouteisque neccsse est 
Officere in terris ; apparet crebrius idem 
Prospectu maris in magno, coeloque patenti. 

Nubila concrescunt, ubi corpora multa volando 
Hoc super in coeli spatio coi&re repente 
Asperiora, modis quae possint indupedita 
Exiguis, tamen inter se comprensa teneri. 
Haec faciunt primum parvas consistere nubeis ; 
Inde ea comprendunt inter se, conque gregantur, 

Et conjungendo crescunt, ventisque feruntur 
Usque adeo, donec tempestas saeva coorta est. 

Fit quoque uti montis vicina cacumina ccelo 
Quam sint quaeque magis, tanto magis edita fument 
Assidue fulvae nubis caligine crassa; 
Propterea, quia quom consistunt nubila primum, 
Ante videre oculi quam possint tenuia, venti 
Portantes cogunt ad suinma cacumina montis : 
Hlc demum fit, uti turba majore coorta, 
Condensa ac stipata simul cernantur, et udo 
Vertice de montis videantur surgere in aethram. 
Nam loca declarat sursum ventosa patere 
Res ipsa ad sensum, monteisquom adscendimus altos. 

Praeterea, permulta mari quoque tollere toto 
Corpora naturam, declarant littore vestes 
Suspensae, quom concipiunt humoris adhaesum. 
Quo magis ad nubeis augendas multa videntur 
Posse quoque e salso consurgere momine ponti. 
Nam ratio consanguinea est humoribus omnis. 

Praeterea, fluviis ex omnibus, et siinul ipsa 
JSurgere de terra nebulas aestumque videmus , 
Quae velut halitus, hinc ita sursum expressa feruntur, 
SufFunduntque sua ccelum caligine, et altas 
Sufficiunt nubeis paullatim conveniundo. 

Urget enim quoque signiferi super aetheris aestus, 
£t quasi densendo subtexit caerula niinbis. 

Fit quoque, ut hunc veniant in coetum extrinsecus 
illa 

Corpora, quae faciunt nubeis, nimbosque volanteis. 
Innumerabilem enim numerum, summamque profundi 
Esse iufinitam docui : quantaque volarent 
Corpora mobilitate, ostendi, quamque repente 
Immemorabile per spatium transire solerent. 
Haud igitur mirum est, si parvo tempore saepe 
Tam magnos monteis tempestas, atque tenebrae 
Cooperiant maria, ac terras, impensa superne : 
Undique quandoquidem per caulas aetheris omneis, 
Et quasi per magni circum spiracula mundi 
Exitus introitusque elementis redditus exstat. 

Nunc age, quo pacto pluvius concrescat in altis 
Nubibus humor, et in terras demissus ut imber 
Pecidat, expediam. Primum jam semina aquai 
Multa simul vincam consurgere nubibus ipsis 
Omuibus ex rebus, pariterque ila crescere utrasque, 
Et nubeis, et aquam quaecunque in nubibus exstat ; 
Ut pariter nobis corpus quom sanguine crescit, 
Sudor item atque humor quicunque est denique 
membris. 

Concipiunt etiam multum quoque saepe marinum 
Humorem, veluti pendentia vellera lanae, 
Quom supera magnum venti mare nubila portant. 
Consimili ratione ex omnibus amnibus humor 

Tollitur in nubeis: quo quom bene «emina aquarum 

Omnia quo pacto fiant, quareve creentur, 
Quom bene cogn6ris, elementis reddita quae sint. 

Nunc age, quae ratio terrai motibus exstet, 
Percipe : et in primis terram fac ut esse rearis 
Subter item, ut supera est, ventis, atque undique 
plenam 

Speluncis, inultosque lacus multasque lacunas 
In gremio gerere, et rupeis, deruptaque saxa : 
Multaque sub tergo terrai flumina tecta 
Volvere vi fluctus, submerso capite putandum est; 
Undique enim similem esse sui, res postulat ipsa. 

Ifis igitur rebus subjunctis, suppositisque : 
Terra superne tremit magnis concussa ruinis 
Subter, ubi ingenteis speluncas subruit aetas : 
Quippe cadunt toti montes, magnoque repente 
Concussu, late disserpunt inde tremores ; 
Et merito, quoniam plaustris concussa tremiscunt 
Tecta viam propter non magno pondere tota : 
Nec minus exsultant, ubi currus fortis equom vis 
Ferratos utrinque rotarum succutit orbeis. 

Fit quoque, ubi magnas in aquae vastasque lacunas 
Gleba vetustate e terra provolvitur ingens, 
Ut jactetur aqua, et fluctu quoque terra vacillet : 
Ut vas in terra non quit constare, nisi humor 
Destitit in dubio fluctu jactarier intus. 

Praeterea, ventus quom per loca subcava terrae 

Conlectus parti ex una procumbil, et urget 
Obnixus magnis speluncas viribus altas, 
Incumbit tellus, quo venti prona premit vis : 
Tum, supera terram quae sunt exstructa domorum, 
Ad coelumque magis quanto sunt edita quaeque, 
Inclinata minent in eandem prodita partem ; 
Protractaeque trabes impendent ire paratae : 
Et metuunt magni naturam credere mundi 
Exitiale aliquod teinpus, clademque manere, 
Quom videant tantam terrarum incumbere molem! 
Quod nisi respirent venti, non ulla refraenet 
Res, neque ab exitio possit reprendere euntem: 
Nunc quia respirant alternis, inque gravescunt, 
Et quasi conlecti redeunt, ceduntque repulsi ; 
Saepius banc ob rem minitatur terra ruinas, 
Quam facit : inclinatur enim, retroque recellit, 
Et recipit prolapsa suas se in pondere sedeis. 
Hac igitur ratione vacillant omnia tecta, 
Summa magis mediis, media imis, ima perhilum. 

Est haec ejusdem quoque magni causa tremoris, 
Ventus ubi, atque animae subito vis maxima quaedam, 
Aut extrinsecus, aut ipsa a tellure coorta 
In loca se cava terrai conjecit, ibique 
Speluncas inter magnas fremit ante tumultu, 
Versabundaque portatur ; post incita quom vis 
Exagitata foras erumpitur, et simul arlam 

Diflindens terram magnum concionat hiatum : 
In Tyria Sidone quod accidit, et fuitiEgis 
In Peloponneso : quas exitus hic animai 
Disturbat urbeis, et terrae motus obortus ! 
Multaque praeterea ceciderunt moenia magnis 
Motibus in terris, et multae per mare pessum 
Subsedere suis pariter cum civibus urbes. 
Quod nisi prorumpit, tamen impetus ipse animai 
Et fera vis venti per crebra foramina terrae 
Dispertitur, ut horror ; et incutit inde tremorem : 
Frigus uti nostros penitus quom venit in artus, 
Concutit, invitos cogens tremere atque moveri. 
Ancipiti trepidant igitur terrore per urbeis : 
Tecta superne timent, raetuunt inferne cavernas 
Terrai ne dissolvat natura repente ; 
Neu distracta suum late dispandat hiatum, 
ldque suis confusa velit complere ruinis. 

Proinde licet, quamvis coelum terramque reantur 
Incorrupta fore aeternae maudata saluti : 
Attamen interdum praesens vis ipsa pericli 
Subditat hunc stimulum quadam de parte timoris, 
Ne pedibus raptim tellus substracta feratur 
In barathrum, rerumque sequatur prodita summa 
Funditus, et fiat mundi confusa ruina. 

Nunc ratio reddunda, angmen cur nesciat aequor. 
Principio, mare mirantur non reddere majus 

Naturam, quo tantus fuat decursus aquaruui, 
Omnia qiio veniant ex omni flumina parte : 
Adde vagos imbreis, tempestatesque volanteis ; 
Omnia quae maria ac terras sparguntque rigantque. 
Adde suos fonteis : tamen ad maris omnia summam 
Guttaii vix instar erunt unius ad augmen : 
Quo minus est mirum, mare non augescere magnum. 

Praeterea, inagnam sol partem detrahit aestu : 
Quippe videmus enim vesteis humore madenteis 
Exsiccare suis radiis ardentibus solem : 
At pelage multa, et late substrata videmus. 
Proinde licet quamvis ex uno quoque loco sol 
Humoris parvam delibet ab aequore partem: 
Largiter in tanto spatio tamen auferet undis. 

Tum porro venti magnam quoque tollere partem 
Humoris possunt verrentes aequora ponti : 
Una nocte vias quoniam persaepe videmus 
Siccari, mollisque luti concrescere crustas. 

Praeterea, docui multum quoque tollere nubeis 
Humorem magno conceptum ex aequore ponti : 
Et passim toto terrarum spargere in orbe, 
Quom pluit in terris, et venti nubila portant. 

Postremo, quoniam raro cum corpore tellus 
Est et conjuncta est, oras maris undique cingens : 
Debet, ut in mare de terris venit humor aquai, 
In terras itidem manare ex aequore salso ; 

Percolatur enim virus, retroque remanat 
Materies humoris, et ad caput amnibus oinnis 
Confluit : inde super terras redit agmine dulci, 
Qua via secta semel liquido pede detulit undas. 

Nunc ratio quae sit, per fauceis montis ut ^Etnae 
Exspirent ignes interdum turbine tanto, 
Expediam : neque enim dia de clade coorta 
Flamrnae tempestas Siculum dominata per agros 
Finitimis ad se convcrtit gentibus ora, 
Fumida quom coeli scintillarc omnia templa 
Cernentes pavida complebant pectora cura, 
Quid moliretur rerum natura novarum. 

Hisce tibi rebus late est alteque videndum, 
Et longe cunctas in parteis dispiciendum, 
Ut reminiscaris, summam rerum esse profundam, 
Et videas, coelum summai totius unum 
Quam sit parvola pars, et quam multesima constet : 
Nec tota pars, homo terrai quota totius unus. 
Quod bene propositum si plane contueare, 
Ac videas plane ; mirari multa relinquas. 

Num quis enim nostrum miratur, siquis in artus 
Accepit calido febrim fervore coortam, 
Aut alium quemvis morbi per membra dolorem ! 
Obturgescit enim subito pes, arripit acer 
Saepe dolor denteis, oculos invadit in ipsos : 
Exsistit sacer ignis, et urit corpore serpens 

Quamcunque arripuit partem, repitque per artus. 
Nimirum, quia sunt multarum semina rerum : 
Et satis haec tellus nobis coelumque mali fert, 
Unde queat vis immensi procrescere morbi. 
Sic igitur toti coelo, terraeque putandum est 
Ex infinito satis omnia suppeditare, 
Unde repente queat tellus concussa moveri, 
Perque mare et terras rapidus percurrere turbo, 
Ignis abundare iEtnaeus, flammescere coelum. 
ld quoque enim fit, et ardescunt coelestia templa, 
Ut tempestates pluviae graviore coortu 
Sunt, ubi forte ita se tetulerunt semina aquarum. 

At nimis est ingens incendi turbidus ardor. 
Scilicet, et fluvius, qui visus, maximus eji, 
Qui non ante aliquem majorem vidit : et ingens 
Arbor, homoque videtur; et omnia de genere omni 
Maxima quae vidit quisque, haec ingentia fingit : 
Quom tamen omnia cum coelo, terraque, marique 
Nil sint ad summam summai totius omnem. 

Nunc tamen, illa modis quibus inritata repente 
Flamma foras vastis iEtnae fornacibus efflet, 
Expediam. Primum totius subcava montis 
Est natura, fere silicum suffulta cavernis : 
Omnibus est porro in speluncis ventus et aer : 
Ventus enim fit, ubi est agitando percitus aer. 
Hic ubi percaluit, calefecitque omnia circum 

Saxa furcns, qua contingit, terramque, ct ab ollis 
Excussit calidum flammis velocibus ignem ; 
Tollit se, ac rectis ita faucibus ejicit alte, 
Funditque ardorem longe, longeque favillam 
DifFert, et crassa volvit caligine fuinum ; 
Extruditque simul mirando pondere saxa : 
Ne dubites, quin haec animai turbida sit vis. 

Praeterea, magna ex parti mare montis ad ejus 
Radices frangit lluctus, aestumque resorbet : 
Ex hoc usque mari speluncae montis ad altas 
Perveniunt subter fauceis ; hac ire fatenduin cst, 
"Et penetrare mari penitus res cogit aperto: 
Atque efflare foras, ideoque extollere flammas, 
Saxaque subjectare, et arcnae tollere nimbos. 
In summo sunt vertice enim crateres, ut ipsi 
Nominitant, nos quas fauccis perhibemus, et ora. 

Sunt aliquot quoque res, quarum unam dicere 
causam 

Non satis est, verum plureis, unde una tamen sit. 
Corpus ut exanimum si quod procui ipse jacere 
Conspicias hominis; fit ut omneis dicerc causas 
Conveniat lethi, dicatur ut illius una. 
Nam neque eum ferro, nec frigore vincere possis 
Interiisse, neque a morbo, neque forte veneno ; 
Verum aliquid genere esse ex hoc, quod contigit eji, 
Scimus : item in multis hoc rebus dicere habemus. 

Nilus in aestatem crescit, campisque redundat 
Unicus in terris iEgypti totius amnis. 
Is rigat iEgyptum medium per saepe calorem, 
Aut quia sunt aestate aquilones ostia contra 
Anui tempore eo, quo Etesia flabra feruntur : 
Et contra fluvium flantes remorantur, et undas 
Cogentes sursus replent, coguntque manere. 
Nam dubio procul haec adverso flabra feruntur 
Flumine, quae gelidis a stellis axis aguntur : 
Ille ex aestifera parti venit amnis ab austro 
Inter nigra virum, percoctaque saecla calore, 
Exoriens penitus media ab regione diei. 

Est quoque. uti possit magnus congestus arenae 
Fluctibus adversis oppilare oslia contra, 
Quom mare permotum ventis ruit intus arenam. 
Quo fit uti pacto liber minus exitus amni, 
Et proclivus item fiat minus impetus undis. 

Fit quoque, uti pluviae forsan magis ad caput ejus 
Tempore eo fiant, quo Etesia flabra aquilonum 
Nubila conjiciunt in eas tunc omnia parteis : 
Scilicet ad mediam regionem ejecta diei 
Quom convenerunt, ibi ad altos denique monteis 
Contrusae nubes coguntur, vique premuntur. 

Forsit et jEthiopum penitus de montibus altis 
Crescat, ubi in campos albas descendere ningueis 
Tabificis subigit radiis sol omnia lustrans. 

Nunc age, A verna tibi quaB sint locacumquelacusq ue, 
Expediam, quali natura praedita constent. 

Principio, quod Averna vocantur, nomen id ab re 
Impositum est, quia sunt avibus contraria cunctis, 
E regione ea quod loca quom advenere volantes, 
Remigii oblitae pennarum vela remittunt, 
Proecipitesque cadunt molli cervice profusae 
In terram, si forte ita fert natura locorum ; 
Aut in aquam, si forte lacus substratus Averno est. 

Qualis apud Cumas locus est niontemqueVesevum, 
Oppleti calidis ubi fumant fontibus auctus. 
Est et Athenaeis in moenibus, arcis in ipso 
• Vertice, Palladis ad templum Tritonidos almae, 
Quo nunquam pennis adpellunt corpora raucae 
Cornices, non quom fumant altaria donis : 
Usqueadeo fugitant non iras Palladis acreis 
Pervigili causa, Grajum ut cecinere poetae ; 
Sed natura loci hoc opus efficit ipsa suapte. 

In Syria quoque fertur item locus esse, videri, 
Quadrupedes quoque quo simul ac vestigia primum 
Intulerint, gravitcr vis cogat concidere ipsa, 
Manibus ut si sint divis mactata repente. 
Omnia quae naturali ratione geruntur, 
Et quibus e causis fiant, apparet origo : 
Janua ne his Orci potius regionibus esse 
Credatur posta, binc animas Acheruntis in oras 

Ducere forte deos maneis inferne reamur; 
Naribus alipedes ut cervi saepe putantur 
Ducere de latebris serpentia saecla ferarum : 
Quod procul a vera quam sit ratione repulsum, 
Percipe ; namque ipsa de re nnnc dicere conor. 

Principio hoc dico, quod dixi saepe quoque ante, 
In terra quojusque modi rerum esse figuras; 
Multa, cibo aeque vitalia ; multaque morbos 
Incutere, et mortem quae possint accelerare : 
Et magis esse aliis alias animantibus aptas 
Res ad vitai ralionem, ostendimus ante, 
Propter dissimilem naturam, dissimileisque 
Texturas inter sese, primasque figuras : . 
Multa meant inimica per aureis, multa per ipsas 
lnsinuant nareis infesta atque aspera odore ; 
Nec sunt multa parum tactu vitanda, nec autem 
Adspectu fugienda, saporeque tristia quae sint. 
Deinde videre licet quam multae siut homini res 
Acriter infesto sensu, spurcaeque, gravesque. 

Arboribus primum certis gravis umbra tributa est, 
Usqueadeo, capitis faciant ut saepe dolores, 
Si quis eas subter jacuit prostratus in herbis. 

Est etiam in magnis Heliconis montibus arbos 
Floris odore hominem tetro consueta necare. 
Scilicet haec ideo terris ex omnia surgunt 
Multa modis multis multarum semina rerum, 

Quod permista gerit tellus, discretaque tradit. 

Nocturnumque recens exstinctum lumen, ubi acri 
Nidore offendit nareis, consopit ibidem, 
Dejicere ut pronos qui morbus sa?pe suevit. 

Castoreoque gravi mulier sopita recumbit, 
Et manibus nitidum teneris opus effluit eji, 
Tempore eo si odorata est quo menstrua solvit. 

Multaque praeterea languentia meinbra per artus 
Solvunt, atque animam labefactant sedibus intus. 

Denique, si in calidis etiam cunctere lavacris, 
Plenior et solio in fueris ferventis aquai', 
Quam facile in medio fit uti des sa?pe ruinas ! 

Carbonupique gravis vis atque odor insinuatur 
Quam facile incerebrum,nisi aquam pracepimus ante! 

At quom membra bominis percepit fervida febris, 
Tum fit odor vini plagae mactabilis iustar. 

Nonne vides etiam terra quoque sulfur in ipsa 
Gignier, et tetro concrescere odore bitumen? 

Denique ubi argenti venas aurique sequuntur, 
Terrai penitus scrutantes abdita ferro, 
Qualeis exspirat scaptesula subter odores ? 
Quidve mali fit ut exhalent aurata rnetalla? 
Quas hominum reddunt facies, qualeisque colores? 
Nonne vides, audisve perire in tempore parvo 
Quam soleant, et quam vitai copia desit, 
Quos opere in tali cohibet vis magna? necesse est 

Hos igitur telhis omneis exaestuet sestus ; 
Exspiretque foras in aperta promptaquc coeli. 

Sic et Avcrna loca alitibus submittere debent 
Mortiferam vim, de terra quse surgit in auras, 
Ut spatiuin cceli quadam de parte venenet; 
Quo simul ac primum pennis delata sit ales, 
Impediatur ibi caeco conrepta veneno, 
Ut cadat e regione loci. qua dirigit aestus ; 
Quo quom conruit, haec eadem vis illius aestus 
Relliquias vitae membris ex omnibus aufert. 
Quippe elenim primo quasi quendam conciet aestum : 
Posterius fit, uti quom jam cecidere veneni 
In fonteis ipsos, ibi sit quoque vita vomenda, 
Propterea quod magna mali sit copia circum. 

Fit quoque ut interdum vis haec, atque aestus 
Averni, 

Aera, qui inter aveis cumque cst terramque locatus, 
Discutiat, prope uti locus hinc linquatur inanis : 
Quojus ubi e regione loci venere volantes, 
Claudicat extemplo pennarum nisus inauis, 
Et conamen utrimque alarum proditur oinne : 
Hic ubi nixari nequeunt, insistereque alis, 
Scilicet in terram delabi pondere cogit 
Natura ; et vacuum prope jain per inane jaceutes 
Dispergunt animas per caulas corporis omneis. 
Frigidior porro in puteis aestate fit humor, 

Rarescit quia terra calore, et semina siqua 
Forte vaporis habet, propere dimittit in auras. 
Quo magis est igitur tellus adfecta calore, 
Hoc fit frigidior, qui in terra est abditus, humor. 
Frigore quom premitur porro omnis terra, coitque, 
Et quasi concrescit ; fit scilicet, ut coeundo 
Exprimat in puteos, si quem gerit ipsa, calorem. 

Esse apud Ammonis fanum fons luce diurna 
Frigidus, at calidus nocturno tempore fertur: 
Hunc homine8 fontem nimis admirantur, et acri 
Sole putant subter terras fervescere raptim, 
Nox ubi terribili terras caligine texit ; 
Quod nimis a vera est longe ratione remotum : 
Quippe ubi sol nudum contrectans corpus aquai, 
Non quierit calidum supera de reddere parte, 
Quom superum lumen tanto fervore fruatur: 
Qui queat hic, subter tam crasso corpore terram, 
Percoquere humorem, et calido sociare vapori? 
Proesertim quom vix possit per septa domorum 
Insinuare suum radiis ardentibus sestum ? 

Quae ratio est igitur? nimirum terra magis quod 
Rara tenet circum hunc fontem quam caetera tellus ; 
Multaque sunt ignis prope semina corpus aquai. 
Hinc ubi roriferis terram nox obruit umbris, 
Extemplo subtus frigescit terra, coitque. 
Hac ratione fit, ul, tanquam compressa manu sit, 

Exprimat in fontem quae semina cumque habet 
ignis, 

Quae calidum faciunt laticis tactum atque saporem. 

Inde ubi sol radiis terram dimovit obortis, 

Et rarefecit calido miscente vapore, 

Rursus in antiquas redeunt primordia sedeis 

Ignis, et in terram cedit calor omnis aquai : 

Frigidus hanc ob rem fit fons in luce diurna. 

Praeterea, solis radiis jactatur aquai 
Humor, et in lucem tremulo rarescit ab aestu : 
Propterea fit uti quae semina cunque habet ignis, 
Dimittat ; quasi ssepe gelum, quod continet in se, 
Mittit, et exsolvit glaciem, nodosque relaxat. 

Frigidus est etiam fons, supra quem sita saepe 
Stupa jacit flammas concepto protinus igni; 
Tedaque consimili ratione accensa per undas 
Conlucet, quocunque natans impellitur auris : 
Nimirum quia sunt in aqua permulta vaporis 
Semina, de terraque necesse est funditus ipsa 
Ignis corpora per totum consurgere fontem, 
Et simul exspirare foras, exireque in auras, 
Non tam viva tamen, calidus queat ut fieri fons. 

Praeterea, dispersa foras erumpere cogit 
Vis per aquam subito, sursumque ea conciliari : 
Quod genus endo mari Aradio fons, dulcis aquai 
Qui scatit, et salsas circum se dimovet undas. 

Et multis aliis praebet regionibus aequor 
Utilitatem opportunam sitientibus nautis, 
Quod dulceis inter salsas intervomit undas. 
Sic igitur per eum possunt erumpere fontein 
Et scatere illa foras in stupam semina: quo quom 
Conveniunt, aut quom tedai' corpori adhaerent, 
Ardescunt facile extemplo ; quia multa quoque in se 
Semina habent ignis stupae tedaeque tenentes. 

Nonne vides etiam, nocturna ad lumina lychnum 
Nuper ubi exstinctum admoveas, accendier ante 
Quam tetigit flammam ? tedamque pari ratione? 
Multaque praeterea, prius ipso tacta vapore 
Eminus ardescunt, quam cominus imbuat ignis. 
Hoc igitur fieri quoque in illo fonte putandum est. 

Quod superest, agere incipiam quo fnedere fiat 
Naturae, lapis hic ut ferrum ducere possit, 
Quem Magneta vocant patrio de nomine Graji, 
Magnetum quia sit patriis in finibus ortus. 

Hunc homines lapidein mirantur, quippe catenam 
Saepe ex annellis reddit pendentibus ex se : 
Quinque etenim licet interdum, plureisque videre 
Ordine demissos levibus jactarier auris, 
Unus ubi ex uno dependet subter adhaerens ; 
Ex alioque alius lapidis vim vinclaque noscit : 
Usqueadeo permananter vis pervalet ejus. 

Hoc genus in rebus flrmandumestmulta prius quam 

* * 

Ipsius reji rationem reddere possis : 

Et nimium longis ambagibus est adeundum ; 

Quo magis attentas aureis, animumque reposco. 

Principio, omnibus a rebus, quascunque videmus, 
Perpetuo fluere, ac mitti, spargique necesse est 
Corpora, quae feriant oculos, visumque lacessant : 
Perpetuoque fluunt certis ab rebus odores, 
Frigus ut a fluviis, calor a sole, aestus ab undis 
^Equoris exesor moerorum littora propter ; 
Nec varii cessant sonitus manare per aures : 
Denique in os salsi venit humor saepe saporis, 
Quom mare versamur propter ; dilutaque contra 
Quom tuimur misceri absintbia, tangit amaror. 
Usqueadeo omnibus ab rebus res quaeque fluenter 
Fertur, et in cunctas dimittitur undique parteis : 
Nec mora, nec requies inter datur ulla fluendi, 
Perpetuo quouiam sentimus, et omnia semper 
Cernere, odorari licet, et sentire sonorem. 

Nunc omnes repetam quam raro corpore sint res, 
Commemorare,quod in primo quoque carmine claret: 
Quippe etenim, quamquam rnultas hoc pertinet ad res 
Noscere, cum primis hanc ad rem protinus ipsain, 
Qua de disserere adgredior, firmare necesse est, 
Nil esse in promptu, nisi mistum corpus inani. 

Principio fit, ut in speluncis saxa superna 
Sudent humore, et guttis manantibus stillent : 

Manat itern nobis e toto corpore sudor, 
Crescit barba, pilique per omnia membra, per artus 
Diditur in venas cibus omneis, auget alitque 
Corporis extremas quoque parteis, unguiculosque. 
Frigus item transire per aes, calidumque vaporem 
Sentimus : sentimus item transire per aurum, 
Atque per argentum, quom pocula plena tenemus. 
Denique per dissepta domorum saxea voces 
Pervolitant, permanat odos, frigusque, vaposque 
Ignis: quin ferri quoque vim penetrare suevit, 
Undique qua circum corpus lorica coercet, 
Morbida vis quaecunque extrinsecus insinuatur. 
Et tempestates terra coeloque coortae 
E coelo emotae terraque rcpente faccssunt, 
Quandoquidem nihil est, non raro corpore nexum. 

Huc accedit, uti non omnia quae jaciuntur 
Corpora cunque ab rebus, eodem praedila sensu 
Atque eodem pacto rebus sint omnibus apta. 
Principio, terram sol excoquit, et facit are : 
At glaciem dissolvit, et altis montibus alte 
Exstructas ningueis radiis tabescere cogit ; 
Denique cera liquescit in ejus posta vapore ; 
Ignis item liquidum facit aes, aurumque resolvit : 
At coria et carnem trahit et conducit in unum. 
Humor aquae porro ferrum condurat ab igni, 
At coria et carnem mollit durata calore : 

Barbigeras oleaster eo juvat usque capellas, 
Diffluat ambrosia quasi vero et nectare tinctus : 
At uihil est homini frunde hac quod amarius exstet. 
Denique amaracinum fugitat sus, et timet omne 
Unguentum ; nam, setigeris subus acre venenum est, 
Quod nos interdum tanquam recreare videlur. 
At contra nobis coenum teterrima quom sit 
Spurcities, eadem subus haec res munda videtur, 
Insatiabiliter toli ut volvantur ibidem. 

Hoc etiam superest, ipsa quam dicere de re 
Adgredior, quod dicendum prius esse videtur. 
Multa foramina quom variis sint reddita rebus, 
Dissimili inter se natura praedita debent 
Esse, et habere suam naturam quaeque, viasque. 
Quippe etenim varii sensus animantibus insunt, 
Quorum quisque suam proprie rem percipit in se : 
Nam penetrare alia sonitus, aliaque saporein 
Cernimus e succis, alia nidoris odores, 
Propter dissimilem naturam, textaque rerum. 
Praeterea manare aliud per saxa videtur, 
Atque aliud per ligna, aliud transire per aurum, 
Argentoque foras aliud, vitroque meare. 
Nam fluere hac species, illac calor ire videtur ; 
Atque aliis aliud citius transmittere eadem : 
Scilicet id fieri cogit natura viarum, 
Multimodis varians, ut paullo ostendimus ante. 

9P9 

Quapropter bene ubi baec confirmata atque locata 
Omnia constiterint nobis praeposta, parata : 
Quod superest, facile binc ratio reddetur, et omnis 
Causa patefiet, quae ferri pelliciat vim. 

Principio, fluere e lapide boc permulta necesse est 
Semina, sive aestum, qui discutit aera plagis, 
Inter qui lapidem, ferrumque est cunque locatus. 
Hoc ubi inanitur spatium, multusque vacuefit 
In niedio locus, extemplo primordia ferri 
ln vacuum prolapsa cadunt conjuncta, fit ulque 
Annulus ipse sequatur, eatque ita corpore toto. 
Nec res ulla magis primoribus ex elementis 
Indupedita suis arcte connexa cohaeret, 
Quam validi ferri naturae frigidus horror. 
Quo minus est mirum, quod paullo diximus ante, 
Corpora si nequeunt de ferro plura coorta 
In vacuum ferri, quin annulus ipsc sequatur: 
Quod facit, et sequitur, donec pervenit ad ipsum 
Jam lapidem, caecisque in eo compagibus baesit. 
Hoc fit item cunctas in parteis unde vacuefit 
Cunque locus, sive ex transverso, sive superne; 
Corpora continuo in vacuum vicina feruntur: 
Quippe agitantur enim plagis aliunde, nec ipsa 
Sponte sua sursum possunt consurgere in auras. 

Huc accedit item, quare queat id magis esse : 
" Haec quoque res adjumento, motuque juvatur : 

Quod simul a fronte est annelli rarior aer 
Factus, inanitusque locus inagis ac vacuatus, 
Continuo (it, uti qui post est cunque locatus 
Aer, a tergo quasi provehat atque propellat ; 
Semper enim circum positus res verberat aer. 
Sed tali fit uti propellat tempore ferrum, 
Parte quod ex una spatium vacat, et capit in se. 
Hic, tibi, quem memoro, per crebra foramina ferri 
Parvas ad parteis subtiliter insinuatus, 
Trudit et impellit, quasi navim velaque ventus. 

Denique res omnes debent in corpore liabere 
Aera, quandoquidem raro sunt corpore, et aer 
Omnibus est rebus circumdatus adpositusque. 
Hic igitur penitus qui in ferro est abditus aer, 
Sollicito motu semper jactatur, eoque 
Verberat annellum dubio procul ; et ciet intus 
Scilicet: atque eodem fertur, quo praecipitavit 
Jam scmel, et quamquam in partem conamina sumsit. 

Fit quoque ut a lapide boc ferri natura recedat 
Interdum, fugere atque sequi consueta vicissim. 
Exsultare etiam Sainothracia ferrea vidi ; 
Et ramenta siinul ferri furere intus ahenis 
ln scaphiis, lapis hic magnes quom subditus esset : 
Usqueadeo fugere a saxo gestire videtur 
JEre interposito ; discordia tanta creatur; 
Propterea, quia nimirum prius aestus ubi a?ris 

Praecepit, ferrique vias possedit apertas, 
Posterior lapidis venit aestus, et omnia plena 
Invenit in ferro, neque habet qua tranet, ut ante. 
Cogitur otfensare igitur, pulsareque fluctu 
Ferrea texta suo ; quo pacto respuit ab se, 
Atque per aes agitat, sine eo quae saepe resorbet. 

Illud in his rebus mirari mitte, quod aestus 
Non valet e lapide hoc alias impellere item res : 
Pondere enim fretae partim stant, quod genus aurum 
Ac partim raro quia sunt cum corpore, ut aestus 
Pervolet intactus, nequeunt impellier usquam ; 
Lignea materies in quo genere esse videtur. 
Inter utrasque igitur ferri natura locata, 
JErh ubi accepit quaedam corpuscula, tum fit, 
Impellant ut eam Magnesi semina saxi. 

Nec tamen haec ita sunt aliarum rerum aliena, 
Ut mihi multa parum genere ex hoc suppeditentur, 
Quae memorare queain inter se singulariter apta. 
Saxa vides primum sola coolescere calce : 
Glutine materies taurino ita jungitur una, 
Ut vitio venae tabularum saepius hiscant, 
Quam laxare queant compages taurea vincla. 
Vitigeni latices in aquai' fontibus audent 
Misceri, quom pix nequeat gravis, et leve olivom : 
Purpureusque colos conchyli mergitur una 
Corpore cum lanae, dirimi qui non queat usquam : 

Non si Neptani fluctu renovare operam des ; 
Non, mare si totum velit eluere omnibus undis. 
Denique res auro argentum concopulat una, 
jErique aes plumbo fit uti jungatur ab albo. 
Caetera jarn quam multa licet reperire? quid ergo? 
Nec tibi tam longis opus est ambagibus usquam, 
Nec me tam multam hlc operam consumere par est: 
Sed breviter paucis praestat comprendere multa. 

Quorurn ita texturae ceciderunt mutua contra, 
Ut cava conveniant plenis haec illius, illa 
Hujusque : inter se junctura horum optima constat. 
Est etiam, quasi ut annellis, hamisque plicata 
Inter se quaedam pos^nt copl&ta teneri : 
Quod magis in lapide hoc fieri ferroque videtur. 

Nunc, ratio quae sit morbis, aut unde repente 
Mortiferam possit cladem conflare coorta 
Morbida vis hominum generi, pecudumque catervis, 
Expediam. Primum multarum semina rerum 
Esse supra docui, quae sint vitalia nobis: 
Et contra, quae sint morbo, mortique, necesse est 
Multa volare ; ea quom casu sunt forte coorta, 
Et perturbarunt coelum, fit morbidus aer. 
Atque ea vis omnis morborum, pestilitasque, 
Aut extrinsecus, ut nubes nebulaeque superne 
Per coelum veniunt, aut ipsa saepe coorta 
De terra surgunt, ubi putrorem humida nacta est, 

Intempestivis pluviisque, et solibus icta. 
Nonne vides etiam coeli novitate, et aquarum 
Tentari, procul a patria quicunque domoque 
Adveniont? ideo quia longe discrepat aer. 
Nam quid Brittanidis caelum differre putamus, 
Et quod in iEgypto est, qua mundi claudicat axis? 
Quidve quod in Ponto est differre a Gadibus, atque 
Usque ad nigra viriim, percoctaque saecla calore ? 
Quae quom quatuor inter se diversa videmus, 
Quatuor a ventis, et cceli partibus esse, 
Tum color et facies hominum distare videntur 
Largiter, et morbi generatim saecla tenere. 

Est elephas morbus, qui propter flumina Nili 
Gignitur jEgypto in media, neque praeterea usquam. 

Atlhide tentantur gressus, oculique in Achaeis 
Finibus, inde aliis alius locus est inimicus 
Partibus, ac membris : varius concinnat id aer. 

Proinde ubi se coelum, quod nobis forle venenum, 
Commovet, atque aer inimicus serpere coepit : 
Ut nebula ac nubes paullatim repit, et omne 
Qua graditur conturbat, et immutare coactat. 
Fit quoque, ut iu nostrum quom venit denique 
coelum, 

Corrumpat, reddatque sui simile, atque alienum. 

Haec igitur subito clades nova, pestilitasque, 
Aut in aquas cadit, aut fruges persidit in ipsas, 

Aut alios hominum pastus, pecudumque cibatus : 
Aut etiam suspensa manet vis aere in ipso ; 
Et quom spiranteis mistas Iiinc duciinus auras, 
Ula quoque in corpus pariter sorbere necesse est. 
Consimili ratione venit bubus quoque saepe 
Pestilitas, etiam pecubus balantibus aegror. 
Nec refert utrum nos in loca deveniamus 
Nobis adversa, et coeli mutemus amictum ; 
An coelum nobis ultro natura cruentum 
Deferat, aut aliquid quo non consuevimus uti, 
Quod nos adventu possit tentare recenti. 

Haec ratio quondam morborum, et mortifer aer 
Finibus Cecropiis funestos reddidit agros, 
Vastavitque vias, exhausit civibus urbem. 
Nam penitus veniens jEgypti e finibus ortus, 
Aera permensus multum, camposque natanteis, 
Incubuit tandem populo Pandionis : omnes 
Inde catervatim morbo mortique dabantur. 

Principio, caput incensum fervore gerebant, 
Et dupliceis oculos suffusa luce rubenteis. 
Sudabant etiam fauces iutrinsecus atro 
Sanguine, et ulceribus vocis via septa coibat ; 
Atque animi interpres manabat lingua cruore, 
Debilitata malis, motu gravis, aspera tactu : 
Inde, ubi per fauceis pectus complerat, et ipsum 
Morbida vis in cor moestum confluxerat aegris, 

Omnia tum vero vitai claustra lababant : 
Spiritus ore foras tetrum volvebat odorein, 
Rancida quo perolent projecta cadavera ritu. 
Atque animi prorsum vires totius, et omne 
Languebat corpus, lethi jam limine in ipso. 
Intolerabilibusquc malis erat anxius angor 
Adsidue comes, et gemitu commista querela; 
Singultusque frequens noctem persaepe, diemque, 
Conripere adsidue nervos et membra coactans, 
Dissolvebat eos, defessos ante, fatigans. 
Nec nimio quoiquam posses ardore tueri 
Corporis in summo summam fervescere partem ; 
Sed potius tepidum manibus proponere tactum: 
Et siniul ulceribus quasi inustis omne rubere 
Corpus, ut est, per membra sacer quom diditur ignis. 
Intima pars homini vero llagrabat ad ossa : 
" Flagrabat stomacho flamma, ut fornacibus intus ; 
Nil adeo posset quoiquam leve, tenueque membris 
Vertere in utilitatem : ad ventum et frigora semper 
In fluvios partim gelidos ardentia morbo 
Membra dabant, nudum jacientes corpus in undas. 
Multi prascipites lymphis putcalibus alte 
Inciderunt; ipso venientes ore patente : 
Insedabiliter sitis arida corpora mersans 
^Equabat multum parvis humoribus imbrem. 
Nec requies erat ulla mali, defessa jacebant 

Corpora, mussabat tacito Medicina timore ; 
Quippe patentia quom totas ardentia nocteis 
Lumina versarent oculorum expertia somno. 
Multaque praeterea mortis tum signa dabantur : 
Perturbata animi mens in moerore, metuque, 
Triste supercilium, furiosus voltus, et acer ; 
Sollicitae porro plenaeque sonoribus aures, 
Creber spiritus, aut ingens, raroque coortus, 
Sudorisque madens per collum splendidus humos ; 
Tenuia sputa, minuta, croci contincta colore, 
Salsaque, per fauceis raucas vix edita, tussis. 
In manibus vero nervi trahier, tremere artus : 
A pedibusque minutatim succedere frigus 
Non dubitabat ; item ad supremum denique tempus 
Compressae nares, nasi primoris acumen 
Tenue, cavati oculi, cava tempora, frigida pellis, 
Duraque ; in ore patens rictum, frons tenta minebat; 
Nec nimio rigida post strati morte jacebant : 
Octavoque fere candenti lumine solis, 
Aut etiani nona reddebant lampade vitam. 

Quorum siquis (ut est) vitarat funera lethi, 
Ulceribus tetris, et nigra proluvie alvi ; 
Posterius tamen hunc tabes lethuinque manebat: 
Aut etiam multus capitis cum saepe dolore 
Conruptus sanguis plenis ex naribus ibat : 
Huc horainis totae vires corpusque fluebat. 



Digitized by Goo 



292 T. LUCRETII CARI 

Profluvium porro qui tetri sanguinis acre 
Exierat, tamen in nervos huic morbus et artus 
Ibat, et in parteis genitaleis corporis ipsas ; 
Et graviter partim metuentes limina lethi 
Vivebant ferro privati parte virili : 
Et manibus sine nonnulli pedibusque manebant 
In vita tamen, et perdebant lumina partim : 
Usque adeo mortis metus his incusserat acer. 
Atque etiam quosdam cepere oblivia rerum 
Cunctarum, neque se possent cognoscere ut ipsi. 
Multaque humi quom iuhumata jacerent corpora 
supra 

Corporibus, tamen alituum genus atque ferarum 
Aut procul absiliebat, ut acrem exiret odorem ; 
Aut, ubi gustarat, languebat morte propinqua. 
Nec tamen omnino temere illis solibus ulla 
Comparebat avis, nec noctibus saecla ferarum 
Exibant sylvis ; languebant pleraque morbo 
Et moriebantur : quom primis fida canum vis 
Strata viis animam ponebat in omnibus aegram ; 
Extorquebat enim vitam vis morbida membris. 
Incoraitata rapi certabant funera vasta : 
Nec ratio reinedi communis certa dabatur. 
Nam quod alis dederat vitaleis aeris auras 
Volvere in ore licere, et cceli templa tueri, 
Hoc aliis erat exitio, lethumquc parabat. 

111 ud in his rebus miserandum et magnopere 
unum 

iErumnabile erat, quod, ubi se quisque videbat 
Implicitum morbo, morti damnatus ut esset, 
Deficiens animo, moesto cum corde jacebat 
Funera respectans, animam et mittebat ibidera. 
Quippe etenim nullo cessabant tempore apisci 
Ex aliis alios avidi contagia morbi : 
Idque vel in primis cumulabat funere funus : 
Nam quicunque suos fugitabant visere ad aegros, 
Vitai nimium cupidi, mortisque timentes, 
Poenibat paullo post turpi niorte malaque 
Desertos, opis experteis, incuria, mactans 
Lanigeras tanquam pecudes, et bucera saecla. 

Qui fuerant autem praesto, contagibus ibant, 
Atque labore, pudor quem tum cogebat obire, 
Blandaque lassorum vox mista voce querelae. 
Optimus hoc lethi genus ergo quisque subibat : 
Iuque aliis alium populum sepelire suorum 
Certantes, lacrymis lassi luctuque redibant. 
Inde bonam partem in lectum moerore dabantur : 
Nec poterat quisquam reperiri, quem neque morbus 
Nec mors, nec luctus tentaret tempore tali. 

Praeterea, jam pastor, et armentarius omnis, 
Et robustus item curvi moderator aratri, 
Languebant, penitusque casis contrusa jacebant 

Corpora, paupertate et morbo dedita morti. 
Exanimis pueris super exanimata parentum 
Corpora nonnunquam posses, retroque videre 
Matribus, et patribus natos super edere vitam. 

Nec minimum partirn ex agris aegroris in urbem 
Confluxit, languens quem contulit agricolarum 
Copia, conveniens ex omni morbida parti. 
Omnia complebant loca tectaque, quo magis aestu 
Confectos ita acervatim mors adcumulabat. 
Multa siti prostrata viam per, proque voluta 
Corpora silanos ad aquarum strata jacebant, 
Interclusa anima nimia ab dulcedine aquai. 
Multaque per populi passim loca prompta viasque 
Languida semianimo tum corpore nieinbra videres, 
Horrida paedore, et pannis cooperta perire 
Corporis inluvie : pellis super ossibus una, 
Ulceribus tetris prope jam, sordique sepulta. 

Omnia denique sancta demn delubra replerat 
Corporibus mors exanimis, onerataque passim 
Cuncta cadaveribus coelestum templa manebant : 
Hospitibus loca quae complerant aedituentes. 
Nec jam relligio divum, nec numina magni 
Pendebantur : enim praesens dolor exsuperabat. 

Nec mos ille sepulturae remanebat in urbe, 
Ut prius bic populus semper consu£rat bumari : 
Perturbatus enim totus trepidabat, et unus 

Quisque suum pro re consortem moestus humabat. 

Multaque vis subita, et paupertas horrida suasit. 
Namque suos consanguineos aliena rogorum 
Insuper exstructa ingenti clamore locabant, 
Subdebantque faceis, multo cum sanguine saepe 
Rixantes potius, quam corpora desererentur. 

